url
stringlengths 15
6.61k
| text
stringlengths 104
66k
|
|---|---|
https://ohtria.blogspot.com/2015/06/blog-post_13.html
|
賭搏似乎喺呢度都幾普遍。維也納市除咗有幾間賭場之外， 多移民聚居嘅住宅區會有以下呢啲賭波cafe. 梗有一間喺左近。
聽講話啲英國鬼入賭場賭得好小家，反而中國人賭得好豪爽，咁奧鬼賭相又係點呢？
似乎不論任何膚色的人都愛賭博！
呢邊都多賭場，但我未入過去，不過聽講多數中國人去玩。
我只係去過維也納隔籬一個城市嘅賭場,嗰度唔見亞洲人面孔。
以前就只幾個地方有賭場，如今就差不多度度都有，睇下幾時大陸會開禁啦！
賭係世界各地一樣，願者上鉤！
梗有一間喺左近。
可能係發達唯一途徑。
你啲德文網站我識鬼睇咩？
睇得警訊多喎,冇墮騙局。
係咪本地人唔可以入㗎？
咁細個已經豪賭。
|
https://www.edu-kingdom.com/forum.php?mod=viewthread&tid=2424971
|
你有無帶BB去健康院睇醫生？
先找醫生、然後請他安排兒子去公立醫院排物理治療！
不要灰心！加油！
樓主既女唔爬/唔識爬；係直接扶住學行？如果係咁，你唔需要擔心住，我個仔都係唔爬，12個月未夠扶住行。不過因為可能少左爬既刺激，佢太少肌肉唔好。
我個仔係整體發展遲緩，你快d同健康院講情況轉介你去CAC測驗評估中心，因第一次見姑娘之後要等半年才可見e生評估及排早期位及特殊位，又要等年幾先有位架！
另外，你可參加協康會家長資源中心，有勁多課程可以參加，價錢唔貴！亦可做耀能既會員，佢定期都有好多playgroup既課程可以參加！等BB大個d可以睇下扶康會既免費治療課程！
|
https://goodnews.hk/%E6%83%85%E4%BA%BA%E7%AF%80%E8%8A%B1%E6%9D%9F%E6%8E%A8%E4%BB%8B%EF%BD%9C%E7%8E%AB%E7%91%B0%E8%8A%B1%E6%9D%9F%E4%BB%A5%E5%A4%96%E7%B2%BE%E9%81%B8/
|
情人節禮物精選！送花訂花推介！
踏入2023年頭，即係就到情人節，情人節禮物預備咗未？訂咗花未？送玫瑰花好唔好？所好燒息專員為推介幾款情人節花束精選，除咗玫瑰花其實仲有好多選擇，例如滿天星、永生花、保鮮花盒都好多靚花選擇，仲煩惱情人節花束送邊款好就繼續睇落去！
情人節送一定要送玫瑰花？
情人節送玫瑰花當然無問題，玫瑰比人一種高貴嘅感覺，如果你嘅情人收到一束經典玫瑰花一定會成為焦點！但送玫瑰花就唔一定係要成紥都係紅色，其實可以唔同嘅配搭都可以好靚！
WEICKIT FLORIST 花店主打永生花、保鮮花，所以襯人節推出日系<First Love>系列永生花/保鮮花束的玫瑰花款式！除咗經典紅色玫瑰，亦有 感霧藍色玫瑰、純潔奶油色玫瑰等等嘅選擇，如果成條街都係紅色嘅花，相信 藍色玫瑰、 奶油色、粉色玫瑰呢啲款式更為突出！
花束圖片來源：Wemickit網店，價格亦為網店為實。
之前都有介紹過一間花店叫「白紙花舍 betabularasa」，佢哋主打係乾花產品，無論係花束、花環、花球或者擺設都有，如果你嘅另一半係一個文青，情人節買紥乾花送比女朋友都幾適合！乾花仲有個好處就係保存期鮮花耐好多，所以你嘅情人可以將呢紥花紀念得耐啲！
微笑花舍花店位於大角咀studio，佢哋既花藝手勢絕對值得推薦，由專業既花藝師紥既花爛然又靚又有心機，小編就咁揀咗小牡丹系列同保鮮花束推薦比大家，保鮮花經脫水脫色染色等保鮮程序處理過，色澤鮮明持久，只要唔好受潮同曬太多太陽，都會keep得好耐！
而小牡丹花束系列係小編私心好中意既類別，因為佢嘅顏色夠晒鮮艷，而且感覺明朗清新，聽講好多人哋既女朋友收到都好中意呢個系列，所以絕對係情人節推介之選！
|
https://flyformiles.hk/6349/apple-%E7%94%A2%E5%93%81%E6%9D%B1%E4%BA%9E%E4%BF%A1%E7%94%A8%E5%8D%A1%E5%84%AA%E6%83%A0%EF%BC%81%E9%AB%98%E9%81%940-8%E9%87%8C%EF%BC%81
|
Apple 產品東亞信用卡優惠！高達$0.8/里！
平過Sogo 感謝日！Samsonite 產品第一件23.5% off、第二件41.5% off、第三件55% off！
又有8折兌換優惠！1至6月出發，歐洲/美國/南亞等國家都有8折！
結婚生仔就唔好黎問我啦！買macbook/ipad/iphone用黎煲劇我都仲答到你既！由宜家起至下年1月15日，用東亞信用卡透過指定連結訂Apple野 (唔包買gift card)，就有10X積分！計返用東亞Flyer World簽即係$0.8/里！上限簽$3,572就賺盡！聽晚結衣bb大結局啦！我又要拎部ipad出黎煲劇啦！
3. 10X獎分將於2017年2月20至27日期間存入主卡賬戶，並顯示於有關結單。
如果迎新優惠時，頭$9,000簽帳這個優惠，優惠會雙重計算嗎？
|
https://treasuredo.com/%E5%81%A5%E5%BA%B7/12944/%E9%80%80%E5%8C%96%E6%80%A7%E8%86%9D%E9%97%9C%E7%AF%80%E7%82%8E-50%E6%AD%B2-%E9%97%9C%E7%AF%80-%E6%85%A2%E6%80%A7%E5%8B%9E%E6%90%8D-%E9%A0%90%E9%98%B2/
|
退化性關節炎係常見嘅長者疾病，而最常受影響嘅就係膝關節。隨住年紀漸長，關節液分泌減少，膝關節經長年累月嘅磨擦而勞損，軟骨變薄，唔少人響50歲之後，都會出現退化性膝關節炎嘅徵狀。
退化性膝關節炎係由關節慢性勞損而引起，如果加上保護關節嘅肌肉及筋腱疲弱、身體過重、唔正確嘅姿勢同活動，情況會變得更差。
如果患處出現紅腫發熱等急性發炎症狀時，可以使用冰敷減輕症狀。若痛楚較輕，無急性症狀如發熱發紅嘅，可以用熱敷紓緩痛楚。
藥物治療可以減少痛楚或減輕炎症，例如：服用止痛藥或使用止痛藥膏以減少痛楚；非類固醇消炎止痛藥則具有消炎同止痛作用，但副作用包括腸胃不適、腸胃潰瘍等，因此，患者必須按醫生指示使用。
若膝關節持續痛楚或痛楚影響日常活動，應該盡快求醫以安排適當治療。
雖然退化性膝關節炎無得根治，不過透過治療同埋日常自我護理，可以減少因為關節勞損而引發嘅症狀、改善關節活動能，預防復發。
|
https://www.tvmost.com.hk/201606132037_article_man
|
男人老狗學竟然走去學挨豬女神擺Po影相呃Like！
作為一枚高級兵仔，除咗要閒時課金畀女神之外，梗係仲要定期喺佢嘅挨豬畀like啦！老老竇竇，女神啲甫士係就係嚟嚟去去都係嗰幾味，但女神靚吖嘛，就算係普通女仔擺返同一個甫士，都未必做到女神嗰種隔住個mon都聞到嘅仙氣啦，更何況係幾條麻甩佬！竟然咁大膽走去學女神擺甫士呃like，得罪講句，節省少少啦好冇？
女神揈嗰啲呢就叫秀髮，你男人老狗揈嗰啲係獸髮咋！
就算女神敷住塊mask，毛毛都知道mask下面嘅係女神為毛毛keep住嘅顏值啦，男人老狗咁敷咩mask吖！
女神嘅挨豬永遠都有一個唔出樣嘅密友，有時喺係酒店嘅獨照見到佢個影，有時又喺車度見到佢半隻手咁，就係永遠都見唔到佢個樣，毛毛有時都會幻想嗰個人其實就係自己，不過如果係相入面位麻甩佬拖住嘅就免喇！
夏天，為毛毛帶嚟女神同佢班姊妹sss嘅美腿，但同樣嘅甫士，毛毛就真係丁唔落呢班麻甩佬囉好冇！
如果你睇完呢堆相，覺得自己有啲扯扯哋…個拳頭，就代表你已經pass咗個gay test喇！
啲竹竟然走去cos幽靈公主入面啲樹精！？
用到個洗手盆發芽係咩玩法？
|
https://www.disney-magical-kingdom-blog.com/2014/09/disney-paint-night-premiere-preview.html
|
“Ladies and gentlemen, boys and girls! Disney proudly presents our spectacular pageant of nighttime magic and imagination in millions of dazzling lights and outstanding musical sounds. It's the PAINT THE NIGHT ...... PARADE!”
一場光影盛會喺2014年9月11日嘅晚上率先為樂園嘅夜空施展奇妙嘅魔法。園方喺當晚就邀請咗一眾特選嘅賓客以及傳媒朋友喺晚上九點半欣賞「迪士尼光影匯」夜間巡遊嘅炫目預演。事不宜遲，喺時候分享一下當晚嘅盛況。
當日有幸出席預演活動嘅賓客都會收到以下呢個迎賓套裝，而每個登記團體亦會得到一支「米奇光影畫筆」以及一個隨機派發嘅發光玩具。
「迪士尼光影匯」夜間巡遊（Disney Paint the Night Parade）係香港迪士尼樂園（Hong Kong Disneyland）首個長駐嘅夜間巡遊，巡遊由7組花車組成，當中使用咗74萬粒獨立LED燈，創作團隊需要花了超過兩年嘅心血去創作呢個夜間巡遊。
另外，巡遊有超過80名演藝人員參與演出，而表演者嘅表演服飾均設有獨立嘅燈光控制系統。與此同時，設計師更將光纖巧妙地縫合係表演者嘅假髮以及眼睫毛入面，因而令巡遊嘅光影效果更加突出，絶對係用心之作。
巡遊設有兩個停頓位（Show Stop），位置分別喺睡公主城堡（Sleeping Beauty Castle）前以及美國小鎮大街（Main Street, USA），大家可以喺花車Show Stop嘅時間透過「米奇光影畫筆」改變特定表演者服飾上嘅燈光顏色。另一方面，呢個巡遊嘅開場介紹以及背景音樂亦含有「Main Street Electrical Parade」嘅元素以向呢向經典嘅夜間巡遊致敬。好喇！準備好「舉起雙手跟我齊鼓掌」未呢？
為巡遊打響頭炮嘅係奇妙仙子，大家可以見到佢係巡遊期間為夜空施展魔法。奇妙仙子為巡遊路線灑上奇妙星粉以帶領大家進入呢個光影派對。
而一班「光纖仙子」（Fiber Fairies）亦出現喺巡遊度一齊點亮樂園每個晚上。
領航花車：
仲有兩位「閃亮畫師」（Pixel Painters）拎住支長畫筆同大家一齊油顏色添！
揮一揮動支畫筆後，我哋嚟到一個驚嚇工場，而「毛毛」以及「大眼仔」亦都準備好同各位驚嚇專員以及小朋友見面！
花車上嘅大門係雙面嘅高清屏幕，大家可以見到嚟自《怪獸公司》以及《怪獸大學》嘅「迪士尼朋友」出現喺道門上面！
「大眼仔」同大家打招呼！
呠呠！「閃電王」麥坤帶住一班賽車成員嚟到呢個互外派對，「我閃」！
一班賽車隊隊員（Cars Crews）為大隊開路！
隨後嘅就係首次現身迪士尼巡遊嘅阿麥，佢嘅車身長54呎、高18呎，而車廂入面嘅LED燈會呈現出唔同嘅效果。
「閃電王」麥坤：
"Under the sea, under the sea!" 歡迎嚟到海底世界！謝登國王（King Triton）駕到！
海洋生物：
而沙巴信（Sebastian）以及 小胖（Flounder）亦都有現身喺巡遊上面！
艾莉奥公主（Princess Ariel）：
花車背面：
與海洋生物共舞！
舞會舞者為呢架華麗嘅花車揭開序幕。
貝兒公主身後嘅巨型屏幕會投影出佢嘅愛情故事。
鴿子舞者（Dove Dancers）會伴隨住花車起舞！
歡迎各位「玩具」嚟到玩具世界！
繩圈舞者（Lasso Poi Performers）：
「彈弓狗」身上嘅彈弓會不停地高速轉動架！
胡迪 以及 巴斯光年：
「彼思球」（Pixar Balls）：
嚟到巡遊嘅尾聲喇！魔法師米奇以及一眾好友為巡遊畫上完美嘅句號。
銀樂隊隊長（Drum Majors）：
鏡光舞者（Light Stick Mirror Dancers）：
米妮、唐老鴨 以及 高飛 會坐喺七彩繽紛嘅旋轉球上面油顏色！
幻彩風車（Double Pinwheel Performers）：
魔法師米奇喺夜空施展魔法！
值得一提，園方喺當晚派發嘅小册子入面亦正式對外發放咗呢組花車嘅概念設計圖，終於齊曬一套喇！
影片（Video）：
為配合呢個夜間巡遊，樂園商品部更推出咗三款互動光影製造商品，而大家喺預演當晚可以買到其中兩款商品。
為配合呢個夜間巡遊，樂園喺大街以中央花園前嘅位置都設置咗唔同嘅發光裝飾，歡迎 按此 了解更多。
如果大家喺當晚有將以「躍動光影 (Light of Vibrancy)」、「神秘魅影(Light of Mystery)」或「浪漫美影(Light of Romance)」為主題嘅相片上載及分享到去個人嘅Facebook 或者係Instagram 帳號，並且加上 #DisneyPaintTheNight 及 #hkdisneyland 的話，你就會得到呢個發光襟章喇！
今次呢個巡遊做得相當出色，小編最欣賞嘅地方就係各位表演者嘅光影服飾，期望將來會有更多花車加入呢個夜間巡遊行列入面。同埋...... 唔知道園方會唔會考慮出返一隻原聲大碟呢？
之不過喺當晚就仲未有機會見到以下呢兩位「玫瑰女神」（Rose Goddesses），希望10月1日會見到佢哋啦！
歡迎大家重温返其它相關網誌：
2. 全新「迪士尼光影匯」夜間巡遊將於10月1日隆重登場！
3. 「迪士尼光影匯」夜間閃亮巡遊(Disney Paint the Night Parade) 將於今年10月登場！
4. 「『迪士尼光影匯』-『奇妙處處通』會員簡介會」：率先了解奇幻的光影！
5. 「迪士尼光影匯」炫目全城！
|
https://ohtria.blogspot.com/2021/12/marklineum_02134754376.html
|
品牌始創人當年第一次見到上鏈團團轉嘅玩具車，心諗配合路軌應該有市場。
1957-1967 維也納電車。
Propellar car 1975-1990. 我唔知有呢種車存在過呢。
你唔講我都唔識呢個奧地利品牌添。
我留意吓先。
運豬火車好臭！
運豬車都好臭。
唔知真正有冇存在過。
火車仍然有一定功用。
嘩！你間係乜嘢屋嚟㗎？
我住天橋底，天花上面只有私家車同貨櫃車。
如果我屋企有地方可能我都會愛上玩。
居然鍾意睇。
|
https://holiday.presslogic.com/article/281360/%E9%AC%BC%E6%BB%85%E4%B9%8B%E5%88%83-%E6%97%A5%E6%9C%AC%E5%8B%95%E6%BC%AB-%E8%A7%92%E8%89%B2%E7%9C%9F%E4%BA%BA%E5%8C%96-%E7%A6%B0%E8%B1%86%E5%AD%90-%E7%82%AD%E6%B2%BB%E9%83%8E-%E6%88%91%E5%A6%BB%E5%96%84%E9%80%B8
|
11個《鬼滅之刃》角色真人化！ 網民大讚禰豆子顏值高/炎柱超有霸氣！
講到日本就不得不提起佢哋嘅動畫文化，當中有唔少動畫都陪伴住大家嘅成長～而近期最熱門嘅動畫《鬼滅之刃》就更加係人氣爆棚，吸引唔少世界各地嘅粉絲觀看！最近，有網民就利用現時嘅AI技術將《鬼滅之刃》裡面嘅角色「真人化」，引起網民們嘅關注。
# 《鬼滅之刃》成為近年最高人氣動畫！
日本動畫一直以來都成功吸引唔少粉絲，而近期最出名嘅日本動畫就一定係《鬼滅之刃》喇～上年，《鬼滅之刃劇場版 無限列車篇》就正式上映，創下佳績，超越知名動畫家宮崎駿嘅作品，成為日本史上最賣座嘅劇場版動畫片！
「炎柱」煉獄杏壽郎搶眼嘅髮色同造型，同佢熱血積極嘅性格非常相似。真人化後嘅佢髮型依然獨特，而向上揚嘅眉毛令佢更顯霸氣，好有正氣！不過亦有網民覺得真人版有少少似「孫悟空」，大家又點睇呢？！
「水柱」富岡義勇散發住冷漠嘅氣場，唔太鍾意講嘢，令人都唔太敢隨意靠近佢。而AI真人化後就好成功將佢嘅特色展現出嚟，冷酷嘅眼神同動畫版嘅一模一樣！
性格比較衝動嘅「風柱」不死川實彌，臉上嘅疤痕以及銀白色嘅髮色，都充分將佢嘅性格特徵展現出嚟。而真人化後，呢2大特徵就全部神還原，並且帶俾人一種「生人勿近」嘅感覺！
「蛇柱」伊黑小芭內兩隻眼睛本來就唔同顏色：右邊金色、左邊綠色，因為小時候受傷，所以經常都會用繃帶將口遮蔽。變真人化後，佢完全變成咗日系型男，而且異色瞳孔令佢睇落非常有魅力！
相關文章：盤點 5 大漫畫改編演員神還原角色 網民票選最想佢演《鬼滅之刃》「禰豆子」？
相關文章：英皇藝人Cosplay人氣角色 衛詩雅高度還原彌荳子！關智斌cosplay錯角色？
|
https://www.mayngan.com/blog/posts/%E3%80%90%E6%84%9B%E6%83%85%E5%80%A6%E6%80%A0%E6%9C%9F%EF%BC%9F%E3%80%91
|
我相信每對伴侶最唔想見到嘅，就係愛情步入倦怠期。
身邊不時都有朋友問我：「May，點解你同你老公可以成日都咁 Sweet，好似仲係熱戀期咁嘅？」通常我都唔會正面回應，反而會同佢哋講一個故事。
既然老公咁講到，我都唔好意思再拒絕佢😅仲記得我哋跑呢一次嘅 3KM，足足用咗一個鐘 (正常人行都快過我😂）因為嗰陣時我嘅體力可以話係負分，跑咗 1KM 已經頂唔順想停。不過老公佢冇取笑我，仲不斷鼓勵我。佢同我講如果真係跑唔到，就行吓跑吓影吓相。到我真係體力負荷唔到，不停喘氣嘅時候，佢亦都好關心我，仲講笑話舒緩我緊張嘅情緒。叫我諗吓仔女諗啲開心嘢，好似氹細路仔咁氹我。最終，我哋都順利完成目標！
自從呢次經驗之後，我冇驚咗跑步，反而想繼續挑戰自己。由我真係跑完全程 3KM 開始，到 5KM、10KM，我一次比一次進步。喺老公嘅鼓勵吓，我仲挑戰跑馬拉松。於是，三年前，我報名參加咗名古屋嘅女子馬拉松。全程 42KM，我喺賽道跑，老公就喺賽道側邊嘅路陪我一齊跑。
我想由呢個故事帶出一個我對愛情嘅感悟。其實現實世界，邊有情人係可以 24 小時都保持熱戀？即使我哋冇辦法維持熱戀，但一樣可以保持恩愛。我同老公結婚二十年，有感到煩厭或者倦怠嘅時期，一定係無可避免。就好似我哋跑馬拉松都會經歷過「撞牆」、抽筋，第一次遇到呢啲情況，當然會好驚。但捱過咗，其實都覺得冇乜嘢。
熱戀係一種盲目嘅熱愛，雙方都全神貫注喺二人世界，係容忍度最高嘅甜蜜階段。就好似跑馬拉松頭 10KM 一樣。主辦方會搞到成個 Party 咁，大家都好輕鬆、好開心，大家一開始好似唔識攰咁。
恩愛比熱戀更高層次。恩愛係當兩個人不再沉醉喺二人世界，回歸現實。面對人生各項大小事情，都仍然會拖著對方隻手一齊走。就好似跑完馬拉松頭 10KM 之後，側邊為選手加油打氣嘅人開唔疏落。仲記得嗰時喺名古屋，跑到十幾公里嘅時候，會經過一啲當地嘅屋村，見到居民都好輕鬆，享受假日嘅時候，我不禁問自己點解要攞苦嚟身？恩愛其實就好似派對過後，回歸現實嘅一個情緒。
但點都好，其實總有方法係可以繼續跑落去、總有力量係大家可以一齊堅持落去。我哋一定要明白同釋懷，倦怠同平淡係人之常情。
愛情並唔係要一口氣跑完42KM。途中其實可快可慢，速度係由我哋自己控制。只要大家一齊解決途中嘅困難，大家一齊有力量跑到終點，呢個先係真正嘅愛情。
|
https://holiday.presslogic.com/article/307499/%E9%9B%AA%E5%A7%A8-%E5%AF%A6%E6%B8%AC%E7%89%87-%E9%BA%BB%E7%B3%AC-%E7%94%9C%E5%93%81%E5%BA%97-%E5%BB%A3%E5%91%8A-%E5%B0%8F%E5%BA%97
|
KOL雪姨早前因為YouTube一條迷你盆菜試食影片而惹公關災難，最終需公開道歉，但此事令佢形象受損。近日雪姨再拍「真人實測」影片，推薦三間港島區人氣麻糬甜品店，即被質疑佢又賣廣告，獲推介嘅甜品店即時發聲明劃清界線！
雪姨於新年時曾拍片介紹一人盆菜，但以茶餐廳同高級酒店嘅盆菜作比較，被指有失公允。而被雪姨指「髮菜唔夠多」嘅基隆茶餐廳更發文斥雪姨為咗賣廣告而批評佢哋嘅盆菜，影響餐廳聲譽。
事件惹「公關災難」，雖然雪姨事後鄭重道歉仍難平息網民怒火！甚至連佢籌備嘅新年市集亦有唔少網民聲言絕對唔會去，雪姨再度公開道歉，經過呢次事件佢嘅形象大受影響。
雪姨「潛水」一個月後復出再拍片，佢喺10日內狂出4條片，非常勤力。最近佢更再次推出「真人實測」影片，推薦位於港島區3間超長龍人氣麻糬甜品店。
片中雪姨指佢食過晒3間，都係非常好食，所以拍片推介畀觀眾。3間麻糬甜品店佢都大讚，列出佢哋唔同嘅優點，喺影片下面亦有唔少留言支持雪姨。
雖然影片標題已寫明「非廣告」，但仍有網民質疑雪姨收咗錢。而獲雪姨推薦嘅3間甜品店亦分別喺IG發文「劃清界線」。
其中一間甜品店喺IG Story澄清從來無搵過任何KOL宣傳，另一間小店亦出post表示從未搵過KOL賣廣告，更直言有關推介令佢哋措手不及，形容係「死亡之吻」。
第三間甜品店雖然未有發表聲明，但有人留言：「搵咗雪姨做廣告喎」，店舖回覆十分直接：「we didn't even know this KOL before today.」，坦言今日前甚至唔認識佢。
網友又指佢而家出嘅片dislike勁多，以佢復出第一條「斷捨離」影片為例，like數雖然超過6千，但dislike高達1.3萬，係like嘅兩倍！
|
https://missmiki.blog/tag/%E7%87%83%E8%84%82/
|
所以聰明既我帶埋蔬菜汁去大阪旅行，以補充纖維量。
就算日日食和牛冇食菜，都唔會便秘肚凸凸啦！
咁天然有益既減肥恩物一定要推薦俾大家！
萃取當中減重、纖型功能成分，製成特濃縮瘦身飲。
冇西藥成分，完全唔會有副作用。
提升代謝效率、減重及減吋。
減少易倦感及體態輕盈。
嫩化肌膚及回復精華。
一盒有十包，每條有25克。
1 日 1 包、容易攜帶。
味道係酸酸甜甜容易入口，唔會好似青汁咁苦。
飲咗VegCHEERS Trim Shot 纖蔬飲有效改善便秘問題，再配合運動連肚腩仔都平咗。
先清走腸內毒素，跟住就啟動燃脂力！
|
https://amyng888.blogspot.com/2022/01/17-vana-x.html
|
好快就到情人節啦！諗好買咩禮物未呢？
花同首飾絕對係大熱之選！
仲有令人心心眼嘅精美包裝及禮盒！
最正係價錢貼地、親民，購物零負擔！
防敏、不易變形，持久亮澤。
仲有不同圈扣位，可自選最適合嘅長度！
適合任何穿搭及場合，使用度極高！
為塑造專屬感，仲會提供免費刻字服務！
收到一定超驚喜，仲會忍唔住打卡添！
好吸引？心動不如行動，快D人手啦！
即享全館商品17%折扣優惠。
香港免運費！
新人折扣：
送禮專區：
產品由 Vana氛圍飾品 提供。
|
https://multiple.property.hk/news_content.php?author=PHK_NEWSPROP&id=101391
|
中原地產研究部高級聯席董事黃良昇指出，6月美國議息前，市場憂慮加息幅度擴大，影響CCL八大指數齊跌，為18周以來首見。上一次八大指數齊跌，是2月中旬，當時美國聯儲局暗示將會加息。利率趨升，樓價回軟，CCL降至近12周低位，幾近沒收早前樓價升幅。相信CCL短期內於178點到180點之間窄幅爭持。
三大整體指數齊跌2周兼創12周新低，CCL、大型屋苑領先指數CCL Mass及CCL(中小型單位)最新報179.32點、179.96點及178.47點，分別按周跌0.81%、0.91%及0.89%，兩周計則累跌1.75%、2.03%及1.94%。雖然三大整體指數齊創12周新低，但仍未跌穿12周前樓價回升前的低位。以樓價見底回升12周計，CCL累升1.12%，CCL Mass累升0.47%，CCL(中小型單位)累升0.76%。
該行預期，CCL短期內於178點到180點徘徊，CCL Mass於180點到182點徘徊，CCL(中小型單位)於178點到180點徘徊。
另一方面，CCL(大型單位)報183.62點，按周跌0.38%，連跌2周共0.83%，豪宅樓價連續7周於184點到185點企穩。
至於四區樓價，新界東樓價指數報189.93點，創66周新低，按周跌1.79%，終止2周連升。新界西報167.46點，按周跌0.98%。港島報182.62點，創9周新低，按周跌0.85%。九龍報174.04點，創10周新低，按周跌0.46%。
本周末睇樓量方面，兩大代理行數字按周變幅有限。中原地產十大屋苑錄得470組預約，數字雖連跌3周，創14周新低，惟按周僅下跌2.1%。至於美聯物業分行統計上半年最後一個周末15個指標屋苑預約睇樓量錄約452組，較上周約441組回升約2.5%。
中原地產亞太區副主席兼住宅部總裁陳永傑表示，近日本港確診新冠肺炎數字有上升趨勢，加上美國加息，增加市場憂慮情緒，部分買家對入市抱觀望態度，或希望業主提供較大議價空間。而且，新盤接連推盤，搶去二手注意力，料本月二手交投較淡。
中原地產趙鴻運表示，買家繼續維持觀望態度，太古城本周末錄得30組預約睇樓，每呎叫價維持2.01萬元。中原地產伍耀祖亦指，嘉湖山莊交投淡靜，不少業主願意增加議價空間。
|
https://holiday.presslogic.com/article/35699/100-%E5%8F%B0%E7%81%A3%E6%89%8B%E5%B7%A5%E8%A3%BD-%E7%AD%B2%E7%AE%95%E7%81%A3%E4%BC%AF%E7%88%B5%E8%8C%B6%E9%B3%A5%E7%B5%90%E7%B3%96%EF%BC%8B%E7%88%86%E6%BC%BF%E8%9B%8B%E6%8D%B2-%E8%B2%B7%E6%BB%BF-176%E9%80%81%E9%BB%91%E7%B3%96%E8%8C%B6-%E5%8C%85%E9%83%B5
|
100%台灣手工製！筲箕灣伯爵茶鳥結糖＋爆漿蛋捲！買滿$176送黑糖茶/包郵！
早前十分流行茶味鳥結糖，小編發現原來間小店仲有出茶味蛋捲！內餡爆漿鳥結糖，真係好新鮮！價錢仲要好平民化，貨品仲可以直送到屋企！
台灣人手製發酵奶油與新鮮雞蛋，不加一滴水，口感扎實、蛋奶濃郁！月賣過千盒，連藝人都讚不絕口，每條獨立包裝，約6-7cm一條！
內裡仲加上不同口味的鳥結糖，好好味！
共有5款口味，小編特別推介紅茶味同抹茶味！但當然一次過試晒綜合咁多種味都唔錯！
當然唔少得之前好流行嘅鳥結糖，大小適中，大約兩啖就食完一粒，而且唔係太甜，伯爵茶味香濃，非常適合香港人口味！
女仔最鍾意當然係粉紅色玫瑰杏仁味啦！佢同伯爵茶味都係最受歡迎！用來送俾閨蜜就最好啦！
如果食到有少少口乾，不妨試埋呢個黑糖茶，養生又健康，最適合OL返工歎茶！調整生理期，改善經期不順！
運費服務2選1: 凡購買以上組合滿$176(罐裝鳥結糖x2或蛋捲x2或罐裝鳥結糖和蛋捲各一) 可選擇順豐包郵寄出或贈送5粒養生黑糖。
|
https://menclub.hk/gourmet/27089
|
對於一個鍾意食牛嘅人黎講，每次見到誘人赤色肉配上雪白油脂嘅日本和牛都好似見到件藝術品一樣，淨係望下都已經令人心曠神怡。而日本公司「Kayac」近來就與近江八幡市肉店「Hyotanya」合作，推出「Art Beef Gallery」，令和牛真係變成一件藝術品。
所謂「Art Beef Gallery」嘅本體其實都係一盒A5近江和牛，但喺包裝上作出改變，改以非常有質感嘅木盒包裝，而且一打開個蓋，就會見到一張浮世繪，浮世繪鑲空嘅部份會露出下方嘅近江和牛，令和牛肉成為藝術品嘅一部份。食完個盒同幅晝更可以進行再次創作，作為藝術擺設。
目前第一彈「Art Beef Gallery」會有葛飾北斎嘅「富嶽三十六景 凱風快晴(赤富士)」，原本紅色嘅富士山就變成「近江和牛色」。未來仲會有歌川広重嘅「淺草 金龍山」以及小林清親嘅「東京隅田堤のさくら」兩款。
Art Beef Gallery 「凱風快晴 近江牛赤身肉」售價為13000Yen (約HK$920)，內含700G 近江A5和牛，限量1000套。
美國近2成人唔希望下代iPhone叫「13」 改成「iPhone 2021」更好？
|
https://www.notesity.hk/blog/posts/dse-chinsese-reference-books-recommendation
|
市面上嘅參考書質素參差，睇落去又個個差唔多樣，都自稱「天書」、「祕笈」，咁究竟邊啲先係真正好嘅 DSE 中文參考書？
DSE 中文總共有四份卷，而市面上嘅參考書嘅類別都非常之細緻，針對唔同嘅卷、唔同嘅能力。所以選擇嘅時候，記得要先唸清楚自己邊一份卷嘅能力比較差，千祈唔好人云亦云，對人哋有用未比會對自己有用！
而且有啲中文參考書嘅內容會寫得好籠統，所以買之前記得要睇清楚裏面內容，睇下係咪真係對自己有用先好買！
市面上嘅中文參考書有一類係直接爲備考 DSE 而準備，所以裏面會有好多嘅考試技巧，內容比較濃縮同針對課程重點；而另外有一種參考書係增潤類，爲嘅係增值知識，至於考試嘅時候就有時會用得着、錦上添花。
所以選擇中文參考書嘅時候，要唸下係爲咗喺短時間內備考而需要精讀嘅書，定係爲咗充實自己嘅知識寶庫。另外，挑選中文參考書嘅時候都要視乎自己程度，如果係爲咗打底，就可以揀啲內容比較顯淺嘅、精讀嘅；如果係爲咗奪星，可能就要揀啲增潤類嘅參考書啦！
所以喺呢篇文章裏面，NoteSity 小編除咗會按照唔同卷別，都會兼顧備考型同增潤型嘅書，希望能夠推介到啲適合你哋嘅中文參考書！
呢本參考書裏面包括四份卷嘅重點、技巧，包括唔少嘅示例同分析，仲整理咗考評局嘅要求、題型嘅分析，完全係考試導向。
裏面嘅筆記都幾有用，例如精選咗一啲必讀嘅名言名句、中外論據、意象分類、口語溝通搶分方式等等，都係必讀嘅重點。
細細本可以隨身攜帶。
呢本參考書輯錄咗 DSE、會考、高補中文嘅參考答案，裏面有作文大綱、範文、注意事項、錄音稿等等，適合想研究考評局嘅要求同題型嘅同學。
考評局每年嘅卷二同卷三示例有限，所以呢度提供咗更多嘅範例，可以睇下人地點樣寫，取長補短。
呢本只係參考答案，無收錄試題，所以需要自己搵試題嚟對照，比較麻煩。
成本都係密密麻麻嘅字同答案，有用嘅嘢需要自行提煉，如果你有心想研究先好買。
優點：透視文言文精讀好唔好？
書裏面有齊十二篇範文嘅原文、語譯、背景、內容分析、寫作手法、修辭、問答題等等，可以當雞精書咁睇，考試卷一前必備。
附錄有跨課題問答，可以訓練比較題嘅作答；又有修辭表、常見文言字詞表、常見文言句式，對卷一白話文同文言文嘅閱讀理解都有幫助。
書裏面有啲分析同用字可能同學校教嘅唔同，所以小編之前係將學校教嘅嘢，例如更多嘅手法、分析、字詞解釋等筆記補充翻落去，或者貼啲 memo，咁樣就將佢變成範文全書，考試前就淨係睇一本就夠啦！
呢本係直版書，有啲人可能會睇唔慣。
呢本參考書裏面介紹咗閱讀理解嘅方法同技巧，例如文章段落同層次嘅關係、散文/議論文 / 說明文嘅閱讀技巧，仲抽咗一啲 DSE 試題分析，適合唔識做卷一白話文嘅同學。
有啲章節後面都會有一個小練習，最後附有答案，幫助理解。
每章裏面都用咗好多例文做解釋，清晰易明之餘又可以睇多啲文章。
想要提升白話文閱讀理解需要結合操卷，所以唔好淨係靠呢本薄薄嘅書。
呢本參考書整合同介紹各種類型嘅文言字詞、句式，例如常見古今通假字、虛詞、倒裝句等等；亦有教授語譯方法，對卷一文言文篇章理解及語譯嘅題目有幫助。
每個章節後面都會有一個小練習，最後附有答案，幫助理解。
呢本書小巧而薄，隨身攜帶都無問題；而且排版雅潔、分類清晰，比較易讀。
書裏面會有比較多專有名詞，例如雙音詞、連綿詞、使動用法等等，啱啱睇嘅時候/底子較弱嘅同學可能需要花多少少時間理解，唔可以速讀。
呢本書只專攻文言語譯，而且文言詞彙需要日積月累，所以唔好覺得靠呢本就可以讀通文言文 / 令文言文部分分數突飛猛進。
呢本書之所以咁多人推薦，因爲佢精選咗各種題材嘅文言文，例如書信、遊記、史傳、策論等等，由淺至深嘅文章都有，而且都代表性強、短小精悍，最適合想提升文言文能力嘅同學。
市面上大部份《古文觀止》都有原文同語譯，方便閱讀。
呢本中文參考書收集咗 50 篇中文作文，記敘、描寫、抒情、議論文兼備，有往年嘅試題，都有啲近似 DSE 題型嘅題目，種類齊全。
每篇範文都分析咗當中點樣審題、主旨、段落大意同寫作手法，呢啲全部都可以參考學習，亦知道點樣先可以扣題同寫得高分。
想作文進步就要睇多啲優秀嘅文章取長補短，喺有限嘅時間內睇唔到好多書，睇人地嘅範文就係最佳選擇。
睇文章係一個需要累積嘅過程，所以淨係 50 篇文章並唔足夠，佢亦唔可以直接幫你提升到作文成績，需要自己嘅鑽研同理解。
書裏面都係啲作文嘅常用字詞，字詞分成人物描寫、自然現象、自然景物同顏色四個大類，每個大類下面更加有細分小類；每一個類別都有兩字詞、四字詞同佳句，分類整齊，方便查閱。
作文無靈感 / 唔知點表達嘅時候，可以隨時翻開參考，久而久之就累積咗唔少靚字靚句，適合想提升文筆嘅同學。
對於中文底子較好 / 文筆好嘅同學，裏面嘅字詞對你嘅作用可能不太大，建議先去書局睇下裏面啲嘢啱唔啱你。
呢本係市面上小編搵到唯一常見而關於說話嘅中文參考書，裏面有題型分析同說話扣題技巧，針對返說話成日離題嘅同學。
書裏面嘅重點以對話形式呈現，無咁悶。
呢本書好薄，內容唔算豐富，但說話考試前睇一睇都係有用嘅。
書內選取咗儒、道、墨、法、雜、兵六家學說嘅一啲名言學說，都係關於社會、人生哲理嘅句子，因爲卷四大多題目都同社會人生有關，所以累積得多嘅時候考說話會用得着。
每句名言都有解釋意義、出處、當中嘅思想分析同解說，諸子百家學說均備，有好多文化點都可以用喺各份卷，特別系寫作同說話。
裏面嘅名言太多，有啲可能會用唔着，所以要花啲時間篩選啲對考試有用嘅句子。如果係爲咗充值自己則可以無視呢個建議。
百家學說都有啲深奧，需要自行理解，可能唔適合想要打底嘅同學。
成本書好厚，需要花費較多時間理解甚至背誦，所以購買前都係要先三思。
最後，要記得參考書並唔係萬能，只係比你「參考」，所以最重要嘅都係要靠自己嘅努力，睇多啲、溫多啲、讀多啲，唔好唸住淨係睇呢啲雞精書就 OK 啊！
此文章純屬作者個人分享，並不代表本網誌立場。
💭 咩係 NoteSity？NoteSity 是全港最大DSE資源訂購平台，為你搜羅不同導師及出版社的高質 DSE 筆記、補充練習與參考書，一個平台匯聚你需要的 DSE 資源，幫助你考好 HKDSE。
|
https://metronews.hk/posts/4031
|
上周五好明顯係國內股市拖住港股下跌，上星期四完美守到嘅10天線，結果午後一下就穿咗，就連20天線都不保，一下子又去翻3300水平，深股通同滬股通等北向資金都出現淨流走，至於國內股市點解大跌，想同拜登一句將美資企業投資中國嘅科技、半導體同人工智能等行業有關，美國打擊中國科技發展已經唔係今天嘅事，但中國開關後，緩和沙特伊朗關係，隨後東盟國家、巴西、法國嘅最高領導人相繼訪華，跟住其他人又提倡去美元化，人民幣喺國際舞台上使用上輕微上升，美國一定睇唔過眼，一定會加大制裁中國力度，市場的確有啲憂慮中美關係會惡化。其實美元地位要淡化，中短期確難做到，人民幣要走到國際舞台，一係資本賬要開，二係要一定程度上自由浮動，亦都短期難以做到，況且世界上其他國家雖然口頭上去美元化，實質如果關乎自身利益關係，又會左搖右擺，掉頭親美都得，所以不能盡信。
港股自己跌又好，跟國內股市跌又好，結果就係跌穿咗20天線，按策略上周五跌穿20200就先行離場避一避，始終如果要試250天線，下面仲要多捱400點，恒指細成交下收20075，而夜期同黑期都冇起跌，連續兩日市寛都較差，今日點行真係難估。強勢嘅中字股都回，科技股就更弱，騰訊（70）跌到50天線，巴巴（9988）補裂囗後再落，京東（9618）跌到去年10月底低位，當時恒指15000點樓下，相對較弱可能京東同人工智能扯唔上關係有關。
公司業績中：
中興通訊（763）首季盈利26.42億人民幣，按年升19％。
長汽（2333）第一季盈利1.74億元人民幣，按年跌近9成。
美股受制喺2022年初高位36950伸延下來的下降阻力，衝唔上，怕佢出回吐，上周五仲可微升22點，唯其他指標力度轉弱。美債息反映聯儲局下月再加25點子機仍高，十年債息3.58厘。美匯101.72，歐元升上1.1，日圓134.2，人民幣6.899。現貨金失守2000美元，加密貨幣下跌，風險資產壓力，比特幣跌至27000美元。
騰訊再減持快手 嗶哩有機成為下個目標？
|
https://opentour.com.hk/%E6%9C%9F%E9%96%93%E9%99%90%E5%AE%9A%EF%BC%81%E6%97%A5%E6%9C%AC%E7%A5%9E%E6%88%B6%E9%A3%AF%E5%BA%97%E5%B7%A8%E5%9E%8B%E5%8D%83%E5%B1%A4%E8%8D%89%E8%8E%93%E8%9B%8B%E7%B3%95%E6%85%B6%E8%81%96%E8%AA%95/
|
話咁快仲有兩個月又到聖誕節喇！
其中一個賣點，就係呢個超級巨無霸嘅千層士多啤梨蛋糕「ミル・ミルフィーユ」！
蛋糕除咗頂部之外，每一層都鋪滿大大粒新鮮嘅士多啤梨！
果然夠哂睇頭！
一於call齊朋友嚟KO佢啦！
除咗甜品之外，仲有以歐式家庭料理嘅餐點，例如係愛爾蘭嘅傳統開胃菜「Colcannon」、俄羅斯牛肉特羅加諾、羅宋湯等，異國風味100分！！
|
https://www.mytvsuper.com/tc/scoopplus/entertainment/e-news/6866106708173/%E5%A8%9B%E6%A8%82-%E8%94%A1%E5%B0%91%E8%8A%AC%E5%AD%96%E6%9D%8E%E5%BD%A9%E8%8F%AF%E8%B7%B3%E5%94%B1%E5%BF%AB%E6%AD%8C%E8%84%AB%E8%83%8E%E6%8F%9B%E9%AA%A8-%E8%87%AA%E7%88%86%E5%A4%9C%E7%94%9F%E6%B4%BB%E4%BF%82%E9%A4%B5%E9%A3%BD%E8%80%81%E5%85%AC
|
內地大型音樂競技節目「浪姐」第四季《乘風2023》，經過兩輪淘汰後，最新播出呢集由28位引領風騷嘅實力女星組成8支隊伍作賽，並進行第二次公演PK戰，記得首次公演嘅蔡少芬（Ada）被歌詞及舞步考起，壓力爆煲淚灑幕前，去到演出時，蔡少芬脫胎換骨，跟劉惜君、李彩華、美依禮芽MARiA、李莎旻子組成隊伍跳唱快歌《帶我去找夜生活》，表現輕鬆兼露出滿滿自信，蔡少芬賽前透露而家對自己好有信心。
蔡少芬脫胎換骨，跟劉惜君、李彩華、美依禮芽MARiA、李莎旻子組成隊伍跳唱快歌《帶我去找夜生活》。 蔡少芬化身黑夜麗人跳唱歌曲《帶我去找夜生活》。
第二次公演PK戰，主題係「當白天，抱緊黑夜」。 今次蔡少芬似乎對於跳唱已開始掌握，狀態輕鬆得多。
蔡少芬隊伍獲得不俗分數。
蔡少芬隊伍獲得不俗分數，期間主持人問到蔡少芬有冇夜生活？佢自言其夜生活就係喺廚房煮泡麵，同老公張晉一起食，認真甜到漏，而佢喺排練期間跟其他隊員嘅夜生活就係一齊飲少量快樂水（指啤酒）減壓。
|
https://5starteachers.net/141/Mr-Davido/10/Single-session-Course/Subject-based-English-Course/Course/Subject/Giving-presentations/by/Mr-Davido
|
“Everyone needs a coach.”
我以前present都唔寫稿架，好隨意咁去present，但咁樣真係好唔掂，會好易緊張同埋焦慮，結果好難可以清晰準確咁去講想講嘅嘢。
經過咗咁多年嘅演講經驗，依家我就知道咗，只要用呢兩個步驟就可以攪掂個present：
記住，其實好多好present好勁嘅人，佢哋都係透過不斷重複練習，令自己可以講到好似無稿咁自然。
我哋準備present嘅時候，好多時都要諗呢個project presentation嘅目的同重點係咩？
係未想佢哋覺得你英文好勁？
係未想表現得好有自信，等人哋有好嘅印象？
係未想教授同啲同學都記住你成個presentation嘅重點？
其實最重要嘅係：
你想教授同啲同學聽完你嘅presentation之後，記住咗最重要嘅一個重點係啲咩？
如果佢哋可以講返出黎，即係你嘅presentataion清楚又印象深刻。要印象深刻除咗內容正之外，最重要嘅就係啲人成日講嘅presentation skills，而講英文嘅能力同方式就變得好重要啦。
每個presentation都要準備一個簡短嘅摘要，就好似下面呢個例子咁：
盡量唔好用一啲好難明嘅詞語或者專業術語，除非聽嘅人明果啲字同術語啦，即係好似你果科嘅專業術語咁，通常老師同學都識就可以用啦。
重複咁講，重複咁講，重複咁講。就好似啲人話重要嘅嘢要講三次咁，將一啲重要嘅內容或者句子完完整整咁重覆一次或者幾次，呢個技巧會令人記得果啲重要嘅內容，又會覺得你係一個好好嘅講者。其實，我地平時成日好易記住嘅野，都係用不斷重複嘅原理令我哋記住咗，例如歌曲、老新常談嘅諺語同埋故事。
重複係學習之母呀！
雖然我唔係Bill Gates嘅fans，但係我諗好多人都會同意佢係一個聰明嘅人。2013年，佢係TED talk用呢句說話做開場白：
其實所有成功嘅人都有一個教練或者老師，有時仲唔止一個。佢哋通常都有個一對一嘅專家支援佢哋，佢哋比一般人更加明白有個教練係一樣好重要嘅事，可以輔助佢哋更快咁改進自己，但好多人都仲係諗緊要靠自己。
好啦，如果用英文present會令你覺得有壓力，或者你覺得呢條片講嘅嘢對你有幫助，就快啲報呢個課程啦：
課堂會做啲咩？
- 每堂我都會整一份專屬你嘅課程筆記，方便日後重溫。
- 我會幫你一齊制定presentation嘅結構。
- 我會幫你排除萬難去搵presentation嘅重點，例如有咩重要嘅內容要留、有咩唔重要就唔好留。
準備好想下次present得好啲，就主動啲嚟搵我啦！
|
https://ggpartyroom.com/party-room/art-home/
|
Art Home 是充滿藝術氣氛的特色場地，開揚景觀同13尺高樓底，開放式設計空間感十足玩得夠哂舒服。
100’高清投影唱K，亦可自行連接HDMI連接電腦，十分靈活。
最新式電動麻雀機，自動幫你推牌，打足幾圈都冇問題。
8尺美式桌球，2.4米高籃球機同懷舊街機任你玩。
Switch、PS4又點少得呢，配埋65″ UHD TV 爽度100分，仲有Netflix追劇睇戲都得。亦可手機投屏睇波睇演唱會一樣咁正。
大量board games任你揀，玩足一日都得。
包場形式租用可獨立享用場內設施無需同其他人share。
Art Jamming(包場)、Art Party、生日派對、私人派對、朋友閒聚、家庭聚會、公司會議、工作坊等等。
我哋相信要玩得開心除左要有好玩既設施，整潔嘅環境同貼心既服務都非常重要。
|
https://holiday.presslogic.com/article/85147/%E5%B1%B1%E7%AB%B9%E8%A5%B2%E6%B8%AF-%E7%88%86%E7%8E%BB%E7%92%83%E7%B4%85%E7%A3%A1%E6%B5%B7%E6%BF%B1%E5%BB%A3%E5%A0%B4office%E5%AE%A4%E5%85%A7%E5%AF%A6%E6%B3%81-%E5%A4%A9%E8%8A%B1%E5%80%92%E5%A1%8C-%E6%90%8D%E6%AF%80%E8%B6%85%E5%9A%B4%E9%87%8D
|
受颶風「山竹」影響，昨日（16日）早上約10時45分，紅磡海濱廣場幕牆破裂，多層office嘅玻璃大部分都被吹毀，室內大量物品及大批文件，被吹到街道上。有目擊者表示，現場幾乎每層都受影響。
今早（17日）有網友上載海濱廣場office嘅室內實況，見到室內損毀十分嚴重。椅子桌子都被吹毀倒下。
室內物品被吹至滿地都係，情況混亂。
原來十年前（2008），紅磡海濱廣場二座及紅磡海逸酒店多個單位都曾被颱風「黑格比」吹至幕牆玻璃破裂。其中，海濱廣場更有百多塊玻璃被吹毀，街道布滿碎片，室內物件亦被吹走，需要封鎖行人路，幸而事件中無人受傷。
亦有網友惡搞扮老細：
|
https://eatwo.info/?p=471234
|
要拍拖兩個人選擇一間餐廳，你有何標準呢？有啲人會睇餐廳有無得獎，有啲人會睇食評，有啲人會睇開業年期，有啲人會憑自己經驗，亦有啲人漫無目的胡亂走入一間餐廳，每個人都有唔同嘅標準。今次編輯就走到一間屹立多年、曾經獲獎兼食評評分不俗嘅韓國菜餐廳，對韓國菜無太大感覺嘅編輯又覺得如何呢？
位處油麻地一角嘅韓式餐廳，開業多年屹立不搖，為本地首間以韓式燉雞聞名嘅食店，特別以「元祖奶奶雞」為主打，一直吸引唔少人慕名而至。於2018年，餐廳更獲選食評平台嘅韓國菜熱店選擇，其實除咗元祖奶奶雞，餐廳重有咩好食呢？
店內門面充滿韓式風格，而店內設計就似工業風，分成上下層，從門口「是日推介」餐牌可見，店內推薦韓國部隊鍋$108、泡菜海鮮煎餅$88、弘大燻豬手$108、咸興水冷麵$78，其他受歡迎嘅菜式有火焰韓牛飯、濟洲蠔肉泡飯，本來覺得伏伏哋，但嘗試後先發現都唔算係獨沽一味賣「元祖奶奶雞」。
泡菜海鮮煎餅$88 為經典韓式煎餅，唔少人去韓國旅行都會選擇煎餅，而煎餅並非容易炮製嘅菜式，頗巧功夫，因為粉太多又會影響煎餅質感。今次煎餅偏薄，一塊大圓餅切開6大塊，煎得乾身而唔會太乾柴，而油份唔算重，蛋餅表面煎得香脆，表面更淋上一堆蛋黃醬，減低煎嘅油膩感。煎餅餡料豐富，略帶微辣，煎餅一角放有幾塊辛辣泡菜伴碟，編輯覺得呢塊煎餅頂端加上少許泡菜會更香口，泡菜香濃而辛辣度唔高，為煎餅添上幾分層次。
而咸興水冷麵$78 入口清涼舒服，麵條軟硬適，幾有咬口，味道略帶酸甜，味道偏淡，表面只係有雪梨絲及青瓜絲，其實無太大驚喜，比較適合夏天食用。
韓國炸雞係其中一樣因韓劇面受歡迎嘅韓國菜式，剛巧店內無晒辛辣首爾雞鎚$48/3隻，所以編輯只點選咗辣炒年糕$98，亦即係泡菜辣炒年糕。辛辣年糕放於一個鑄鐵熱鍋內，年糕浸於辛辣泡菜湯當中，鍋內既有一塊塊年糕，亦有野菜、香菇、雞蛋片等，年糕入口煙韌，軟硬適中。泡菜湯帶有甜味，似乎係野菜清甜菜汁滲透辛辣泡菜湯內，湯底辛辣度唔高，偏向溫和，而且有層次感，唔會只會得死辣感覺，容易入口。
❶ 最後落單時間為21:00。
|
https://tapnow.com/zh-HK/detail/P21091061314573023086?utm_source=HS&utm_medium=Article-CTA&utm_campaign=Promo-2021Double11_HS_Article-CTA_20211111&utm_content=20211111
|
▲款式有木糠布甸、甜甜圈泡芙、馬卡龍等，造型十分可愛！
▲款式有檸檬茶、珍珠奶茶、氣泡飲品、Latte(士多啤梨/朱古力)等，同真嘅一樣！
▲款式有士多啤梨雪糕、芒果雪糕等，打卡一流。
▲足足有3.6吋，最適合送給好朋友慶祝生日。
▲ 工作坊更設有，歡迎1-3人共同參與，整齊哂甜品+飲品+雪糕蠟燭各一款，將一套完整Tea Set帶返屋企！
特色：
▸ 立即預訂 TapNow x 十月• 花菇 體驗套票，親手製作香噴噴嘅下午茶蠟燭！
|
https://beauty.ulifestyle.com.hk/shopping/sale/20007214/2023%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD-%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD
|
Monoyono除咗售賣各式各樣生活精品，亦都有好多唔同種類嘅寵物用品架，寵物玩具更係最受歡迎嘅系列！毛公仔由布料造成，親膚又柔軟，保護到毛孩皮膚之餘又玩得投入。汪喵星人一捉住公仔就會發出吱吱聲，激起佢哋好奇心同注意力，亦能激起貓狗捕捉嘅本性~ 公仔嘅細節位做得好足，好似真嘅一樣！而家參加《社群》活動仲有機會帶走兩款公仔，立即睇有咩造型啦！
主子都有寂寞、唔開心嘅時候，尤其係奴才去返工，無人同佢玩！呢個時候，緊係要啤一啤佢！有呢個啤酒毛公仔，主子就可以飲飽食醉！
飲啤酒又點少得美食相伴！貓皇上最愛大魚大肉，龍蝦就最啱啦~ 奴才仲可以幫主子影輯惡搞相，俾龍蝦挾持住嘅貓皇帝！
食完啖啖肉，就食山珍海味啦！呢條銀灰藍三文魚係嚟自太平洋珍貴深海，平時啲貓狗糧都會見到佢㗎~ 送呢個俾主子，奴才一定重重有賞！
呢款鯊魚睇落好真實，咁就啱曬主子進行狩獵訓練！發聲功能仲令主子以為係真鯊魚，即刻燃起佢狩獵欲望啊！
送您Monoyono可愛造型玩具！
係咪好想帶返隻進貢俾皇上呢？即日起至2023年4月2日，到《社群》分享寵物玩樂相片/影片，即有機會贏走Monoyono 寵物可愛造型毛公仔~ 仲唔快啲參加，同皇上一齊玩？
奴才必讀天書！超過20個寵物蒲點：室內外、酒店、新景點、超市等！仲有好多主人都未必知嘅冷知識！
U Lifestyle App 《社群》四大寵物主題誕生！
甘比14歲大女罕見拍片跳舞愈大愈靚！到深水埗做義工！一舉動獲網民讚有禮顯家教！
37歲細細粒轉型吃播KOL吸金力驚人！拍片大曬紐西蘭別墅！上闊下窄身形令網民擔憂！
|
https://www.kenmerry.com/2019/02/Sir-Cecil-Ride-02.html
|
1月1號試過行金督馳馬徑（從MPK23去寶聯徑／寶馬山）之後，ＨＯＮＥＹ膽粗粗，今日話要沿金督馳馬徑嘅山路從MPK39行上去MPK23。
ＵＰ！！！
終於可以抖吓氣！一路向上，路又窄又斜，完全無休息位，心肺功能ＵＰ！
柏架山……ＴＯＤＡＹ……ＬＥＦＴ！！！
咦？！唔通係頭先係金督馳馬徑撞到果個一家三口野豬ＦＡＭＩＬＹ？！
個黃衣男賤到餵Ｄ野豬食膠袋，好彩Ｄ野豬識得吐返出黎！！！
我加緊腳步落紅屋，因為上山時見漁農處管理員泊咗隻車係果度，我要落去通知佢……可惜……落到去已經收晒工。
|
https://www.hkcamping.com/post/whatnot-50l-%E6%A5%B5%E5%A4%A7%E5%AE%B9%E9%87%8F%E9%9C%B2%E7%87%9F%E6%94%B6%E7%B4%8D%E7%9B%92%EF%BC%81%E6%94%B6%E7%B4%8D%E9%81%94%E4%BA%BA%E9%83%BD%E9%9D%A0%E4%BD%A2
|
重裝露營等同搬家？ 其實呢個說法都未為過。小編雖然偏向輕裝，但其實輕裝要帶嘅嘢都唔少，更何況係重裝？ 所以如果有一個好嘅收納工具，對於露營用家黎講係非常重要！
個人來講都比較喜愛用收納盒。無他嘅，貪佢可以放晒所有林林種種嘅物品，一盒抽去營地，儲放容易， 堅方便。
Whatnot係今年3月中推出最新收納盒，容量有成50L，仲可以摺疊收納，完全配合到營友需要。
收納盒係透明物料造成，要拎咩物品都一目了然，唔需要「大抽獎」咁搵嘢，爽呢？ 收納盒打開後可以直接放入露營小物品，如果有多一個，仲可以堆疊，儲藏非常方便。
小編最喜歡佢側面可以打開嘅設計，直接拎出所需物品無難度。
唔用仲可以折卸落嚟，收藏起黎都好鏗位置。
係咪有少少鐘意咗佢？ 想知更加， 就要按此啦。
約定大家，我哋營地相遇！
|
https://www.mysishop.com/82195.html
|
返貨即搶！Kérastase洗護產品減至8折，英國網站限時直寄+全場免運費！
Elixir Ultime極緻全效修護系列「金油」系列係呢個品牌最出名架～ 佢融合左摩洛哥堅果油、山茶花油同菁純玉米油，可以溫和而有效咁清除污垢同雜質，同時仲可以滋潤、修護秀發，再加埋抗氧化功效，令你嘅頭髮保持光澤啊！
呢款洗頭水就主打清爽控油，絕對係炎熱夏日嘅必入之選！佢可以緩解油脂分泌，維持頭皮水油平衡，同時溫和滋潤髮絲，保持柔軟順滑，而且不含硅油，唔會油膩！
至尊金鑽護髮油外形金光閃閃，用後可以保護及加強頭髮，富含豐富堅果油，適用於所有類型頭髮，有助深層滋養，控制毛躁，同時增強光澤以及減少分叉。頭髮睇起來會更有光澤，感覺更有彈性架！而家折後HK$320，香港賣HK$450，而家抵勁多呀！
呢款係Kerastase最新皇牌產品, 髮質強化系列護髮露超多好評，佢蘊含VITA-CIMENT® 活力膠結物及再生樹復能液，好多人用後都表示頭髮分岔、折斷真係少出現好多。
溫馨提示✅ 免運費寄香港/澳門，買滿HK$600仲有Free tracked delivery快手D寄到！記得揀英國頁面 .com尾先見到低價！
← 驚喜神秘75折+限時直寄香港，NARS熱賣化妝品低至香港價錢55折！
今期斷貨皇～西班牙火紅3INA 彩妝快閃75折，皇牌唇膏只售HK$46！
明星專用捱夜救星Sarah Chapman護膚品快閃67折優惠！
最後一日！英國百貨Harrods大減價+全網9折, 必睇抵買名牌大合集！
|
https://www.clockenflapmusic.com/category/sungorexpress/
|
唔知聽咩歌好？好彩有新哥喺呢度！係Clockenflap音樂團隊成員之一嘅新哥為你搜羅世界各地嘅最新歌曲。正所謂每個星期唔使多，介紹13首比俾你就夠晒貨。
第127集《新哥速遞》重點推介有英國 Indie 樂隊 Girl Scout、冰島音樂家 Arny Margret、英國倫敦唱作歌手 Lucinda Chua，仲有集chamber pop、電子音樂同迷幻搖滾於一身嘅荷蘭音樂人 Robin Kester，聽下先。
今期《新哥速遞》重點推介有香港本地 Indie Folk 獨立民謠唱作人Gwenji、紐約搖滾兄弟The Lemon Twigs、LA 搖滾樂團Weezer 同唱腔超溫柔嘅美國音樂人SYML，聽吓先：
今年首集 <新哥速遞> 為大家精選咗多首正嘢嚟迎接一個新開始！有來自倫敦嘅藝術搖滾樂隊 Dry Cleaning、三月於 Clockenflap 演出嘅 surf rock之子 Mr Koo 同 菲律賓樂隊 Ben&Ben、另外仲有本地治癒系唱作歌手 Moon Tang，最後唔少得將於3月23號喺 MusicZone 開香港專場嘅美國 hardcore 樂隊 Saosin等，即刻聽吓！
今年最後一集《新哥速遞》，重點新歌有印度 dream pop 二人組 Parekh & Singh、瑞典迷幻搖滾樂團 GOAT、英國唱作音樂人 Gaz Coombes、香港 bedroom pop 唱作歌手 cehryl 等等。 即刻聽下！
今集《新哥速遞》請嚟本地音樂平台 OC2S 編輯 Milton 同 Clockenflap 音樂及藝術節嘅Kelyn 一齊，介紹一啲lineup 入面 佢哋嘅心水 highlight。
|
https://www.heaha.hk/2018/07/27/5711/
|
今個夏天，電競熱潮席捲數碼港商場！全新暑期活動「仲夏電競鬥一番」將於本星期六（28/7）起至8月尾，送上一連串精彩節目，有展覽睇亦有最新款PES 2019遊戲試玩，唔可以錯過嘅仲有全港首屆CTWC經典俄羅斯方塊世界錦標賽，連奪七屆世界冠軍嘅Jonas Neubauer更專登飛到嚟香港同挑戰者切磋！
數碼港商場將於暑假期間推出大型活動「仲夏電競鬥一番」。重頭戲－經典俄羅斯方塊世界錦標賽破天荒一連兩日（28/7－29/7）喺香港舉行，作為2018年世界巡迴賽嘅東南亞首站，主辦方為打響頭炮，特意邀請榮獲七屆世界冠軍嘅Jonas Neubauer 親臨現場進行表演賽，同參賽者嚟個近距離接觸！Jonas Neubauer唔單止係世界冠軍，更連續刷新咗兩項世界紀錄，包括最快清除100行方塊及最快時間得到30萬分，能夠同高手碰面，機會實在難得！屆時場內仲有展覽可以回顧歷代拼圖遊戲，並提供多款經典方塊電子遊戲畀大家試玩。
世界盃雖然完咗，但足球狂熱停不了！數碼港商場將於18/8 -19/8連續兩日舉行試玩活動，玩家可以搶先體驗最新版本嘅足球電子遊戲Pro Evolution Soccer（PES），感受猶如親身落場踢波嘅現場感，更可即場報名參加PES電競比賽，爭奪球王寶座！著名港超球隊－傑志足球隊亦會現身商場同大家切磋「球技」及分享成為職業選手嘅心路歷程，球迷又點可以唔支持？
另外，除咗足球遊戲，鎗Game亦都深受唔少機迷歡迎。喺「DrillsVR」免費體驗區裡面，大家可以一嚐模擬真實射擊所帶嚟刺激感，只要戴上VR眼鏡及操作手上嘅控制桿，就能即時化身遊戲角色進行鎗戰，遊戲設有唔同難度嘅關卡，挑戰玩家嘅射擊速度及反應，而所提供嘅槍械，由9毫米手槍到7.62步槍，全部都係按照實物設計，超級逼真！
參加方法：即場登記試玩，費用全免。
|
https://holiday.presslogic.com/article/99468/%E7%84%A1%E6%95%B5%E7%A0%B4%E5%A3%9E%E7%8E%8B2-%E7%B5%82%E6%96%BC%E4%B8%8A%E6%98%A0-%E7%AC%91%E6%96%99%E7%99%BE%E5%87%BA%E5%A4%A7%E4%BA%BA%E5%B0%8F%E6%9C%8B%E5%8F%8B%E4%B8%80%E6%A8%A3%E5%95%B1%E7%9D%87-200%E5%B9%BE%E5%80%8B%E5%BD%A9%E8%9B%8B
|
《無敵破壞王2》終於上映！笑料百出大人小朋友一樣啱睇～200幾個彩蛋！
事隔6年，無敵破壞王續集終於上映啦！
今次故事比上集更加好笑同刺激～而且仲有好多彩蛋！
無論大人定小朋友都一樣必睇！
雲妮露同破壞王決定入互聯網，去Ebay買返一個新嘅軚盤返黎。
為左籌錢，佢地就用盡方法係互聯網賺錢。
有唔少互聯網嘅野都擬人化咗，令人睇到忍唔住大笑！
會喺每次角色講野嘅時候不停插嘴，就好似打字搜尋嗎，會不斷運用演算法嚟估下一個字要查咩。
而「Pop-up」攔截程式就係網路警察，會一拳打走「Pop-up」廣告人。
仲愛上咗咁刺激嘅比賽，令到佢決定唔再返《甜蜜大冒險》。
佢地仲有好多出場位架～要密切留意！
順帶一提，片尾有兩個彩蛋！
點知會變左破壞王係度唱《Never Gonna Give You Up》？！
網上成日有啲同內文不乎嘅標題，入到去往往會變左做有個人係度唱緊《Never Gonna Give You Up》！
|
http://chun2a.blogspot.com/2022/12/20.html
|
Laurastar IGGI 蒸氣消毒護理套包括：
利用備有專用注水器將蒸餾水加到機後，只需2分半鐘嘅時間就能加熱到攝氏153度，而提示燈會由紅色轉為綠色。
IGGI採用獨特微細乾蒸氣技術，能消除99.9% COVID-19 新冠病毒、細菌、真菌及100%塵蟎。而蒸氣加壓後重可以持續運作約7分鐘，有足夠時間淨化多樣物件，岩晒用嚟消毒唔會經常清洗嘅毛公仔、衣物及物件。
只要將💫蒸氣消毒盒💫安裝到主機噴嘴位置，即可成為 #快速消毒盒，快速均勻地係 20 秒內對細小物件進行徹底消毒。
消毒盒有成1.7 公升容量嫁👍🏻可以將奶嘴、奶樽嘴、牙膠等小物放到盒中一次過消毒，消除細菌、病毒及真菌。
|
https://holiday.presslogic.com/article/169362/%E6%9C%89%E6%B4%8B%E8%94%A5-%E7%BE%8E%E5%9C%8B%E4%B8%80%E9%9A%BB%E6%B5%AA%E6%B5%AA%E6%88%90%E5%8A%9F%E5%81%9A%E4%B8%80%E6%97%A5%E8%AD%A6%E7%8A%AC-%E7%82%BA%E5%AE%8C%E6%88%90%E6%B5%AA%E6%B5%AA-%E6%9C%80%E5%BE%8C%E5%BF%83%E9%A1%98
|
警犬都係受過嚴格訓練，要通過種種考驗先可以成為警犬。
美國德州就因為狗bb同人類相處得太好、太親近人類而唔能夠通過警犬訓練，於是開放領養警犬。
而近嚟喺美國就有一隻流浪狗竟然破例成為一日警犬。
據CNN報導，美國華盛頓Pasco市嘅警察為實現一隻患絕症流浪犬嘅「遺願清單」，決定畀佢擔任一日警犬。
呢隻浪浪叫「Eddie」，舊年10月份被遺棄，喺街上流浪。
當Eddie被當地嘅動物管理員送去檢查後發現佢患有腫瘤，已經有一隻眼睛失明，而且只有6~12個月壽命。
同當地嘅救援組織溝通後，Kristi Kesler成為Eddie嘅寄養人，佢為Eddie諗好一個「遺願清單」，其中包括成為一隻警犬。
Pasco市警局決定實現呢個心願，於是Eddie著上定制好嘅制服，宣誓就職並喺街上巡邏。
而社區中嘅居民都想了解Eddie嘅「遺願清單」，幫佢達成心願。
動物管理員Carin Brown指大家都希望喺Eddie最後嘅日子，為佢帶嚟快樂。
|
https://holiday.presslogic.com/article/204153/%E6%97%A5%E6%9C%AC-%E5%B2%A1%E5%B1%B1%E5%9F%8E-%E7%83%8F%E5%9F%8E%E7%87%88%E6%BA%90%E9%84%89-%E5%92%8C%E9%A2%A8-%E7%B4%99%E5%82%98-%E7%87%88%E9%99%A3-%E6%B5%AA%E6%BC%AB-%E5%95%A4%E9%85%92%E8%8A%B1%E5%9C%92-%E9%9F%B3%E6%A8%82%E6%9C%83
|
日本岡山城「烏城燈源鄉」和風紙傘燈陣超浪漫～有得影靚相仲有得玩！
日本岡山城同後樂園係岡山必去景點，岡山城今年夏季嘅「烏城燈源鄉」特別點燈活動以和風紙傘為主題，擺成和風紙傘燈陣，超級夢幻！好想去瘋狂打卡啊！
日本百大名城同日本三大庭園之一嘅岡山城及後樂園每逢 5 月、8 月及 11 月都會有期間限定嘅「夜間特別點燈活動」，分別以春、夏、秋為主題，喺岡山城同後樂園周圍點燈，以和風裝飾打造一個充滿和風味道嘅夜間燈會活動。
岡山城今年夏季嘅主題係和風紙傘，擺出和風紙傘燈陣，仲有打上燦爛燈火嘅岡山城，真係非常靚。
活動期間仲會喺後樂園舉行啤酒花園、能樂公演、音樂會及和風體驗等活動，唔止有得睇仲有得玩，正啊！
嚟緊秋季嘅夜間燈會會以紅葉為主進行點燈，喺秋葉嘅襯托下，岡山城一定會顯得格外耀眼，咁靚嘅景致，喺嗰到睇成晚都願意啊！
|
https://qwerty4.com/36569/
|
曾被稱為「東方荷里活」嘅香港演藝界，曾經誕生過無數天皇巨星，無論電影、電視劇、電台節目、音樂唱片、舞台劇都喺亞洲舉足輕重。由80年代嘅殿堂級巨星、90年代嘅四大天王、00年代嘅人氣偶像同組合，至近期大熱，席捲全城嘅本土男團 MIRROR，都煥發出一個又一個嘅光芒。想了解香港演藝界嘅娛樂圈歷史同文化，就可以嚟到香港文化博物館嘅全新常設展覽：瞧潮香港60+！
香港文化博物館係全港最大規模嘅博物館，以中國傳統四合院佈局，分為常設展覽廳同專題展覽廳，最多可提供12個唔同類型嘅展覽，另設有一個劇院、商店及餐廳。近期嘅常設展覽分別有：介紹昔日流行玩具嘅兒童探知館、展示金庸武俠小說嘅金庸館、以粵劇為主題嘅粵劇文物館、展出趙少昂與其他當代大師作品嘅趙少昂藝術館、珍藏中國文物及藝術品嘅徐展堂中國藝術館、以李小龍為主題嘅武‧藝‧人生──李小龍等，當然仲有呢個以香港娛樂圈為主題嘅瞧潮香港60+！
香港嘅五、六十年代，經濟開始急速成長，當時嘅民間主流娛樂就係粵劇同國語歌舞片！另外，香港人開始接觸到西方流行文化，年青人開始流行舞會派對、英文歌同Band sound文化。
麗的呼聲為香港最早嘅本地電台，設有英、粵、國語等多個播放時段。至50年代中後期，發明咗無線收音機，令電台成為香港嘅主流娛樂，而香港商業電台喺1959年啟播，並以人氣 DJ 打造音樂節目、廣播劇同音樂龍虎榜，令香港樂壇發展更快速，同時殿定電台喺樂壇嘅影響力至今。
港產片係香港重要嘅產業，香港電影多年嚟風靡全球，成為華人文化嘅一大標記，所以有人話「有華人嘅地方，就有香港電影」。香港嘅電影由粵語長片起家，當時主要係音樂劇同黃飛鴻主題嘅功夫電影；至70年代李小龍電影更將香港電影國際化；喺80年代，港產片嘅產量、票房都達到巔峰，電影產值更僅次於美國荷里活，當中最受歡迎嘅就係「許氏兄弟」嘅喜劇電影，其中《半斤八兩》更係七十年代香港最賣座電影。90年代中後期因為盜版、日本電影同韓國電影盛行，令香港電影開始萎縮，只有少數港產電影成功獲得關注，例如：《無間道》。另外，創辦於1982年嘅香港電影金像獎，更加係華語電影嘅指標，喺香港文化博物館就有香港電影金像獎嘅獎座俾大家欣賞喇！
香港嘅本土流行音樂可以追溯番70年代，當時電視劇盛行，開始推出大量電視劇主題曲。至80年代就係實力歌手橫行嘅時間，粒粒都係經典巨星，當中合稱「三王一后」嘅譚詠麟、張國榮、陳百強同梅艷芳，更加雄霸樂壇，唱片銷售、演唱會場數屢創高峰；至90年代初，社會愈趨繁榮，成功造就多位樂壇天王天后出現，係本地流行音樂發展嘅巔峰時期，當中四大天王更成就咗香港嘅追星交化，亦開始有偶像派歌手嘅出現；雖然香港樂壇同樣受到盜版同外地音樂衝擊，但千禧年代同樣盛行人氣偶像同組合；至近期大熱，席捲全城嘅本土男團 MIRROR，都煥發出一個又一個嘅光芒。
|
https://edwinor.blogspot.com/2007/
|
我已訂機票在農曆新年期間去九日倫敦，因budget有限，最多90"磅"雙人房一晚，我想問去過嘅人有酒店／旅館推介嗎？
有無咩景點推介吓？
我揀爛歌一定有佢啦！
第一次聽嗰次，笑到停唔到口，想聽作曲嘅曹格唱一次。
難聽到“嗌“不完。
同院友ogake傾開，發現大家都非常支持香港樂壇，買埋好多爛碟，所以決定嚟一次"爛歌金曲"鬥一番，有無院友想加入？希望到時各院友積極投票，呵呵！
同朋友去加州紅唱K,喺入場時派宣傳單張，竟然係懷舊金曲，叫你唱壞女孩。
自環球唔賣歌比佢同neway,又無neway歌手鄭融同hotcha,佢地喺揀歌嘅網業度做咗啲新嘢。。。
喺歌手選擇有個此情不再，咩嚟呢？
仲有個各行各業好介紹，正虎部門咩嚟架？
入去消防處推介，笑爆。。。
買唔到新歌版權就鼓勵人唱舊歌，唔work架，唉！
平日喜愛街頭獵艷，今日出貓。。。
早晨。。。
身邊啲朋友原來好多都未去過嘉道理農場，其實係個影相嘅好地方，仲可以遠離城市島同大自然接觸，以前唔駛入場費，而家大約要廿皮。
世界各地指示牌，行咁耐都抵啦！再上仲有觀音山，鍾意觀音人仕可上去朝拜一番囉！
睇番拍攝日期，原來已經係06年10月，有無朋友想同我去呀？
朋友R送來禮物一份，怪衫一件，哈哈！我係咪靚仔咗好多？
你地收到咩嘢禮物呀？
三號陳以誠醫生 。。。哇，你地做番醫生啦！
如果三位合唱會點呢？
最後送上purple姐姐靚相wallpaper,等大家清清食得太多聖誕餐嘅腸胃。
癲完，各路朋友，Merry christmas。
田中麗奈。。。Ajimoto Stock，香港只播上篇，原來有續篇，睇番先至知有鉄塔阿媽。
長澤正美。。。Calpis，如果係小肥，佢會唔會咀埋去呢？
上戸彩／長澤正美／堀北真希。。。Lotte,當紅嘅其中三個，識唔識佢地？有無代溝呢？
7仔都會關門，唔係廿四小時咩？
呢張相喺九鐵合併前影，算唔算係歧視呢？
人地D商場大電視會播下音樂／新聞，天水圍銀座一年三百六十五日都係播。。。警訊，咩呢度D人真係易呃啲，要日日睇警訊？咁真係幾悲情喎！
星期日打羽毛球前與朋友逛elements,個場勁靚，現場仲有表演睇。。。
甩轆姐滋滋油油，博得全場掌聲。
四個藍人一個男人，係D假人做得真定真人似假樣？
從友blog上得知，當日打羽毛球打出一個短傳另對手爭救波下受傷，隻腳變咗豬碲，要講聲唔好意思。
女子組今年認真麻麻，裕美／江若琳／鍾舒曼／C.K./梁雨恩/李卓庭，你識唔識哼幾句佢地嘅歌呢？
鍾舒漫。。。英皇系，新秀冠軍，亞軍泳衣下海一年，已開演唱會，今年到佢，有無機呢？喺呢個名單下，我tip佢。
江若琳。。。寰宇系，寧神養目好視力，yeah。靠樣仲入唔入到三甲呢？
你貼邊個？
你會買嗎？
心大心細，等唔等DVD好呢？
今日偶然買咗東方新地，其中一篇講記者專程走去重慶搵蔡少芬未來老爺爺奶奶，將以前蔡少芬同劉鑾雄嘅新聞比兩老睇再問人地點睇？你叫人點答？仲要話阿奶奶寸爆。。。
太無品太卑鄙，呢本以後罷買。
由細到大，每次認識新朋友，好多時都會話"你好面善喎"，"好似邊個邊個"之類，其中似卡通人物最多。。。
常聽到人話我個樣好卡通，我總自以為係"狄理斯“，"禮服幪面俠"或者"長腿叔叔"之類，點知。。。
小新當紅嗰期又話我似佢，唉！
我家姐幾年前喺日本發現佢，佢叫快獸，去一次買一隻，該煨。
阿媽仲要將佢擺喺我張相隔離，當係我嘅figure咩？
明明我好樣過佢咁多，你話係唔係？
最後出場係"相聚一刻"嘅五代裕作，讀書時D同學話似我喎，我都覺呀，似成咁都有嘅。
|
https://cook1cook.com/recipe/48191
|
雪蓮子補腎虛、暖子宮、清宿便排毒，十分適合冬天做「暖笠笠」嘅糖水！
桃膠含有非常豐富植物性膠原蛋白，對於嫩滑肌膚及增 加皮膚彈性功效非常強大！
用嚟一齊整糖水一流！
1桃膠同雪蓮子洗乾淨，浸水4-5個鐘。
2浸好後除去污物。
3加入適量冰糖同水入燉盅。 水波爐Superheated steam mode 200度， 20分鐘。 或用火明，用中火煮20分鐘。
婚前做女時係個大花筒！ 婚後就做個師奶仔！ 鍾意飲飲食食，但因為想慳錢，同想食得健康D，所以愛上整麵包煮飯！
推介8款蓮子糖水食譜，養心安神，適合夏季消燥！
清甜可口，養心安神，６款養生蓮子糖水食譜！
8款清甜可口，美容養顏蓮子糖水食譜！
|
https://blog.xebe.com.hk/the-poor-finger-posture-to-use-smartphone/
|
而家「碌手機」幾乎可以話係全民運動，無論係坐巴士、搭地鐵定係排隊，甚至去廁所都要碌下。
但你有冇留意碌手機嘅姿勢啱唔啱呢？
除咗坐姿、燈光仲有肩頸角度，唔少人都忽視咗「手指嘅姿勢」啱唔啱，你係咪咁樣碌手機？小心手指會受傷！
喺地鐵上可以觀察到每個人拎手機嘅方式都唔太一樣。
基本上大致分為「雙手拎」、「單手拎」：
被稱為「長輩拎手機」嘅雙手姿勢。
單手姿勢。
但其實用單手拎手機而且用尾指支撐嘅方式係最危險！
而家嘅smartphone都有一定嘅重量，用尾指來支撐其實會帶嚟負擔，有啲呢種方式拎手機嘅使用者就發現自己嗰一塊皮膚變得比較粗糙。
壞處只有皮膚變粗？
尾指支撐嘅方式如果長期唔改善，除咗會暫時麻痺或者酸痛，長時間嘅話仲可能會有指節變形嘅危機。
所以碌手機嘅時候，建議盡量將手機嘅重量平均分散喺五隻手指，會比將成隻手機都放喺尾指更加舒服。
將手機重量平均分散會更輕鬆。
如果發現自己都係用呢個姿勢碌手機，可能要留意要換個方式拎，或者透過手邊周邊嚟協助改善。
好似掀蓋式手機套、手機指環或者手機氣囊支架呢啲商品，嚟協助分散手機嘅重量。
可以透過氣囊支架嚟改善拎手機嘅角度。
或者手機指環都有同樣嘅效果。
碌手機除咗要記得眼睛、肩頸嘅健康之外，亦要留意手指狀況！
集比係製作公司禮品嘅專業廠商，有任何特殊需求都可以為你量身訂做，製作獨一無二嘅禮贈品！
想知道更多詳情？
🎁更多 訂造禮品 都喺官網！
🤝想知道集比有同邊啲 企業合作 ？
2021企業公司都流行嘅防疫物品你有未？準備呢啲會更安心！
|
https://www.crabwarehouse.com/products/wingloknoodle-spicybeefsoupnoodle
|
繼上年推出左驚天地泣鬼神既芫荽魚湯麵之後，永樂麵粉廠今次推出既係麻辣牛肉麵。麻辣粉方面係同 兩姊妹涼皮有限公司合作，由佢地提供麻辣粉比我地去做麵。
成個麻辣粉我地研究左幾個月，不同既比例都試過，最後做出呢個中辣既口味出黎比大家試。
辣度都諗左好耐，當然出得麻辣，就當然想搞到好辣好出位，但變左照顧唔到一班食小辣但又想食辣既朋友，所以決定個辣度係普通人接受到既辣加多2成。
如果大家覺得辣，可以加多d水（但牛肉湯味會少左），而如果大家覺得唔辣，可以自已另加辣，咁就可以照顧晒所有人啦！
牛肉湯方面用左韓國方式既牛肉湯，點解？因為襯辣既湯除左韓國之外真係諗唔到邊個湯可以襯到！試左幾次之後，又好成功Tune好個味！
永樂麵粉廠跟住大家試食活動既 Feedback 去改良個辣粉同埋牛肉湯味，所以今次出品真係出街 Version 而唔係試食 Version，試食有中Size同幼Size, 經過各位既投票之後，我地決定用中Size 做成品麵 。
|
https://www.mayngan.com/products/spa-shower
|
水療Spa我明白，每次去泰國做Spa之後，身體皮膚真係滑咗靚咗！
但係香港點可以日日做？日本人就聰明啦，佢哋堅持發明一啲科技產品，融入天然嘅生活習慣去改善女士嘅皮膚！
咁射出嚟嘅微水泡先可以沖洗皮膚嘅污垢。皮膚冇垃圾，就自然會靚！
我仲發覺多一樣功效，就係減壓。佢呢個產品特點除咗有專利細水孔設計外，仲可以增壓150% (有四個強度選擇）感覺真係好似去按摩，唔怪得呢個產品長期日本大熱啦！
呢支美肌花灑理念——將沖涼變成美肌嘅療程，我好buy❤️❤️亦都好適合好似我咁，生活忙碌但愛美嘅人士。
屋企沖涼，係一日之中最放鬆既時間，沐浴質素當然要高。
TAKAGI 係日本常年花灑冠軍。
呢款有增壓功能，但同時節約水量。
舒適感覺比得上做SPA！
|
https://bbs.toysdaily.com/thread-468660-13-1.html
|
當睇唔到 KA 來買呢隻 MG 就會開心好多，期待！
師兄多謝你先，又學到嘢，點都要覆你，以前睇網上有啲師兄都有提線條、現代軍事風呢個點。
忍吾住講兩句，呢隻ver ka除咗胸部跟返TV向下，上手臀同小腿加返粗，同2.0比依架個線條出返曬來，特別係對腳，對於我依啲老餅, 啱曬口味。
有位師兄都話吾會個個都具體講到乜係ka，明嘅。
但都冇話個內心吾好意思之餘，仲要搬出啲虛無point，多人具體講吾到，吾清吾楚的解答呢啲先至叫係啱，正確嘅話，仲要質擬就吾啱嘅，呢啲思維我就不敢苟同。
好心啦，成件事個感覺俾我見到好似隻老狗見到骨頭，即刻衝出嚟向主人搖尾乞憐咁。
正想講，Zeta連I Field力場都有？
|
https://holiday.presslogic.com/article/215112/ibtime-%E7%99%BE%E5%A4%A7%E7%BE%8E%E5%A5%B3-black-pink-bella-hadid
|
海外媒體國際財經時報（IBTimes）日前就公布咗「全球百大美女」排行榜。今次依個百大美女中成功上榜嘅主要以歐美女星為主，其中只有 7 位韓星成功入選，而大陸女星就一席位都冇呀！而成功奪冠嘅就係美國超模 Bella Hadid ，其 Instagram 擁有逾 3,600 百萬粉絲 follower，認真厲害！
其中韓國人氣女團 BLACKPINK 更係 4 位成員齊齊榜上有名，而 Lisa 排名 56 ，成為韓星之冠。
第 100 位：Chelsea Peretti；第 89 位：Miranda Kerr；第 86 位：Tyra Banks；第 85 位：Natalie Portman；第 73 位：Blake Lively；第 72 位：MOMOLAND 成員 Nancy McDonnie；第 71 位：TWICE 成員 Mina Myoi ；第 64 位：BLACKPINK 成員 Jisoo；第 63 位：BLACKPINK 成員 Rosé；第 59 位：Jennifer Aniston ；第 58 位：孫藝珍；第 57 位： BLACKPINK 成員 Jennie；第 56 位：BLACKPINK 成員 Lisa；第 55 位：Adele；第 54 位：Camilla Cabello。
第 50 位：Penelope Cruz；第 49 位：Billie Eilish；第 47 位：Kendall Jenner；第 43 位：Clemence Poesy；第 40 位：Lady Gaga；第 38 位：Taylor Swift；第 36 位：Amanda Seyfried；第 36 位：Lupita Nyong'O；第 36 位：Gigi Hadid；第 31 位：Rihanna；第 30 位：Zendaya；第 27 位：Selena Gomez；第 25 位：Dakota Johnson；第 24 位：Emma Roberts；第 23 位：Emma Watson；第 21 位：Amy Adams；第 18 位：Lily Collins；第 17 位：Rachel McAdams；第 16 位：Emma Stone；第 13 位：Emily Blunt；第 12 位：Anne Hathaway；第 11 位：Gal Gadot。
大家對依個結果又覺得點呢？
|
https://hk.news.yahoo.com/%E6%97%A5%E6%9C%AC-%E6%96%B0%E6%99%AF%E9%BB%9E-%E8%AE%80%E8%B3%A3%E6%A8%82%E5%9C%92-%E5%A2%9E%E8%A8%AD%E5%A4%AA%E7%A9%BA%E4%B8%BB%E9%A1%8C-020044288.html
|
日本旅遊｜封關兩年幾番新 日本新景點「讀賣樂園」增設太空主題！
相信大家都有睇到日本準備迎接遊客嘅新聞，相信好多香港人一定非常興奮，期待已久有機會再次踏足日本喇！兩年多疫情其實日本都有唔少新景點出現，今日為大家介紹一個位於東京附近，離新宿35分鐘車程嘅「讀賣樂園」。
主題樂園雖然唔新，於1964年已經開業，不過當中最新一個主題區「Space Factory」就剛於去年年尾先開幕，當中有3樣遊樂設施必須一試！其中主打係以太空船作主題嘅過山車，全程2分鐘嘅過程之中，連座位都會前後左右咁搖晃，最高地點達15米多，異常驚心動魄！
除此之外，園內仲有跳樓機，特別之處係與日本著名保健飲品聯乘，跳樓機最高12米處有該支飲品嘅模型，過程中飲品模型會突然打開蓋並向乘客灑水，如此設計都係日本首發呢！讀賣樂園對於香港人比較少留意，其實當中有近50項設施，今次趁有新主題區啟用，記住Bookmark定去玩喇！
法國旅遊｜準備巴黎奧運 居然要斬廿多棵百年老樹？
環球趣聞｜印度噪音污染之首竟是汽車喇叭聲？馬路上響喇叭是「傳統」！
環球趣聞｜西班牙小村為支持烏克蘭 竟直接改名成「烏克蘭」？
|
https://holiday.presslogic.com/article/177363/%E5%91%A8%E6%9C%AB%E5%A4%A9%E6%B0%A3%E8%BD%89%E6%B6%BC-%E6%9C%80%E4%BD%8E%E6%B0%A3%E6%BA%AB%E5%BE%9717%E5%BA%A6-%E9%A0%90%E6%96%99%E4%B8%80%E9%80%A34%E6%97%A5%E6%9C%89%E9%9B%A8
|
踏入4月，天氣開始變得炎熱，大家都著晒短袖。
不過近呢幾日氣溫再度轉涼，大家出門都係著多件外套。
香港天文台預料受東北季候風及高空擾動影響，未來一兩日廣東天氣清涼，風勢頗大及有雷雨。隨住高空擾動遠離及風勢緩和，下週氣溫回升，天色逐漸好轉。
據天氣預報，周末天氣轉涼，星期五、星期六最低氣溫得17度！
要到下星期先回暖。
除咗天氣變涼，仲會一連4日落雨，其中星期五局部地區有雷暴，雨勢有時頗大。
星期五文憑試開考，各位考生最好帶多件衫同遮出門呀！
|
https://www.mysishop.com/82344.html
|
快閃一日75折！時尚大帝老佛爺Karl Lagerfeld手袋、鞋款、配飾低至HK$424！
老佛爺Karl Lagerfeld 百搭Tee款，設計舒適好著，Karl自家品牌用料同質素絕對比得上大牌，衫有標誌Logo本尊人像同緬因貓，黑白併色夠哂型格又好睇！
溫馨提示✅買滿HK$680就免費直寄香港。
埋單記得輸入Promo Code優惠碼 :，即有 75 折優惠！
← 快閃一日, Coggles全場品牌75折！時尚潮人抵買款推介，最平低至門市68折！
平買CHLOÉ熱賣袋款最後一擊！網購平門市超過五千，低至HK$4532起！
|
https://blog.carousell.com/hk/covid-19-%E9%98%B2%E7%96%AB%E7%94%9F%E6%B4%BB%E6%8C%87%E5%8D%97/carousell-%E8%88%87%E4%BD%A0%E5%85%B1%E5%90%8C%E6%8A%97%E7%96%AB/
|
肺炎疫情持續，店舖結業，失業潮又起，你同我身邊嘅朋友都可能出現經濟問題，呢段時期可以點捱落去？Carousell作為全港最大二手買賣平台，除咗畀你喺度發掘各式各樣嘅二手好物，仲可以免費開設網上商店，為自己尋找另一條出路。無論你今次如何受疫情影響，希望 Carousell 都會幫到你。
作為小商家，點樣將商戶由Offline搬上Online？
作為精明消費者，點樣安在家中搵到日常需要用品？
喺 Carousell 買賣前要留意啲咩？
而家網購嘅人愈嚟愈多，唔少賣家都想將實體生意轉到Online，Carousell嘅「旋轉商店Caroubiz」就可以幫到中小企、小商戶或者個人賣家Upgrade Account成為「商業用戶」，仲提供6大功能，包括：「優質賣家徽章」增加賣家嘅信譽同可信性；「產品收藏」畀賣家喺專頁進行產品分類，令排列更清晰；「錄影產品」利用30秒video介紹產品；「封面設計」透過banner宣傳公司同產品；「宣傳個人檔案」直接吸引客戶Click入店舖，同「泵－時間設定」自選日期同次數，利用旋轉金幣，將廣告做自動化宣傳，增加網店流量、曝光率，等你輕鬆自主生意！
Click呢度了解更多啦！
作為精目消費者，點樣安在家中搵到日常需要用品？
Carousell手機App咁方便，而家只要一Click「Search Carousell」產品，輸入產品關鍵字或者品牌名，就會有一系列相關產品推介畀你，睇中心水貨品Click入去睇清楚晒細節，就可以撳「私訊」直接同賣家對話，問清楚交易詳情，如果都OK晒撳埋「出價」就代表賣家接受咗你嘅出價，交易已經成立啦！
日日留喺屋企無嘢做，又驚冇得做運動會肥？一於上Carousell搵下有咩家用健身運動器材同煮食好幫手，等你喺屋企都可以一邊Keep Fit一邊做廚神！
旋轉拍賣安全小貼士：
當你網購口罩同其他抗疫衛生用品嘅時候，記得加倍小心，唔好畀騙徒有機可乘，要檢查賣家嘅帳號及評價、將對話保留喺Carousell平台上、盡量揀可信任或安全嘅付款方法，同選擇有追蹤功能嘅郵寄服務啊！
|
https://gosaverhk.com/twdexchange/
|
台灣旅遊 – 如何用港幣兌換台幣最化算？
香港人出晒名係旅行精，一年唔去返三五七次旅行都唔舒服。講到旅遊熱點，台灣必定係最受香港人歡迎嘅國家之一啦！台灣勝在夠近，機程短，而且花費較低，CP 值高，週末請一日假嚟個三日兩夜短trip，chill 下relax 下，已經係好基本。咁究竟喺邊度兌台幣可以最抵匯率最靚同最方便呢？以下同大家分享一下我嘅少少心得！
我十分唔建議咁做，因為去銀行兌換台幣除咗要排隊之外，兌換率普遍仲比較差，又要俾手續費，而且唔係每間分行都有足夠外幣庫存，去之前最好打去預約或確認。呢個方法費時失事，限制多多，所以如無必要我絕不建議去銀行兌換台幣。而個别銀行亦設有外幣提款機，提取外幣會直接從你戶口扣除港幣，而每日提款限額亦會同你個港幣戶口共用。
最傳統同最多人知嘅方法，就係親身去找換店兌換台幣。一般找換店嘅兌換率都會比銀行好，又唔收手續費，但係始終都係要你自己去排隊兌換，而且找換店所在位置對你嚟講又未必就腳，要專程去都唔係太方便，更加唔好到香港機場嘅找換店兌換台幣，因為匯率一定比市區嘅找換店更差。
呢個亦係我自己用得最多嘅方法，如果你持有一張香港本地銀行嘅提款卡，上面印有銀聯logo，只要你開通海外提款功能，就可以到台灣當地有銀聯logo 嘅ATM 櫃員機直接提取台幣，但係留意每次提款香港銀行係會收取HK$15 至HK$20 不等嘅一次性手續費 (中國銀行、渣打銀行、東亞銀行手續費為HK$15，而恒生銀行及滙豐銀行手續費為HK$20) ，而台灣嘅ATM 係限制每次提款只能提二萬元台幣，所以每次提盡二萬元台幣就最扺喇，因為就算你提兩三千元台幣都同樣要收取一次手續費架！雖然有手續費，但係銀聯兌換率加上手續費後依然係比銀行同找換店個兌換率好，而且仲唔洗專登去排隊添！但係千祈唔好用錯有銀聯功能嘅信用卡去提取台幣呀，因為會當你信用卡現金透支，要俾利息架！
再提提大家，如果你已有足夠台幣出市區，唔一定要急住喺台灣機場ATM 提取台幣嘅，因為市區大部份便利店如7-Eleven、全家，都設有銀聯網絡嘅櫃員機，咁就唔洗喺機場大排長龍啦！
呢個亦係我唔建議嘅做法，因為到當地銀行或找換店兌換台幣，匯率一定唔會好，但係都不失為一個急需要台幣嘅選擇，機場仲會有24 小時櫃檯服務。
以下我提供各種不同方式嘅兌換率供大家作對比，以2020 年1 月15 日嘅匯率兌換TWD$20,000 來作比較。
如果去可以用銀聯信用卡嘅商戶消費，就更加係抵上加抵，因為除咗可以有最好匯率同免手續費之餘，仲可以賺埋信用卡回贈，咁就可以慳到盡啦！而當中最高現金回贈嘅銀聯信用卡就一定係安信EarnMORE 銀聯鑽石卡喇！仲可以入埋機場貴賓室添！
由即日起至2020年5月31日，用EarnMORE 銀聯卡於台灣作海外簽賬有額外5% 現金回贈，加上基本2% 現金回贈，合共7% 現金回贈！
2020 年2 月29 日之前經以下連結申請仲可以額外多$200 現金回贈！
有關安信EarnMORE銀聯鑽石卡的其他優惠，可以到我另一編文章有長盡介紹：
|
https://catcation.io/2022/12/16/%E3%80%8A%E4%B8%BB%E5%AD%90%E7%A7%BB%E6%B0%91%E6%97%A5%E8%A8%98%E3%80%8B2/
|
第二篇嘅主子移民日記，小編就同大家分享買機票✈️嘅經驗！
但今次係唔好嘅經歷，大家當故事睇啦！
回帶：上次講到慳家嘅小編最終決定唔搵寵物移民公司自己攪💰。
小編因為唔同原因好遲先確定到出發日期，一個人帶三貓一狗上機。目的地係無直航嘅冷門歐洲小國，加上當時疫情問題好多航空公司減航班或者停飛香港，搵機位嘅難度係極高。小編嘅目標係有機位去到歐洲，同四位主子同一班機安全到埗就好🤲🏻。
某啲航空公司容許人同主子一齊坐客艙，但座位數量同主子體積都有限制，而更多嘅情況係大部份航空公司只容許一位乘客帶最多兩隻寵物，有啲甚至唔收。所以，當時日日搵機位搵到心灰意冷😿，但小編從來無打算放棄帶埋主子走，最多再推遲出發日期😼。
後來點解決呢？
就係主子們坐同一間航空公司嘅貨機寵物機位🐶🐱，所以主子係去貨運站check-in，而唔係客運站🛫。
但呢間航空公司貨機部嘅同事服務好差👎🏻。由一開始聯絡到check-in當日，小編每一刻都唔確定係咪上到機🌚，例如：電郵聯絡嗰位同事，佢唔覆之餘打電話又搵唔到人，佢接電話嗰位同事只係話「佢一個人做嘢你體諒吓啦，再電郵畀佢！」結果小編喺出發前兩星期先確定到主子們嘅機位🌝。
呢次行程主子們要中途停留一日，出發前日日都擔心佢哋坐飛機嘅情況😿，又要轉機又要中途停留😿，接完佢哋仲要齊齊坐廿幾個鐘車先返到屋企。都有懷疑過究竟呢個決定係咪正確🤧？
好彩四位主子都平安抵埗（感恩）🎉！總算達到當初嘅目標🤲🏻 — 有機位去到歐洲，同四位主子同一班機安全到埗！
聽完小編呢個經歷，大家就知道要盡早訂位。座位供應有限，最好半年前就開始問，越早確定主子機位就越安心❤️。
|
https://3wealthproperty.com/blog/%E8%B2%B7%E6%A8%93%E4%BD%A0%E8%A6%81%E7%9F%A5%E9%81%93%E7%9A%84%E4%B8%80%E4%BB%B6%E4%BA%8B%E3%80%82%E3%80%82%E3%80%82/
|
買樓你要知道的一件事。。。
家下時光倒流三十年，天下父母為子女奔波讀書既情況比比皆是，有個靚校網自然事半功倍。買樓之前不妨留意一下附近有咩學校，啱返自己子女須要。要留意而家好多直資同私校雖然唔受校網限制，不過你都唔想你個寶貝仔日日搭幾粒鐘車返學掛？
香港人日日忙就連火星人都知，週末放下電就必要。香港雖則話係石屎森林，但係無論山同水都出名多。如果屋企靠近呢Ｄ地方，得閒可以落去行下，人都醒神Ｄ啦啦！
呢樣就goes without saying 啦，香港人最重要就係方便，地鐵站喺十分鐘步行距離都話遠既，商場喺正樓下就最好啦。不過就算附近無大型商場，有間超市同埋有間七仔其實都已經好夠，始終你未必會日日去行街。
有樣野你睇樓果陣未必會留意到，而好緊要既係屋苑到底咩人住多。無論係年紀，階層，工作，大家係相類近既話，識個朋友仔都易Ｄ啦！
呢樣野又係唔使講啦，不過要留意既係，可以揀既話唔好揀Ｄ剩係返工方便既地方住。你間樓可以住到十年八年，你份工就可能隨時變，唔通到時轉工又要搵過間屋咩！
香港地雖則話罪案率唔高，不過都有Ｄ區域係好人無咁多既。買樓之前留意下附近治安環境，日後老婆仔女出入既都放心Ｄ。而家好多舊區既新樓都係偽豪宅，樓上美綸美煥，樓下就烏煙瘴氣，黃賭毒百花齊放，咁都夠膽話自己係豪宅既真係人唔笑狗都吠啦！
有樣野真係不得不提，有樣野好影響樓價既就係新樓供應！人地以為供應多就代表樓價會跌，而其實而家供應多極都應付唔到個需求，發展商每次有新推出供應幾乎都會加價扯高Ｄ二手樓，所以買樓之前可以留意附近供應。不過當然，如果係太近自己既話，就起碼要準備捱幾年沙塵滾滾既日子啦！
|
https://www.discuss.com.hk/archiver/?tid-30854214.html
|
蘋果急推16.1.1。
小白笫一時間更新。
歡迎大家分享。
休眠後黑屏已解決。無發熱現象。
用電量末知。
Airdrop有冇10分鐘限制？
其實只要upload所有嘢去雲端，然後洗乾洗淨部機（還原出廠）update完將所有嘢倒返落去呢部機就唔會發熱，啲電仲好襟用添，我就啱啱試完呢個方法邊個，我自己用緊12 Pro Max！
Update咗 iOS16.1.1之後部iPhone 13 Pro差唔多每隔半個鐘就hang機冇哂反應要reboot先用到。又或者部機自動reboot，請問有冇Ching都有咁嘅問題？會唔會有解決方法？
打上熱線問問。咁大問題好少出現。
有時間直接去蘋果店天才吧叫佢地整。唔好去代修點。
|
https://football.fanpiece.com/acmilanforzamilan/%E7%B1%B3%E8%98%AD%E5%BF%A0%E8%87%A3%E5%88%97%E8%A1%A8-%E9%96%80%E5%B0%87%E7%AF%87-c1418728.html
|
喺一間球會效力得耐，唔代表球員嘅忠誠程度；喺一間球會效力時期比較短，亦唔代表球員冇歸屬感。當然，效力時間長短確實係一個好客觀嘅考慮因素，以下就係一班米蘭門將忠臣。
Lorenzo Buffon，你無估錯，佢係球迷熟悉嘅Gianluigi Buffon嘅親戚，Lorenzo係Gianluigi祖父嘅堂弟。Lorenzo係50年代最佳門將之一，出色嘅表現令佢被冠以「鉗子」(Pincers) 嘅稱號。為米蘭上陣近300場，勝得4次聯賽冠軍，2次拉丁盃冠軍(Latin Cup，經已停辦半世紀)。現年92歲嘅Lorenzo退休後曾擔任米蘭青年隊球探，並入選米蘭名人堂。
Rossi 喺米蘭生涯入面，頭6-7年一直都係正選門將，表現出色，同當時嘅頂級後防線 (Tassotti+Barsei+Costacurta+Maldini) 創下連續929分鐘不失球紀錄，以及連續58場不敗紀錄。Rossi一共為米蘭奪得5次聯賽冠軍，3次意大利超級盃冠軍，1次歐聯冠軍及一次歐洲超級盃冠軍。佢退休後亦曾經做過米蘭青年軍門將教練。
Nelson Dida，可以話係米蘭其中一位表現最飄忽嘅冠軍級門將。佢喺米蘭初期因為表現欠佳被外借至次瑞士，巴西等球隊，直至2002年因為Abbiati受傷得以上位，同年為米蘭贏得2項錦標。Dida成個米蘭涯入面犯下唔少低級錯誤導致球隊落敗，但仍然以大部分時間作為主力身份奪取1次聯賽冠軍，1次意超盃冠軍，2次歐聯冠軍以及1次世冠盃冠軍。現時Dida被技術總監P.Maldini出面邀請，喺米蘭一隊擔任門將教練。
Abbiati喺Rossi嘅米蘭生涯後期佔據咗正選位，命運總係相似，Abbiati嘅生涯大部分時間都被Dida搶盡風頭。Abbiati效力米蘭18年(當中三年被外借)，因為傷患問題擔任2號門將居多，偶爾代替國家隊上陣，但喺各種盃賽都有穩定上陣時間，直至米蘭生涯中後期先重奪正選位置。Abbiati喺米蘭贏得3次聯賽冠軍，1次意大利盃冠軍，2次意超盃冠軍，1次歐聯冠軍及1次歐超盃冠軍。
以上就係幾位喺米蘭效力多年，退休之後仍然心繫米蘭嘅門將。大家又有冇心目中嘅忠臣門將人選呢？
|
https://holiday.presslogic.com/article/147540/%E6%B5%AA%E6%B5%AA%E8%AE%8A%E8%BA%AB%E8%B2%93%E5%BE%8B%E5%B8%AB-%E9%81%BF%E9%9B%A8%E8%B5%B0%E5%85%A5%E8%BE%A6%E5%85%AC%E5%AE%A4%E8%A2%AB%E6%8A%95%E8%A8%B4-%E5%B7%B4%E8%A5%BF%E5%BE%8B%E5%B8%AB%E5%85%AC%E6%9C%83%E9%9C%B8%E6%B0%A3%E9%9B%87%E7%94%A8%E6%B5%81%E6%B5%AA%E8%B2%93%E7%82%BA%E5%8B%95%E7%89%A9%E6%AC%8A%E7%9B%8A%E7%99%BC%E8%81%B2
|
近年社會對流浪動物嘅關注日趨增加，唔少更推動領養代替購買。
而近日喺巴西就一隻流浪貓深受大家關注，依家貓叫Leon，佢當時為咗躲避一場暴雨而走咗入巴西一間律師公會，而公會嘅職員並冇趕佢走，反而貢獻出箱子同食物。
期後，Leon不時都會喺辦公室內流連，令公接獲客人投訴指唔應該收留流浪貓。
不過依間律師公會並冇迎合客人嘅意思，佢哋為咗平息投訴，仲特聘貓咪成為正式職員，負責接待來賓，等佢可以「合法」咁出現喺辦公室！
大部分的時間，Leon很認真地做自己嘅工作，亦會巡視其他人有冇好好上班添。
最近Leon被提拔為「貓律師」，擁有自己嘅IG專頁「Dr. Leon Advogato」，發佈生活點滴！
而且Leon仲有以佢命名嘅辦公室同非營利組織Instituto Dr. Leon，致力於促進動物權利。
以後有機會見到Leon嘅話，要稱呼佢一聲：貓大律師喇！
|
https://www.orientalsunday.hk/tag/%E4%BD%95%E9%B4%BB%E7%87%8A/
|
21歲何超欣自認宅女 學業上實際係學霸！
澳門大三巴塗鴉示愛公開道歉 何猷君：願配合調查承擔法律責任！
何猷君向超模女友奚夢瑤求婚成功 遭內地網民笑橋段娘到爆！
傳97歲賭王留院入ICU 三太否認：身體OK，有精神嘅！
何超蓮無懼打風出海滑水 擺甫士𤓓爆跌落水！
|
https://tookadayoff.com/th/blogs/%E5%B7%A5%E4%BD%9C%E5%9D%8A%E6%8E%A8%E4%BB%8B/candlecarving
|
導師會首先講解蠟燭嘅特性同埋雕刻時要注意嘅地方，之後再開始示範同教授大約4-5吋高嘅藝術蠟燭的雕刻技巧，創作蠟燭雕刻。
雖然上色方面就咁睇好似得七隻色選擇，但其實只要視乎你浸嘅次數同埋顏色選擇，呢七隻色可以有顏色配搭，做出千變萬化嘅可能性㗎！
完成蠟燭雕刻之後，同學仔就可以喺蠟燭表面塗上光油，最後就喺底部開個窿，用黎安裝LED燈，咁樣喺唔點蠟燭嘅情況都可以享受藝術蠟燭獨特同埋柔和嘅光線，保持佢嘅恆久美麗～同時代表對男/女朋友永恆嘅愛<3。
紅磡民裕街37-45號凱旋工商中心第一期6樓6A2 Room 16，喺黃埔站A出口沿住紅磡道轉左行到佛光街天橋香港賽馬會，旁邊扶手電梯上，就可以到達Cut N Carve 架喇。
只需要用幾百蚊就可以體驗親手製作一件可以永久保存且非同非同凡響嘅藝術品，用作禮物送畀摯愛又得，自己擺喺屋企對住佢日日夜夜打卡用又得，呢個價錢點計都值啦！
|
https://kestrelkwan.blogspot.com/2009/09/red-bean-steam-cake_2381.html
|
好耐都無食過蒸蛋糕喇！近排突然好想食，而且聽日我又要帶個蛋糕去探媽咪，所以今日就蒸番次蛋糕。今次試下加入紅豆餡嚟蒸蛋糕，睇吓好唔好食先！
呢個紅豆蒸蛋糕可以話係集幾家大成呀！點解咁講？首先，紅豆餡係出自櫻井老師手筆；蒸蛋糕材料及做法就跟陳鳳美個食譜；打蛋方法就用咗餅后 Vanlily 個海綿蛋糕做法，如果咁都唔掂，我真係要檢討吓喇！
食譜材料份量係參考自陳鳳美嘅《黑糖糕蒸蛋糕》。
今次整呢個蛋糕係首次用呢隻無鋁泡打粉。
- 先將麵粉同泡打粉過篩 3 次。
- 雞蛋加糖，座 43°C 溫水打起：
- 先用高速打 1分鐘，然後將攪拌盆傾斜，打 2 – 3 分鐘至九成企身。
- 將盆放番平，用中速打多 1分鐘度，邊打蛋邊轉盆，打至十成企身。
- 分 3 次加入麵粉，用膠刮以切拌方式拌勻。
- 橄欖油、水及紅豆餡拌勻後，加入少量麵糊拌勻。
- 將混合物倒回麵糊中，輕手拌勻。
- 將紅豆麵糊倒入模內，用中火隔水蒸約 45 分鐘至熟透即成。
你哋睇，蛋糕裡面有好多紅豆哩！Yummy Yummy！！
由於呢個食譜麵粉用量頗多，比雞蛋還要多哩！所以蛋糕個 texture 比較實淨，加埋紅豆落去，個感覺好似食緊用粘米粉蒸嘅中式紅豆糕咁。唔知有無 blog 友知道點樣整到非常鬆軟嘅蒸蛋糕呢？如果可以整到好似「山崎」果隻咁鬆軟就好喇！
另外，參考咗櫻井老師另一個紅豆蛋糕食譜而減少用糖量，出嚟個效果相當唔錯，甜度啱啱好，唔會太過甜，又保留番適度嘅紅豆香甜，抵讚！
- 將麵粉拌入蛋糊時要盡量輕手及快手，以免消泡。
- 若想蛋糕口感更加滑，可用奶代替水。
- 因為紅豆餡已經夠甜，所以糖可以用好少已足夠。
形蛋糕一個，其材料份量如下：
[版主回覆09/12/2009 22:31:00] 原來你都睇唔到我 啲 相呀！咁樣睇唔睇到？
[版主回覆09/14/2009 16:26:00] 真係想死！
|
https://hkofficedaily.com/%E6%9C%89%E6%99%82%E8%A6%81%E5%81%9A%E4%B8%80%E4%BB%B6%E9%8D%BE%E6%84%8F%E5%98%85%E4%BA%8B%EF%BC%8C%E5%B0%B1%E8%A6%81%E5%85%88%E5%81%9A%E4%B8%80%E5%95%B2%E5%94%94%E9%8D%BE%E6%84%8F%E5%98%85%E4%BA%8B/
|
前幾日成班friend出嚟食飯，有個朋友話佢表弟終於有機會踢香港甲組，可以實現做足球員嘅夢想，但由於人工太低，要搵份part time維持生活，所以最近去咗超市做執貨。
呢個有錢friend一出世就含住金鎖匙，當年大家畢業出嚟食飯，個個都二十出頭，啲衫戇柒柒唔在講，埋單又要驚唔夠錢畀，不過佢已經係身光頸靚著住套Armani西裝，揸住架寶馬，仲有張印住「Manager」 title嘅卡片周圍派，當然啦！架車係佢老竇送嘅，一畢業就做manager，亦因為家族生意。
雖然佢唔理解民間疾苦，不過份人就冇咩嘅，有friend試過要跑馬拉松所以周圍搵贊助，佢二話不說就包晒，又有人個女要賣童軍獎劵，sell佢買一張，結果佢買咗兩疊，你可以話佢好有義氣，但實情係太有錢喇，以上都係散紙嚟，誇張啲講句，佢跌咗落地都懶得烏低身去執。
我哋窮一生努力，辛辛苦苦跑到去一個終點，原來呢個終點對某啲人嚟講，只係一出世嘅起點。
事實雖然如此，不過咁樣諗就會好灰，所以我成日安慰自己，跑去終點嘅過程會遇到壞天氣，亦會風光明媚，可以認識好多唔同嘅人，亦可以體驗好多唔同嘅事，所有嘅見聞都係獨一無二。
朋友表弟為達成一個理想而去超市執貨，係我哋每一個人嘅縮影，有時要做一件鍾意嘅事，就要先做一啲唔鍾意嘅事，如果唔係有呢個信念，我一早辭咗自己份工啦！
|
https://hkofficedaily.com/%E8%A3%81%E5%93%A1%E8%81%BD%E8%B6%B3%E5%85%A9%E5%B9%B4-%E6%9C%80%E5%BE%8C%E5%82%B3%E8%81%9E%E6%88%90%E7%9C%9F/
|
疫情有幾耐，我公司嘅裁員消息就傳咗幾耐，每日返工都好似畀人恐嚇咁，因為我哋個阿頭三句唔埋兩句就會叫大家醒定啲，唔好計較OT，唔好計較workload，仲強調大老細想佢草擬一份10個人左右嘅裁員名單，交咗嘅人名就冇得留低。
最初嘅時候個個人心惶惶，你都知道疫情期間好多公司都做唔住啦，出面啲招聘廣告少咗好多，有個同事試過send CV出去，有回音㗎，但去見工之前對方話office有人中招，interview要押後另行通知，最後就不了了之。
裁員嘅傳聞耐唔耐就有風吹出嚟，有時話裁20個，有時10個，有時5個，有時又話每個department cut一個，坦白講，裁就一句，唔裁就兩句，我阿頭經常咁樣強調反而仲折磨，間唔中我都會諗：係炒就快啦，等自己可以重新計劃下仲好，而家好似吊住條命咁。
演唱會開8點，份工本來收6點，個同事7點幾先收工都好遲啦，阿頭咁都話佢係早走，但個同事又唔爭氣，真係留低OT，佢話自己仔細老婆嫩，冇咗份工唔知點算喎，最終畀咗張飛老婆搵另一個friend去睇。
其實以前我哋見完客可以直接返屋企，不過阿頭成日話時勢唔好，叫大家無論見客見到幾多點，最後都要返公司打埋卡先好走，啲sales個個苦不堪言，因為有時去完client visit都5點幾6點，特登返去打卡的確幾無謂。
吹咗兩年有多，一個人都未裁過，但係早幾日又畀阿頭「恐嚇」。
估唔到講咗咁多次，裁員嘅傳聞終於都成真喇，當晚阿頭打畀我，語氣非常嚴肅，一聽已經知道冇好嘢。
聽到呢句就心寒，因為我真係識得一個朋友畀公司炒魷魚，上司當日唔畀佢返公司，約佢喺Office樓下嘅餐廳講，好似係驚被解僱嘅員工會接受唔到或者搞事。
我：「下，點解呀……」我差啲想講有層樓仲供緊，唔好咁殘忍啦，但係作為一個成年人，要咁樣搖尾乞憐又有少少唔慣，最終忍住冇講。
我：「你畀人炒咗？」太突然，當時唔知點回應，只識得重複一次呢句說話。
Oh my god！裁員係真㗎，不過最終冇裁我哋，係裁阿頭，即刻將呢個消息散畀同事聽，個個都開心到瞓唔著咁滯。
第日我準時返到office幫佢執嘢，9:30就拎落cafe畀佢，總以為會飲杯啡傾兩句，不過阿頭拎咗啲嘢就走，話趕時間。
後來有HR同事過料畀我哋聽，原來老細覺得阿頭嘅人工最高，一個夠頂我哋三至四個人，與其裁幾個，不如裁一個，之後再內部提升同事做阿頭個position，認為咁樣幫到公司慳錢之餘，士氣方面又唔會有太大影響。
明智呀！我哋個個都咁勤力，人工又唔係高，你裁班小職員把鬼咩，裁一個先慳得一萬幾千，梗係裁個幾皮嘢人工㗎啦！聽返HR同事講，老細暫時都唔會再諗cut人喇，估唔到日日恐嚇我哋會裁員嘅阿頭，最後成為唯一被裁嘅人，我哋成班同事都好滿意呢個結局。
|
https://haanga.hk/deal/mcdonalds-amex-card-offers/
|
麥當勞聯同AMEX 美國運通信用卡推出聯乘優惠，即日起至2023年3月26日，最多可以慳$40！
麥當勞聯同AMEX 美國運通信用卡推出聯乘優惠，即日起至2023年3月26日，憑AMEX 美國運通信用卡於麥當勞App簽賬可享超正優惠（唔洗額外登記架）：
每個合資格卡賬戶於推廣期內最多可獲優惠4次，即最多合共HK$40簽賬回贈。基本卡賬戶及賬戶名下之附屬卡將被視為一個賬戶以計算合資格簽賬額。
優惠只適用於香港麥當勞App。
只限3月14日！上午11點後開麥當勞App用$3.14捕捉呢個pie啦！
麥當勞App推出超正嘅「麥麥慳套票」優惠呀！今次又再推出優惠低至61折，只需低至$25就可以歎到一個M記套餐呀！
|
https://holiday.presslogic.com/article/55651/%E9%9B%A2%E5%9C%B035%E7%B1%B3%E7%9D%87%E5%A4%9C%E6%99%AF-%E5%A5%BD%E4%BC%BC%E5%9D%90%E5%92%97%E5%A4%AA%E7%A9%BA%E8%88%B9%E5%92%81-%E4%BB%B2%E5%8F%AF%E4%BB%A5%E5%8E%BB%E5%9F%8B%E6%98%9F%E5%85%89%E5%BA%AD%E9%99%A2%E6%89%93%E5%8D%A1
|
韓國coffee shop開到成行成市，普通一間靚cafe已經滿足唔到廣大旅客嘅要求。前排喺京畿道開咗間新cafe大受歡迎，賣點除咗有靚景，最吸引人嘅係間cafe離地面35米！
你可能會話香港都大把餐廳勁高樓層，小編都未講得清楚，其實佢離地面35米，講緊嘅係你冇遮冇擋，仲要腳Fing Fing咁 「欣賞」利川美景，有畏高症嘅朋友真係唔好意思啦，你上到去應該唔會笑得出。
不過堅持上到咁高都有回報嘅，喺高樓大廈睇夜景要隔層玻璃，喺宇宙塔睇就係最實在嘅美景，仲要360度全景，影相都好睇D，所以好多情侶都會黎呢度拍拖。
話曬升到上咁高，安全都係顧客嘅一大顧慮，每個座位都有安全帶，其實都幾似機動遊戲咁，扣好安全帶「座位盤」先會慢慢從地面向上升，速度唔快，全程有工作人員協助，而宇宙塔都有買保險，所以係安全嘅。
至於食物方面大家就唔好期待咁多，佢真係純粹一張枱同幾張凳，飲品連入場券總共₩12，000（約HKD$87），唔算特別貴。
如果真係怕高同朋友黎呢度都唔會冇嘢玩，因為宇宙塔外其實係另一受歡迎嘅景點-星光庭院，一到夜晚，庭院就會亮起各式各樣嘅燈，全部都係呃like必影位置，當中長101米嘅星光隧道更加係國內最長嘅星光隧道，個個都會喺度打卡！
仲有呢個同東大門LED玫瑰花海好似嘅星光花海，一定要同閨蜜黎影相！
|
https://holiday.presslogic.com/article/263262/%E5%BC%B5%E5%AE%B6%E6%9C%97-%E5%90%B3%E8%AB%BE%E5%BC%98-%E5%8A%8D%E6%93%8A-%E6%9D%B1%E4%BA%AC%E5%A5%A7%E9%81%8B-ig%E7%9B%B4%E6%92%AD-%E5%A5%A7%E9%81%8B
|
香港劍擊代表隊於今年東京奧運取得好成績，亦因此而獲得大眾嘅關注。日前，「劍擊四子」就喺IG上一齊開直播同大家傾計，而唔少網民都話覺得「佢哋幾個真係好好笑」，睇得出佢哋感情非常好，而觀看人數仲一度高達2萬人！
香港劍擊選手張家朗於今年東京奧運獲得一面金牌，成為熱話；而佢亦與隊友吳諾弘、張小倫同蔡俊彥於團體賽獲得第七名，成績非常好！完成賽事後，吳諾弘就回港隔離兼休息，而另外3位就於內地隔離預備全運會。最近，張家朗、吳諾弘、張小倫就聯同隊內另一位隊友崔浩賢一齊IG直播答謝香港人嘅支持，而蔡俊彥並未有出現。
由童星出身嘅吳諾弘率先開始IG直播，邀請咗「大師兄」張小倫加入直播，並且不停催其他隊友盡快入直播，揚言每遲一分鐘就爆料！由於佢哋兩人都正在隔離中，所以一開直播佢哋就大呻「好悶啊」，話自己就算隔離都係瘋狂做運動。
張家朗一入直播就即刻令人數由4千飆升到1萬，人氣果然非常高！期間，隊友們不停咁叫張家朗做「Jer Jer」，網民忍唔住問「係咪有咩特別意思？」，張家朗隨即解釋話只係因為佢姓張；而吳諾弘嘅花名就係「Kobe」。網民仲話吳諾弘同台灣明星陳漢典好似樣，而佢就好搞笑咁搵咗張相對比，就連其他隊友都即刻覺得似。
吳諾弘仲話佢俾網民問得最多嘅問題竟然係「身高幾高？」，而佢就話自己其實有175cm，不過因為長期企喺好高嘅隊友身邊先令大家有錯覺，佢仲大呻「唔公平囉！你哋影相成日叫我企中間，搞到好似凹咗落去咁」！期間，佢哋就叫張家朗表演唱歌，大爆佢平時好鍾意沖涼唱歌，不過怕醜嘅佢就拒絕咗。
隨住張家朗嘅人氣越來越高，佢過去嘅感情生活亦被曝光，兩年前佢曾經同單車運動員馬詠茹（Vivian）拍拖！馬詠茹而家已經退役，並且仲獲邀成為NowTV嘅奧運主持人，而張家朗奪金嘅時候，佢亦大方喺IG祝賀對方。
|
https://packngo.hk/%E7%AD%89%E4%BD%8F%E6%B8%9B%E5%83%B9%E5%95%A6%EF%BC%81%E9%A6%99%E6%B8%AF%E5%BF%AB%E9%81%8B%E8%88%AA%E7%A9%BA%E4%BE%86%E5%9B%9E%E9%AB%98%E6%9D%BE%E9%80%A3%E7%A8%851785%E8%B5%B7%EF%BC%81/
|
等住減價啦！香港快運航空來回高松連稅$1785起！
香港快運航空將會於4月16日起復航高松線，來回高松連稅$1785起！大家都知高松線以前一向都劈開價，高松線一直都係靠減價客同團客撐住，以前識玩嘅通常都會趁平入貨再駁船一程去大阪，所以呢個價錢絕對冇參考價值，大家不妨等吓佢減價囉！
總有人愛！樂桃航空香港飛日本單程$299起！
歎新787！限時勁減！澳洲航空來回悉尼/墨爾本/布里斯班$2880起！
又到星期二！香港快運買去送回來回連稅$593起！
Next story 包20KG行李！澳門航空台北/高雄來回澳門連稅$1224起！
Previous story Econ價坐商務艙！國泰航空商務艙馬尼拉來回首爾/大阪/東京連稅$6056起！
|
https://flyformiles.hk/15558/%E3%80%8C%E8%B1%90%E6%BE%A4techlife%E5%8E%BB%E6%97%85%E8%A1%8C%E5%92%81%E8%87%B3smart%E3%80%8D%E6%9C%89%E7%8D%8E%E9%81%8A%E6%88%B2%EF%BC%81
|
渣打信用卡2019年9月30日或之前於莎莎購物滿指定金額，即時折扣高達HK$80！
暑假黎啦！基本上每個香港人都會出遊架啦！成日去旅行嘅你地又唔知會帶啲咩high tech嘅產品去呢？遮噪耳機for上機用？翻譯機for問路同點菜？全景相機影靚景？甚至係要帶埋手持雲台去拍片呃Like？去豐澤TechLife就可以一次過揾齊，做個至Smart旅行達人啦！
只要你去返我個facebook post，share 呢個facebook post 同答埋條問題，再like埋 Fortress 豐澤 Facebook Page，就有機會贏取最smart最high tech既品同你一齊去旅行啦！
– 必須Like Fortress / 豐澤專頁。
活動推廣期至 2019年7月31日，受條款及細則約束，詳情請參閱網頁。
TechLife 「去旅行咁至 SMART!」系列產品簡介：
充電1分鐘就熨得，只係手掌大細，收納超方便！
Airvida M1讓你隨時隨地擁有相等於60倍自然森林所產生嘅負離子量，所釋放嘅負離子可快速將臉部週圍嘅PM2.5懸浮粒子去除，以及過敏原如花粉，可減少二手煙、寵物毛屑、灰塵與細菌嘅不適。
支援45個語種，57個口音，覆蓋全球95%以上國家！外語都有方言，57個國家口音都能智能識別！
提升速度，使浮潛不受束縛，讓自由潛游更遠！
三軸跟隨太空模式 ，藍牙雙模，整體防潑水設計！
QooCam獨特嘅三鏡頭同轉軸設計，不僅能拍360°全景，還可以玩轉立體3D！
為你嘅影片錄取3D聲音！宜家你可以錄取並分享你所感受到嘅一切。在耳機聽筒上配置有高質量咪高峰。當你用iOS設備拍攝影片嘅時候，能夠實現令人震撼嘅3D環繞聲錄製！
這款小巧嘅無線耳塞可使用預先載入嘅舒緩聲音，遮蓋擾人噪音，助你安然入睡，保持睡眠質素。
|
https://holiday.presslogic.com/article/242349/%E5%A7%9C%E6%BF%A4-g-e-m-%E9%95%B7%E9%AB%AE-%E9%9F%93%E5%A6%B9
|
姜濤長髮韓妹妝似G.E.M. 神韻/pose 都差唔多？網民：失散姊弟！
尋晚一眾「鏡粉」期待以久嘅 MIRROR 成軍兩周年演唱會《MIRROR ONE & ALL LIVE 2021》就正式開鑼，而喺早前就有網民貪得意將佢哋嘅演唱會宣傳海報改圖，將本來係男團嘅 MIRROR 變成女團，效果唔單止冇違和感，仲令大家發現原來團中嘅人氣王姜濤同依位女星相似，認真搞笑！
早前人氣男團 MIRROR 一宣布舉行成軍兩周年演唱會並公開演唱會後，除咗掀起搶飛熱之外，更有網民貪玩，手多多將海報中嘅 12 人加上女裝 filter ，齊齊「變身」長髮兼化上韓妹妝嘅 12 位美女。
女版嘅 MIRROR 效果相當有驚喜，除咗妝容零違和外，仲有啲似依家嘅當紅女星添，其中團中嘅人氣王姜濤喺「女化」後有網友就覺得佢同 G.E.M.（鄧紫棋）相似。
其實睇番姜濤同 G.E.M.佢哋平時嘅相的確有少少似，佢哋二人都係眼大大，下巴尖尖，加上都好少咧嘴笑，驟眼看就好似兩姐弟一樣！
此外，佢喺二人之前仲曾分別喺 IG post 出一張踎低嘅相，依兩張相中嘅 pose 亦相當相似呀！唔知佢喺之後會唔會有機會合作呢？！
|
https://football.fanpiece.com/stadiumnews/%E9%98%BF%E6%A0%B9%E5%BB%B7%E8%B3%BD%E5%BE%8C%E7%8B%82%E6%AD%A1-%E7%BE%8E%E6%96%AF%E5%8D%8A%E8%A3%B8%E9%AB%98%E6%AD%8C-%E9%9A%8A%E5%85%A7%E4%B8%80%E4%BA%BA%E6%9C%80%E8%88%88%E5%A5%AE%E8%B7%B3%E4%B8%8A%E6%9E%B1%E6%8C%87%E6%8F%AE%E5%90%88%E5%A5%8F-c1432659.html?feature=next
|
阿根廷賽後狂歡！美斯半裸高歌，隊內一人最興奮跳上枱指揮合奏！
2-0戰勝墨西哥後，阿根廷終於迎來世界盃首勝，重握出線希望。正所謂比賽越難踢，勝利後嘅喜悅感就越大。喺比賽結束後，阿根廷隊喺更衣室內進行咗集體狂歡。
阿根廷球員們都企喺自己嘅衣櫃前，高唱著慶祝勝利嘅歌，同時好有節奏咁集體拍打衣櫃門。阿根廷主帥史卡朗尼（Lionel Scaloni）就喺一眾球員身前走嚟走去放聲高歌。
陣王皇牌美斯今場盡展球王風範，一射一傳成為頭號功臣，不過喺更衣室內，美斯無特別標示自己嘅領袖身份，而係融入隊友身邊一齊高歌。
然而最開心嘅，就一定負責調節氣氛嘅門將馬天尼斯（Damián Martínez），呢住美洲盃功臣跳上枱，揮舞毛巾指揮。不過身高1米95嘅馬天尼斯似乎唔敢發，否則就一定撞到天花板啦！
|
http://www.kinseymama.com/2011/07/blog-post_24.html
|
由於前排我預到啲好唔開心嘅事，大肥豬就主動提意帶我入去開心一吓，就係咁....我地今日就又左迪迪尼玩返日啦。
除左我地一家三口之外，今次仲約埋小肥肥一齊入，因為佢係我地一家嘅預用攝影師嘛！
原本約好左兩點幾，不過為左小小豬有好好嘅精神，係出發前俾佢瞓左一覺先去，所以我地都差唔多三點幾先入到去。
影完相我地就行過去睇獅子王SHOW，其實開頭我都擔心小小豬會好驚，會大喊咁要中途離場。不過依個小小豬真係好叻叻，只係開頭時有少少不安情況出現，之後我就抱實佢，咁就可以睇晒全場，完全冇喊冇扭計呀！
睇完SHOW我地又去BABY-ROOM同小小豬飲奶奶叉叉電啦！
不過因為天氣實在太熱，所以可能下次再帶小小豬入園時都應該要等九月，到時冇咁熱，相信小小豬仲會玩得開心呀！
|
https://www.thvs.mlc.edu.tw/2022/06/16/%E5%AD%B8%E7%94%9F%E6%B4%BB%E5%8B%95%E8%A8%8A%E6%81%AF%EF%BC%9A%E8%8B%97%E6%A0%97%E7%B8%A3111%E5%B9%B4%E5%BA%A6%E5%85%92%E7%AB%A5%E6%AC%8A%E5%88%A9%E5%85%AC%E7%B4%84%E5%88%9D%E9%9A%8E%E8%AA%B2/
|
為促進苗栗縣內兒少學習傾聽與表達意見、關心公共事務、發展公民素養與能力、瞭解政府相關公共政策與措施，以落實「兒童權利公約」及「兒童及少年福利與權益保障法」之精神，而辦理相關系列教育訓練。
苗栗縣政府委託勵馨基金會辦理兒少初階培力課程，鼓勵兒少學習傾聽、思考與參與公共事務；另也透過體驗教育、課程互動、實地參訪等多元方式拓展兒少眼界，增加對於社會之關懷，訓練苗栗縣之兒童與少年更具有獨立思考與表達意見之能力，進而發展與實踐公民素養。
五、辦理時間:111年07月05日(二)至07月08日(五)，計四天。
六、招生時間：即日起至111年06月29日(三)止。課程全程免費。
(二)預計招募35名兒少。
九、課程報名：
(一) 完成線上報名後，本會將寄送家長同意書以及個資收集同意書，請在111年06月29日前以信件回擲或是直接親送至財團法人勵馨社會福利事業基金會苗栗分事務所，即完成報名程序，以利後續保險等相關事宜。
(二) 如無法線上報名者，亦可前來本會索取紙本報名表。
(三) 報名錄取順序以收到紙本同意書時間點做為排序依據。
聯繫時間：週三至週日上午9點30分至下午6點30分。
(一)報到時，請配合現場工作人員測量體溫及進行手部消毒。若有發燒或急性呼吸道感染徵狀等身體不適者，恕無法參加課程。
(二)請自備口罩，配合課程當天相關疫情防護規範佩戴口罩，並採取梅花座。
(三)相關防疫規定依中央/地方政策調整，若有問題請來電037-260035詢問。
(四)若疫情影響嚴重，主辦單位有權停止或延期辦理課程，請學員見諒及配合。
上一篇文章台中高工7/15辦理「水側節能技術研習」實施計畫，詳洽電機科技佐。
下一篇文章教育部促進產學連結合作育才平臺(國立高雄科技大學執行辦公室)辦理「工業應用發展與金屬銲接技術課程」，敬請有意願者踴躍上網報名。
|
https://www.meeeep.com/playprogramme1.asp?serialno=1926
|
小米喺今年嘅推機步伐可以話係一浪接一浪，啱啱又發佈左中階高性價比手機小米12 Lite，用料同造功都相當唔錯個喎，今日就同大家睇吓！
小米12 Lite 採用咗高通專為中階手機而設計同優化嘅 S778G 處理器，質量絕對唔弱，外型亦相當吸引，起角邊框設計無論喺外觀定係拎上手都更有質感，加上手機唔算太大部，拎上手嘅手感唔錯，6.55吋嘅平面AMOLED FHD+ 屏幕支援最高120Hz更新率以及DolbyVision顯示，而且仲支援屏下指紋辨識技術，以中階手機嚟講算係相當唔錯。
等我試吓呢部機嘅流暢度先！ 無論打開網頁，定係睇片，反應都相當唔錯，無遲延嘅情況出現，睇新聞片段時，下面嘅走馬燈亦都冇疾格嘅情況，速度同反應都相當理想。機頂同機底亦搭載左兩個喇叭支援Dolby Atmos音效，照顧埋對音質有要求嘅用家。
小米12 Lite另一賣點就係拍攝嘅部份。後置分別1億像素、採用大感光元件嘅主鏡、8百萬像素嘅超廣角、以及2百萬像素嘅4cm微距鏡頭，數字上就相當唔錯喇，睇埋實際嘅影相效果先！相機拍攝嘅反應快，呢張喺戶外拍攝嘅一億像素照片，Zoom 埋去遠處嘅細緻位都算清楚可見，微距方面效果就正常，唔算有好大嘅驚喜。試埋內置嘅濾鏡先！喺人像模式之下，後面嘅背景模糊位相當準確，如果可以整細埋個肚腩就好喇！試埋個美顏模式先！咦，美顏完皮膚就真係光滑咗，不過都仲係咁肥喎！
喺我手上面呢部小米12 Lite有一個特點就係佢喺前置都有一個柔光燈，乜嘢叫做柔光燈呢？我唔講你未必知道，我叫同事幫手閂一閂門先，點解呢？原來我撳一撳呢個位，你會見到前面有兩盞補光燈，佢哋叫做柔光燈，用嚟做乜？梗係用嚟自拍啦！
有咗呢盞燈補光，效果果然唔錯喎！
小米 Xiaomi 12 Lite提供質感黑、輕亮綠同輕亮粉三種顏色選擇，8GB+256GB版本香港嘅賣價係$3299，19/7晚上公開發售。26/7前購買仲有額外禮遇㗎！
|
https://words.hk/faiman/view/415/%E6%B5%B7%E6%9E%AF%E7%9F%B3%E7%88%9B%EF%BC%8C%E5%94%AF%E6%9C%89%E7%9C%9F%E6%83%85
|
我地成日都覺得有Ｄ野好有紀念價值。
例如：小學日記，功課，有用堂既筆記，孩時玩具，以至到係情信，收到既各種各樣禮物，紀念冊，各種無無謂謂既野等等。但係時間對呢Ｄ野，其實都好涼薄，只要時間夠長，紀念價值就會不知不覺咁樣降至去零。又或者唔好將Ｄ責任推晒落時間度。其實個大腦既細胞，亦都對過往種種既芝麻綠豆既小事，一日又一日咁樣愈黎愈唔上心。於是紀念價值既野，到最後只係變成：雜物。
而雜物到最後當然就係會變成垃圾。
如果要真係搵番某樣野，先至記得番某年某月發生既事然後要觸動果一下，咁或者可唔可以咁講：其實都唔係真係咁刻骨銘心唶。更何況儲埋儲埋又唔會用既，每次搬屋都係從一個屋企既黑箱搬去另外一個，直頭係確確切切既黑箱作業，依家香港又已經寸金尺土，又唔係好似郁Ｄ西方國家咁有個ＢＡＬＣＯＮＹ或者屋頂將狗屎垃圾野任裝。既然係咁，又何必呢？
我個人經驗係舊有電腦既文或者相都會做晒ＢＡＣＫＵＰ。但搞搞下發覺原來唔ＢＡＣＫ－ＵＰ，咩都無得ＣＨＥＣＫ番轉頭，個人係唔會有任何損失。只有咁樣做，先會真正做到ＢＹＧＯＮＥＳ ＡＲＥ ＢＹＧＯＮＥＳ。做人真係唔需要成日去回望住過去。就好似清明重陽咁，間唔中做下咪算囉。做人都係最緊要過到自己果關唶。你自己ＰＵＳＨ自己，就會發現其實空間仲有好多。
或者你睇到呢度，都仍然會覺得唔係呢有Ｄ野真係點樣都唔會捨得丟走哩。或者轉下另一個場景，可能易Ｄ：譬如你係活係世界大戰既年代，你一係就要走難，一係就要因為飛機轟炸而走入防空洞，所有既身外物都隨時因為幾個炸彈而消失。就算唔係戰亂時代，如果你依家係佛羅里達，一個暴風就足以將你所有既珍藏毀於一旦。
紀念品都係相對的。打得仗，就唔會有人欣賞花瓶古玩。而鬧饑荒，再名貴既珍寶首飾，隨時都係換到一兩斗米。而有時更諷刺既係，想懷緬又唔真係約番舊親朋，何必以死物黎假托自己既虛偽。我依家屋企入面真係無咩唔要得（。。。除左塔嫂之外，除左塔嫂之外，除左塔嫂之外）。
所有物質最後都會腐朽破滅，就只有情誼不死。當然你係咪用心去守，呢個又係下一個課題鳥。
|
https://www.suetleimama.com/2019/04/beauty-sweeties-bebedang-moms-cook.html
|
前排流感，近排又麻疹... 計我話放假最好帶小朋友去戶外曬曬太陽殺下菌！
呢款果汁糖有心心、貓貓、皇冠同熊仔圖案，言妹妹邊玩邊食勁開心！其實我自己都好鐘意食軟糖，呢款純素果汁軟糖成分天然、無麩質、不含乳糖、無防腐劑、人工色素同香料，既健康又有濃濃嘅果汁味，仲可以食住靚，唔怪得喺德國一年賣出超過2,000,000包，係德國最大藥店糖果軟糖類產品第一品牌！近來仲同韓國SM娛樂公司嘅藝人合作，搵佢地幫產品命名、設計包裝同宣傳。
第二款係韓國品牌 Bebedang 嘅幼兒零食！自從言妹妹戒左飲奶，我每日都會俾奶製品佢補充鈣質，其中一個選擇就係乳酪。
另一樣鈣質豐富嘅奶製品就係芝士。Bebedang都有出凍乾芝士粒粒呀，味道咸咸地，有香濃嘅芝士味，除左原味仲有放入水果切片嘅水果味！
兩款凍乾粒粒都不含防腐劑，無添加糖同鹽，無人造色素，媽媽們可以放手俾小朋友食啦！
介紹完言妹妹嘅零食，係時候講講瞳妹妹都食得嘅 Mom’s Cook 凍乾梨片。
製作凍乾水果片嘅程序基本上就係清洗、去核、去皮，可以保留水果本身嘅營養，並且無食物添加劑，所以呢款梨片7個月大就食得喇～ 瞳妹妹，美食嘅世界等緊妳！到妳夠1歲就連凍乾濟洲柑都可以食喇！
想以優惠價買到3個品牌嘅優質健康幼兒零食，機會黎喇！
|
https://discuss.stickyricelove.com/t/topic/6888
|
前兩個月我都係月尾29、30 黎m, 最近月經週期大概32-35 日，我見食埋明天第24 日粒紅色藥丸，之後果4 日就係白色藥丸，我之前爬文見寫食果4 日白色藥丸是但一日就會黎m，想問第一次食既話係唔係會將我月經提早到？
以往我黎m 前，果2 星期或一星期前都會覺得胸漲痛、便秘、腰有少少痛，但我見就快食到白色藥丸，suppose 都就快黎m, 好似個胸都完全唔痛咁，但都仲有便秘同腰痛，想問下食左避孕藥係唔係會令到m 前既身體不適度減低？
我睇返幫我記錄m 期個app, 指今個月16 號係預測排卵日，係16 號當日或前後幾日，都見到多左透明嘅分泌物，我13 號同16 號都有同另一半做愛，佢係全程有戴套，我唔肯定個套有冇穿，13 號果日佢冇射係個套入面，係下面蚊出黎除左再射係我個下腹位，想知假如個套穿左，又唔知會唔會我果幾日排卵，我地做愛前，我唔小心飲左一啖有葡萄柚成份既果茶，但我平時有凖時食藥，想問下懷孕機率會唔會好高？
而16 號佢就隔住個套射咗係入面，個懷孕機率都高嗎？我有少少擔心，19、20 號時覺得個肚扯住扯住痛，20 號晚時去廁所抹到有少少血色，偏啡偏粉咁，21號同今日已經再見唔到，同埋今日個肚已經冇早2 日扯住痛咁，唔知會唔會係著床出血或有懷孕先兆？
我平時有飲開豆漿，會唔會同yaz 相沖？我試過食完藥之後，可能隔5-10 分鐘就飲奶茶/豆漿，會唔會影響個避孕效果？
睇翻你上述所講嘅問題,首先回應第一個問題,食避孕藥嘅白色藥丸會唔會提前月經到,因為避孕藥嘅人造荷爾蒙,係會取代咗你本身嘅月經周期,所以月經通常會係食白色冇藥性嘅藥丸嘅時候出現,由於你係啱啱開始食事前避孕藥,所以有機會喺白色藥丸期間嚟,又或者係開下一盒新嘅藥嘅時候先會嚟,你每日定時食返藥就冇問題,懷孕嘅風險都會大大降低。因為一般啱啱開始食用嘅時候,身體係需要適應藥物裏面嘅荷爾蒙,所以頭幾個月嘅月經時間未必會好穩定,等身體適應咗藥物嘅荷爾蒙嘅時候,來經嘅日子就會變得規律。
第二個問題,關於食避孕藥係咪可以緩和嚟M前身體不適嘅程度,係有機會可以緩和到既。因為本身避孕藥係一個人造嘅荷爾蒙,取代咗我哋本身嘅月經周期,相對地,都可以緩和到月經前嘅不適,不過呢樣嘢就因人而異,因為每個人體質都唔同,所以未必個個人都適用。
另外你話19、 20號個肚扯住扯住痛,去廁所嘅時候有啲血色,偏啡色同偏粉色,但係21號已經冇呢個現象,有機會準備嚟M之前嘅徵兆，亦都有機會係啱啱開始食避孕藥,仲未習慣同埋未適應,而另一個因素可能係黃體囊腫破裂,而出現呢個現象嘅原因好大機會係因為性行為時撞擊所引起,如果輕微出血,下腹部有少少悶痛,但冇其他唔舒服嘅話,過一段時間,啲出血俾人體吸收左之後,悶痛嘅感覺就會逐漸消失。所以你依個情況唔一定係同懷孕有關係嘅,可以先觀察多一段時間,如果好擔心建議去睇醫生了解返身體狀況。
第四個問題, 飲豆漿會唔會同事前避孕藥相沖,咁豆漿對某啲藥物係有影響,但係呢喺官方網址度呢就冇話過豆漿同避孕藥會相沖,所以暫時未有認證避孕藥同豆漿之間會唔會影響到佢嘅藥效,不過有某啲食物或者某啲情況底下係會影響到藥效,你可以參考返以下呢個網址(係呢一個避孕藥公司嘅網址):YAZ®優悅 - 避孕藥常見問題, 你可以禁入去了解清楚有咩情況有機會會影響到藥效。不過如果你真係好擔心會影響藥效嘅話，建議你食任何藥之前唔好飲豆漿,又或者飲完豆漿隔咗一段時間先服用任何藥物。
好多謝你咁用心答我！
解釋得好詳細！
|
https://www.orientalsunday.hk/tag/%E5%A7%9C%E7%9A%93%E6%96%87/
|
姜皓文檳城5000呎豪宅曝光 送太太結婚18週年紀念禮物！
劇透慎入！姦殺犯羅彪未死再現身 前受害者始終難逃一死？！
盤點12對圈中恩愛藝人夫妻 請不要放棄愛情！
53歲姜皓文捱足33年苦盡甘來 坎坷身世兼曾欠債財困！
01年《尋秦記》後再同古天樂合作 宣萱：默契喺番晒度！
|
https://www.orientalsunday.hk/%E6%9C%80%E6%96%B0%E5%A8%9B%E8%81%9E/%E9%8C%A2%E5%98%89%E6%A8%82-%E6%B4%AA%E5%A4%A9%E6%98%8E%E6%99%92%E5%A4%A9%E5%80%AB%E6%A8%82-148329/
|
錢嘉樂、洪天明、文頌嫻同錢小豪四家人，約埋一起齊齊於剛過去嘅父親節食飯慶祝！幾家人帶埋小朋友到場，有老有嫩三代同堂，場面真係好warm！而洪天明爸爸洪金寶就好錫兩個孫，天明大仔TJ同細仔JT輪住俾爺爺抱，洪金寶更拎住手機為兩個孫影靚仔相，又不斷氹個孫擺甫士，等佢可以影餐飽！
當日洪金寶嘅太太高麗虹亦有出席，冇見一排高麗虹依然keep得好好，皮膚滑過蛋白！
洪天明於微博表示，當日係錢生請客！而錢嘉樂同太太湯盈盈亦帶埋大女Alyssa同9個月大細女Kassidy跟大家見面，Kassidy開始學行，同其他哥哥姐姐合照時，因為仍未企穩，所以要姐姐扶實！一頭短髮嘅Kassidy臉圓圓、眉清目秀，愈大愈精靈可愛！
洪天明笑言大仔TJ送嘅禮物，整到佢似樹熊多啲，好搞笑！
全力反小三 娛圈正印站起來！
|
http://hk.chinesegamer.net/zu/Bulletin/?PostID=4279
|
1.「菱波零寶盒」：嚟自神秘仙域，新蜀山福音飛劍第一位駕馭者「菱波零」，嚟到新蜀山世界，將偕同大家一齊探索呢個世界嘅奧妙。
2.「真金禮盒」：俾你用更加優惠嘅價格獲得真金復原鎚，更可以得到神奇耐久卷軸嚟增加裝備嘅耐久度，為期限時先得嗰短短嘅一星期咋！要買就要快，著數趁早拎！
修正無法喺打工酷寶領物品嘅問題。
修正金蠶蠱技能「殘忍咬噬」傷害數值計算錯誤問題。
修正伺服器維修後彩金顯示問題。
修正離開隊伍嗰陣，有時會自動更換出戰法寶嘅問題。
修正遊戲音樂播放問題。
慈母感恩週活動結束。
活動名稱：改版精實月活動開跑。
|
https://www.travelclassroom.net/2012/07/2012-taiwan-trip.html
|
今次已經係第六次去台灣旅行，所以打算到台北以外嘅地方，原本嘅計畫係到台灣中部山區嘅清境同日月潭，感受一下台灣嘅湖光山色，仲打算黎個三日兩夜嘅台灣中部自駕遊。點不知，買好機票之後，台灣就接連發生地震、洪水等天災，而且係出發前一個星期，仲傳黎颱風壓境嘅惡耗，天啊！
機票已經買好，想改期都唔得啦，不過又唔可以唔理颱風嘅威脅，最後唯有臨時變陣。首先當然係cut左自駕果part啦，因為颱風之下必有暴雨，而且又傳聞呢個係十年難得一見嘅超級颱風，咁嘅天氣之下係人生路不熟，仲要係左軚車嘅環境下開車，真係搵命黎搏。其次就係連清境嘅行程都要被迫取消埋，因為清境位處高山，每逢暴雨必會出現山泥傾瀉，分分鐘上得去落唔返黎。
雖然係清境嘅民宿已經一早係Agoda訂好左，又已經俾埋錢，不過好在酒店嘅policy規定入住前嘅兩日之前取消唔會有罰款，仲可以黎得切取消，最後只係蝕左少少匯率差價，都總算執返身彩。
本來仲想取消埋日月潭嘅行程，不過日月潭間酒店(Spa Home)黎唔切取消，因為policy規定要係7日前取消先可以免罰款，過左期限取消要收一晚住宿費用作為罰金，唉，我地都只係book左一晚房，咁嘅規定即係去唔去住都冇左呢晚錢啦。心諗冇理由咁蝕抵，照去。
所以最後只係cancel左去清境嘅行程，同埋唔自駕，改坐公車去日月潭。今次台灣之旅嘅最終行程變為：
第一日：由澳門飛台灣桃園機場，坐公車到桃園站轉乘高鐵去台中，入住台中碧根行館，重點遊覽台中逢甲夜市。
第二日：坐公車前往日月潭，入住日月潭Spa Home，遊覽日月潭各景點。
第三日：坐公車返回台中轉乘高鐵去台北，入住台北inHouse Hotel。
第四、五日：係台北hea，入住台北Airline Inn。
以下Google地圖mark左今次旅程嘅住宿酒店同主要景點位置：
今次台灣之旅訂房嘅時候，再次考察左通過唔同渠道訂房嘅價錢，發現根據以前經驗得出訂台灣酒店係酒店官方訂房系統比較平嘅經驗，而家已經唔再正確。今次嘅比較結果發現，係Agoda同Hotels.com呢D訂房網站嘅價錢，反而比酒店官方訂房系統更平，而且又有積分回贈，計落仲著數，而且訂房手續比係官網訂更加簡單方便。
另外，今次因為要訂清境同日月潭嘅民宿，本來以為呢類住宿一定要向民宿訂，又要打長途電話過去又要匯錢，想起都麻煩，不過原來係Agoda都可以訂到唔少台灣民宿，超方便。所以今次旅程嘅五間酒店，包括之後cancel左果間清境民宿，有四間係Agoda訂，另一間就係Hotels.com訂。係邊度訂平D？咁就一定要用HotelsCombined.com比較過先知啦。
唔識點係呢D訂房網站訂房？冇問題，睇下以下訂房教學照住做就得啦，好Easy。
今次旅程入住嘅四間酒店我都各自寫左住宿評價同介紹，有需要可以參考下。
以下係今次旅程嘅遊記目錄：
|
https://holiday.presslogic.com/article/237276/%E6%B8%AF%E7%94%B7-%E6%B8%AF%E5%A5%B3-%E7%96%AB%E8%8B%97-%E5%A9%86%E5%AA%B3%E9%97%9C%E4%BF%82
|
相信好多女仔都曾經擔心過婆媳問題呢樣嘢！近日，就有港女喺討論區度大呻男朋友媽咪用當佢係「自己人」做藉口當佢工人咁。最近竟然強迫佢同男友打疫苗，仲差啲直接幫佢預約，令佢忍唔住決定搬走！
最近，有港女喺Dcard 討論區大呻同男友媽咪嘅關係唔太好，搞到佢唔知點算好。港女表示自己同男友拍咗拖半年左右，由於佢屋企有突發事件，所以就暫住咗喺男友家幾個月。
而佢表示男友媽咪屬於比較守舊同埋傳統嘅人，認為女仔應該要照顧男友、事事以家庭同男友為先、將來就留喺屋企湊小朋友等。仲會因為佢照顧男友唔夠體貼而對佢有微言，令佢哋兩人之間已經開始有啲摩擦！
港女就話男友自細就身體比較差，最近就因為病咗而陪佢睇醫生，就搞到男友媽咪忍唔住喺度問點解身體會咁差。然後，男友媽咪就問佢哋兩個幾時去打疫苗，但佢哋都冇出聲因為本來就冇諗過要打，唯有敷衍下佢。
點知男友媽咪後來有再追問港女點解唔打疫苗，仲有意想直接用手機幫佢哋兩個預約打針，嚇到佢只能夠話因為公司未出更表，所以唔確定即使有時間打針先暫緩咗件事。
港女就表示男友媽咪越管越多，就連佢自己嘅家人都未必會咁。日前，佢就知道自己即將可以搬返屋企同家人住，但就有另一個問題出現。因為佢曾經有一段時間喺朋友家暫住，但就不停俾男友媽咪喺WhatsApp追問幾時返屋企/係咪唔鍾意佢等問題，令佢非常困擾。佢好擔心搬走咗之後，都會不停被管，唔知應該點算好！
有唔少女網民睇完都係下面留言問男友有冇幫助緩解婆媳關係，仲話如果完全冇就應該好好考慮係咪適合繼續走落去！另外，亦有網民認為強迫打疫苗係非常嚴重嘅事，建議港女同男友分手。
日前，有網民就喺連登討論區發文表示自己就嚟30歲嘅細佬即將同拍拖10年嘅女友結婚，但就煩惱緊禮金嘅問題！由於佢哋屋企係第一次有男丁娶妻，唔係好知道點樣計算禮金，所以呢位網民嘅爸爸就打算好意頭，提出$38.8萬做禮金。
點知女方家人竟然開價話禮金要150萬，令到該網民嚇一大跳！佢亦補充自己屋企同準弟婦嘅家庭經濟環境都係屬於中產以上，而自己屋企嘅環境就再稍微好少少，所以女方家人先會利用呢個機會「獅子開大口」。
之後，該網民就話其實父母已經full pay咁買咗層樓比佢哋兩個結婚之後住，但而家女方家人竟然仲要求要落埋準弟婦個名，令佢感到更加憤怒！
而呢個post一出就引起好多網民嘅關注，事關大家都認為網民家人本身所提出嘅禮金已經比一般多，就算家境富裕都唔需要俾咁多禮金！
|
https://holiday.presslogic.com/article/95991/%E6%84%9F%E5%8F%97%E7%9C%9F%E6%AD%A3%E8%81%96%E8%AA%95%E6%B0%A3%E6%B0%9B-%E5%B0%8F%E7%B7%A8%E6%8E%A8%E8%96%A6%E6%AD%90%E6%B4%B24%E5%A4%A7%E6%9C%80%E5%80%BC%E5%BE%97%E5%8E%BB%E5%98%85%E8%81%96%E8%AA%95%E5%B8%82%E9%9B%86
|
雖然仲有成個月先到聖誕節，不過如果想飛轉歐洲過一個「正宗」嘅白色聖誕，就係時候Plan定啦！以下呢5大著名嘅歐洲聖誕市集，有齊美食精品、古老聖誕詩歌同各式傳統建築，一於揀返個過一個難忘聖誕！
法國史特拉斯堡嘅聖誕市集，可以話係歐洲最古老嘅聖誕市集之一，起源於15世紀。佢喺1988年被聯合國教科文組織列為世界文化遺產，仲保留著古老中世紀建築，超有童話感覺！
奧地利薩爾斯堡係莫扎特嘅故鄉，仲係聖詩《平安夜》嘅發源地！喺聖誕個幾日，仲會有聖誕音樂會輪流演唱！喺音樂之都行市集，特別有氣氛！
怕室外太凍？瑞士蘇黎世中央車站就有個全歐洲最大嘅室內聖誕市集！ 車站內有齊各式小攤檔，仲有棵超華麗嘅巨型水晶聖誕樹，咁特別點可以錯過？
捷克布拉格本身已經古典味十足，喺舊城廣場（Old Town Square）行聖誕市集就猶如童話世界一樣！而且仲可以品嚐當地聖誕節熱飲- 捷克熱紅酒應應節！
|
https://www.orientalsunday.hk/tag/%E6%9D%9C%E5%A6%82%E9%A2%A8/
|
解風東京第5集｜杜如風涉谷平買中古名牌手袋 必買流心朱古力蛋糕！
解風東京第4集｜杜如風豪歎「豪華和牛盛宴」街頭初嚐$150魚子醬班㦸！
吳若希介紹情侶酒店自爆閨房樂 網民：TVB今次搵啱人！
《周遊東京》周奕瑋成新一代日本通 7大優點完勝杜如風？
雞排妹帶團遊日團費曝光！巴打：去呢啲地方使乜咁貴呀？
森美首集單拖主持好沉悶？ 網民：杜如風冇佢做得咁悶！
森美vs杜如風 邊位旅遊主持係你至愛？
|
https://www.onmygrad.com/question/1037
|
我今年Year 1 讀緊三大非專科（「乞食科」 ）。關於本科好嘅出路係有，但係條路一定會比其他人難行（當然有一條路都係我一直想行），但我都心知大機會做唔番本行。
我見都有人非專科會報到MT（連銀行MT offer都有）。請問呢幾年有冇啲乜嘢我可以做？有冇啲乜嘢方法可以提升business exposure? 同埋如果要銀行，係咪一定要double major/minor finance，起碼要識咗少少finance野先? 通常公司會唔會當你白紙咁樣由頭教過？
嗱，我就支持你做自己本科嘢，難得有興趣又有知識。對有興趣嘅事，難度會喺挑戰唔喺障礙。
Finance/MT個難度同競爭都唔低，你又覺得自己同成班練慣present，四五份intern嘅同學仔相比有咩優勢？心勢上都輸咗啦。
咁報就可以照報，你in下就知自己想唔想加入果啲公司。
|
https://organicwe.com/%E6%98%A5%E5%A4%8F%E5%AE%B6%E5%B1%85%E9%98%B2%E8%AD%B7%E8%A1%93/
|
香港春夏好潮濕，屋企尤其廁所非常容易出現霉菌，霉菌滋生除影響衛生，更會導致健康問題，而潮濕又會帶來異味及蟲蚤問題。基地精選4款產品，為你家居採取防霉措施，守護你同家人健康！
廁所浴缸邊、洗手盆、瓷磚邊好易滋生一撻撻黑色霉菌，無論點用漂白水或化學清潔劑清洗，效果都唔理想，無幾耐又會再出現。長期吸入大量霉菌更會導致健康問題，例如過敏而產生傷風感冒症狀，甚至會引發哮喘發作！
基地推介：
要消除廁所浴缸霉菌，先清潔表面污漬，然後使用「特强消毒殺菌劑」大量噴灑，毋需稀釋，10分鐘後用刷子刷拭，保持通風讓其風乾，毋需過水，有需要時可重複以上步驟，霉菌無乜點返嚟！
浴室之外，家居另一個霉菌生長溫床就係冷氣機，「特强消毒殺菌劑」同樣使用於清潔冷氣，只需要將「特强消毒殺菌劑」以1:5比例稀釋，均勻地噴在隔塵網及散熱鰭片上，再配合刷子徹底清除積存嘅黴菌、病毒、異味，清潔後隔15分鐘就可以重新開冷氣機。
美國無敵水特强消毒殺菌劑係醫療級別消毒劑，獲美國環保局(EPA)認證為安全有效、對人畜無害嘅消毒劑，能從源頭消滅真菌、霉菌；中和孢子，抑制生長，消除異味，甚至流感及冠狀病毒都有效！
鏡上斑點、浴缸企缸水垢、洗沐用品瓶上污垢、馬桶污漬，種種污垢積少成多，越難清除，所以要養成定時清潔習慣。美國無敵水特强消毒殺菌劑主打殺菌消毒，污漬水垢就要交比 Ecostore。
Ecostore 浴廁噴霧清潔劑 & 潔廁劑，特別針對浴室及廁所而設，全植物防菌配方，不含有腐蝕性化學品，有效清除浴室番梘漬、水漬、灰塵等，用後表面光亮如新，同時殺滅細菌如死大腸桿菌、金黃色葡萄球菌、沙門氏菌等，而且無有害嘅化學殘留，只留下淡淡天然香氣。
此外，沐浴後向牆壁、浴缸淋熱水，用毛巾擦乾水珠能有效減少濕氣；沐浴後擦乾洗沐用品瓶身並打斜擺，保持瓶身及瓶底乾爽，只要每日做多幾小步，就可以長效減少黴菌及水漬。
一時落雨一時放晴，居家空間、浴室、衣櫃、玄關等好易散發霉味與濕意，到底有無方法緩解惱人異味？不妨考慮具能淨化空氣嘅線香。線香屬於小空間專用，尤其適合廁所或臥室，帶來清爽空間兼寧神舒壓，更有驅蚊防蟲功效。
Okapi 手工線香，全天然草本成分，家有毛孩亦可安心燃點，每款線香數量為20條，每條燃燒時間約45分鐘。燒完嘅灰燼可直接倒入泥土，充當盆栽肥料養分，做到真正物盡其用。眾多味道之中，有3款係特別適合春天使用！
蟲蚤係潮濕天其中一個令人困擾嘅難題！蟲蚤喜愛溫暖潮濕環境，以霉菌同吸血為食糧，喜愛叮咬人及毛髮濃密嘅動物，人類皮膚會出現紅腫及痕癢等過敏反應，對動物會造成皮膚搔癢過敏、脫毛，嚴重會導致貧血。所以春夏天要特別提防待蟲蚤返家，避免喺屋企大量繁殖！
要預防帶蝨返屋企，用苦楝精華開水成噴霧，2泵精華與100ml水混合，人類及狗狗歸家前全身噴，有「蝨怕水」效果。印度從古至今用苦楝驅蟲滅蝨及治療傷口，NeemAura 天然苦楝精華係食用配方，天然植物萃取，安全無害，貓狗都可以用，舐毛都無需擔心。
|
https://www.letseatoutdiary.com/%E6%97%BA%E8%A7%92/yoppi%E6%BE%8E%E6%B9%83%E5%A4%A7%E6%AF%94%E6%8B%BC/
|
早前因為團購，認識左Yoppi。先後兩次去沙田店，都係十分驚喜嘅澎湃杯。所以見到團購做$15當$40現金使用，立即掃左六張，可以試埋唔同分店嘅水準。一試就知道每間分店，無論喺銷售方式上，質素上都有好大分別，跟據幾次嘅經驗，有以下嘅總結。
烤布甸味道其實幾似焦糖布甸，味道幾濃郁，但只有甜，無香味，超級甜膩。朱古力味係特濃黑朱古力，都係比想像中甜，兩款口味都唔知係真乳酪定假乳酪。質地方面，唔知係唔係當日人較多，乳酪總係水水的，好易溶。唧乳酪嘅時候，已經係半溶狀態。食落質感當然唔會幼滑，就好似沙冰、雪芭咁粒粒粉粉。配料木糠同Oreo都係咁，但原味麻糬偏硬身，唔夠鬆軟煙韌。惟一吸引之處，就係剛好聖誕節推出左Hello Kitty杯同膠匙，對住Hello Kitty食得開心啲啲。
法國雲呢拿竟然做成乳酪，雲呢拿味的確好香濃，但只得純甜味，一啲酸味都無，感覺似雲呢拿軟雪糕多過乳酪。而原味一樣夠酸，清新醒胃，乳酪都係酸酸地比較好。此店嘅乳酪都算結實，幼滑程度正常。配料加左一般常見嘅Oreo、脆米、彩針等等，簡簡單單。
今日只得櫻桃味揀，入口勁酸咪咪，食多幾啖之後，櫻桃味先慢慢滲出，但越食越酸，酸到有啲頂唔順。乳酪都算結實挺身，好明顯氣孔非常多，所以質感一啲都唔幼滑。幸好配料選擇左唔少朱古力調和一下，有朱古力脆脆，就好似迷你麥提莎，幾得意。有淡淡朱古力味嘅雲石朱古力碎片、棉花糖同唔知咩果汁味嘅爆爆珠。
指定嘅原味仍然夠酸咪咪，夠結實厚身，幼滑度還可以。而朱古力味道雖然濃，但唔夠滑，冰感強勁，好似沙冰粒粒粉粉。$40包四款配料，必選最愛嘅麻糬，但好似比較硬實，無之前咁好味。芒果爆爆珠都係口感豐富，芒味香濃。芒果肉係睇住佢即場切出黎，包保新鮮香甜，唔錯。另加朱古力針調下味。
間間分店嘅朱古力味都係一樣，似沙冰多啲，而且味道有啲假。焦糖無啦啦加埋海鹽，有啲奇怪，但見幾受歡迎，所以試下，甜中帶丁點咸咁啦。原味一樣夠酸，配料都係果啲，無特別。
今次兩款乳酪質素相當高，夠結實厚身之餘，入口仲非常幼滑。原味仍然酸度十足，非常醒神，另一款新試口味係荔枝，味道其實同原味差不多，比原味甜少少，滲透住荔枝香甜味，感覺不錯。配料自由任加，麻糬今次係軟腍腍，可惜煙韌度不足。熱情果爆爆珠撈埋荔枝味真係好正，果味更濃郁。另加餅乾碎同Oreo碎，兩款都夠乾身，磨得夠細碎。首次試加朱古力醬汁調味，朱古力漿夠濃，可能有少許搶味，加少許就無妨，太多就免了。是日人龍特別長，原來沙田分店取消左劃一收費杯裝計算方法，相信實行不久，適應需時，所以非常混亂。乳酪肯定少左，價錢貴左，但質素好左，唔知好事定壞事。
3. 乳酪﹕每日有四至五款乳酪選擇，款式經常轉換，幾次都試到新口味，比較少重覆。今次兩款乳酪嘅質素，無論係味道同質感上都係史無前例咁好，可能水果類型做乳酪比較容易掌握。不過突然改為半自助過磅計，乳酪份量明顯比之前少三成，吸引力大減。
六張團購券，換黎六個不同嘅Yoppi體驗，由2011年食到2012年，見證住多間分店嘅變化。由好變得唔好，又由差變得好左，總部似乎未能有效控制各間分店嘅食品質素。惟一控制到，就係價錢統一，連個人最愛嘅沙田分店都改為自助形式過磅收費，由此可以肯定，澎湃杯不再。唔係講笑，2011年嘅澎湃杯有圖為證。澎湃杯消失，可能係通貨膨脹嘅結果，亦代表住呢間乳酪店嘅一大吸引力不保。乳酪店越開越多，競爭越大，只好期望佢能夠維持番史無前例嘅高質素乳酪，千祈唔好再下降，繼續努力啦。
|
https://www.cleanskincare.com.hk/blog/2021/09/clean-blog-%E8%8A%B1%E6%B0%B4%E5%90%8C%E7%88%BD%E8%86%9A%E6%B0%B4%E6%97%A2%E5%88%86%E5%88%A5.html
|
喺護膚程序裏面爽膚水係第一個步驟，但有時去天然護膚品商店既時候，d銷售員會推銷花水而唔係爽膚水，譬如玫瑰花水、薰衣草花水等。但花水同爽膚水係咪一樣嘅嘢嚟嘅？作用、功效係咪一樣？如果想知嘅就繼續睇落去啦：
爽膚水嘅主要成份係由『去離子水』製成，一般爽膚水裏面會加入唔同嘅營養，精華，精油等，譬如透明質酸或者其他植物嘅提取物或精油。當然亦有啲品牌既爽膚水會加人造色素、人造香料、化學成份或者酒精等成份哦。
花水其實係由製作植物精油嘅過程而獲得嘅，因為製作精油較常見嘅方法係採用蒸餾法黎萃取精油。而過程裏面有90%嘅水份會被分隔出嚟，咁呢啲水份就係市面上銷售緊嘅花水啦。但要注意有啲品牌嘅花水係會加咗人造色素、人造香料或者酒精等成份，所以呢啲並不能稱呼為天然花水。而且花水開封後一般都要冷藏，因為花水亦只係一般既水而冇加入防腐劑。
花水主要係作舒緩作用，因為成份單一，所以如果皮膚出現紅腫、痕癢或過敏既情況下可以用花水黎降溫同舒緩患處，如果有冷藏既話咁成效會更佳。
結論係爽膚水同花水並唔係同一樣嘅護膚品哦，如果喺護膚過程當中都係建議用爽膚水黎作第一個步驟，之後再配合補濕精華同埋保濕面霜來完成整個基本護膚程序哦。
Next: CLEAN Blog – 眼睛周邊皮膚老化既原因？
|
https://blog.menclub.hk/sit/2016/08/11/%E7%94%B7%E4%BA%BA%E7%9A%84fantasy-%E4%B9%9D%E5%8D%81%E7%94%B7%E5%A5%B3%E4%B9%8B%E6%83%85/
|
男人同女人之間，到底會唔會有純粹嘅友情？
點解一男一女出街睇戲就係互溝？又點解有夫之婦同個朋友喺街坐低傾吓偈就係偷食？食飯可免則免，睇多場戲就直情係過份？
撇清成世人都好少接觸異性嘅宅類男女去講，其實大部份都市人生活入面，都總會遇到好多投契嘅朋友，一開始時無所不談，大家會發現大家有一份親切感，佢哋無憂無慮咁交心，直到佢哋覺得呢一份感情要公諸於世時，有一個問題就會行到去佢哋面前。
一男一女可唔可以做好朋友？
當然，好靚同好樣衰嘅人可以有少少特權，因為評頭論足呢個技術只係需要一個話題。啲三姑六婆如果見到其中一個主人翁係非常樣衰，通常呢啲男女友好關係都會被淡化多少。無他嘅，踩人樣衰點都會令自己覺得自己係靚少少嘛。
但如果男女都屬於正常人級別，旁邊嘅三姑六婆就會拎出把道德尺同你哋慢慢計數。以前我覺我好正常，但慢慢就覺得，咁樣會浪費人生好多值得留低嘅同埋事。
一個男人行到咁上下年紀，其實就自然明白，搵一條女去搞嘢係容易過搵一個可以交到心嘅朋友好多。人生路走到一半，壓力一日比一日多，朋友一日比一日少。唔係你唔想識朋友，係你發覺有好多人根本就做唔到朋友。佢哋可以做同事、生意伙伴、鄰居、波友…但唔會做到朋友，因為佢哋唔可以令你打開把口，將你嘅心事同佢哋分享。
所以當我哋男人遇到一個可以交心嘅朋友，而不幸佢又係女人時，人生交叉點一定會泛起小小漣漪。因為如果對方同時視你為好朋友時，呢份好感係最容易令人有錯覺，以為人哋因為你靚仔而鍾意你。
朋友，呢個位你好勒住。停一停諗一諗，你個方向係唔係想為咗一次半次搞嘢，而失去咗一個可以傾訴嘅好對象。咩話？可能溝咗仲傾得埋？唔好玩啦，唔會啦…你最唔講得出口就係情史，如果對方變咗你嘅情史之一，佢仲點會同你噓寒問暖知凍知熱呢？
唔好因為誤會同藉口，令本來美好嘅事變質。Keep到一世，你就係叻仔。
|
https://www.kamadelivery.com/blog/posts/%E6%96%B0%E5%B9%B4%E5%82%B3%E7%B5%B1%E6%B4%BB%E5%8B%95-%E9%80%97%E5%88%A9%E6%98%AF-%E5%A3%93%E6%AD%B2%E9%8C%A2%E5%85%B8%E6%95%85%E5%A8%93%E5%A8%93%E9%81%93%E4%BE%86/
|
農曆新年大家都好熟，恭喜發財、利是逗來更係新年必講金句，逗利是、壓歲錢都收過不少，但呢啲新年傳統習俗有咩典故？除左逗利是，仲有幾多新年傳統活動呢？踏入農曆新年，好多新年傳統禮節已不復見，加上受疫情影響，連拜年都做唔到，所以本文想透過文字，同大家睇一下呢個華人最大嘅節日，今時今日少咗幾多傳統色彩！
利是嘅雛形最早見於唐朝，當時並唔係用利是封，亦唔係裝錢，係用紅色嘅小布袋，裝住祝福嘅字句，直到印刷術開始流行，先改用利是封，逗利是其實係新年討個祝福，直到壓歲錢嘅出現，利是內容由無形變成實體，由祝福變成金錢，而利是錢嘅多寡亦成為比較親疏嘅準則，但其實已經將利是文化從傳統變質，祝福邊有話多與少。
有好多人將壓歲錢同利是混為一談，其實係兩回事，逗利是係討祝福，而關於壓歲錢係另外有故事嘅，相傳古時有隻怪獸叫崇，年三十晚會走出嚟摸一啲訓左覺嘅小朋友，呢個行為係有啲變態，被摸嘅小朋友會頭暈身興，最後變成傻仔，有兩公婆老來得子，年三十晚孩子攞住佢地俾嘅8個銅錢玩，當佢訓左覺兩公婆將8個銅錢放入利是封，放響小朋友床頭，當晚崇不請自來，但見到孩子床頭閃閃生光，嚇到掉頭逃走，自此民間認為8個銅錢代表八仙，而歲跟崇係諧音，亦想避免直呼怪物之名，所以稱為壓歲錢，即用以壓制崇嘅錢，亦意味小朋友踏入一個新歲。
除左崇之外，仲有一隻新年出現嘅怪獸，相傳係以人為食，而燒炮仗同壓歲錢嘅作用大同小異，都係為咗驅趕農曆新年會出現嘅怪獸鬼怪，但由於燒炮仗帶有一定危險性，香港已列為犯法行為，但只有圍村人會秉承傳統，新春燒炮仗響市區已經好難見到。
相傳古代有間大寺廟，入面有隻獅子係由大頭佛照顧，有次獅子趁大頭佛瞓左偷走出逃，大頭佛深怕被嚴責，帶上可以壓制獅子嘅大葵扇，引領獅子回歸，所以舞獅同大頭佛關係密切，而舞獅嘅作用亦係驅趕衰氣，所以一般由大頭佛領獅進行。
傳統上新年必食蘿蔔糕、年糕、馬蹄糕、芋頭糕，因為都帶有糕字，而糕同高同音，屬於意頭菜，如步步高陞、快高長大、福星高照等寓意，而以上糕點亦成為拜年必備伴手禮，糕點入面嘅配料亦愈見矜貴，令本身帶有寓意嘅糕點更顯高貴。
拜年除左逗利是外，最重要係一家人齊齊整整，圍爐取暖，咁又點少得食返餐賀一賀佢？Kama Delivery每年都會推出新年外賣嘅節日套餐，團年、開年、公司春茗等熱門飯局，大時大節一定要提早訂購安排，請密切留意我地Facebook 、IG，掌握我哋最新嘅產品資訊，亦歡迎瀏覽我哋網站或者WhatsApp我哋查詢訂購。
到會 vs 餐廳？
|
https://www.hkitalk.net/HKiTalk2/forum.php?mod=viewthread&tid=2158798&page=17#lastpost
|
其實真係要睇條款及細則，平板登記送出資料前有顯示，成功登記亦有副本到你email。
因為邊張月票計第一期係響條款有講明，點都係以果個為準。
就好似我2月尾去皇后山登記，之前有人話要7日內買月票，睇條款先發現2月頭果張月票已經計到第一張。
每一期個推廣期同埋要求都有唔同，所以先話以成功登記所收到條款為準。
要直接問站長登記？？
小弟曾於2022年11月登記過和田菁田月票三送一, 已收到$780回贈, 月票亦已到期。
未知可否用同一張八達通再次購買呢次2023年3月份皇后山月票三送一。
|
https://marketdigest.io/%E6%8A%95%E8%B3%87%E5%B0%88%E6%AC%84/%E6%8A%95%E8%B3%87%E5%B0%88%E6%AC%84-%E4%BB%A5%E5%80%BC%E5%8D%9A%E7%8E%87%E4%BE%86%E8%A8%88-%E5%93%AA%E5%80%8B%E8%82%A1%E5%B8%82%E6%9C%80%E6%9C%89%E6%A9%9F%E6%9C%83%E8%B3%BA%E9%8C%A2-%E5%BC%A9%E9%A3%9B-a%E8%82%A1-h%E8%82%A1-%E7%BE%8E%E8%82%A1-%E5%BC%A9%E9%A3%9B%E6%8A%95%E8%B3%87
|
對於嚟緊個市點樣走，大部份人都一致認為隨着成交量同波幅收細，不確定性高既「混沌期」遲早會過去，市場依家係等待爆邊嘅格局。但至於爆邊一邊，睇法都幾兩極化，有人趁橫行嘅時候越儲越多貨，有人清左倉淨係玩少少。
以值博率來講：A股 > H股 > 美股，我亦都身體力行買入大量A股同有關嘅ETF。由於拜登政府接二連三係國際會議上嘅bargaining power被弱化（政治野唔講太多），同埋疫情有機會返番黎，所以我假設聰明資金會將一部份park落嚟中國呢邊。而由於香港嘅資金流動相比中國較自由，對住潛在外來嘅衝擊，香港中資股嘅風險比大陸高，所以吸引性較低，因此會放多一啲入去A股。
根據呢個假設，入貨之後觀察左兩三日：前日香港跟外圍跌500點，A股頂住左（超過一半甚至有正數）；尋日A股調整，幅度較細；尋晚美國提議徵收富人稅，本土美股即跌，中概股企得住；今日唔單止A股，港股都追升，暫時市場反應同假設方向一致。
至於行業方面：新經濟 > 舊經濟。見到近排疫情反覆（印度嗰邊嘅疫症，好似已經有大量變種，嚟香港果批上飛機前過晒測試，隔離完都驗唔到出嚟），導致CT10向下，而新經濟已經調整左30-40%，仲要做埋VCP添（喺呢度暫時唔講趨勢樣板係唔係Stage 2嘅問題），開始有中小型新經濟股票向上突破，上年大型嘅抱團股都慢慢升緊。我自己係集中買科技同埋醫療，消費就買少少（因為業績令到佢哋分道揚鑣）。同埋而家最sexy當然係A股 + 新經濟 = 3147。
繼續要留意嘅係若果環球risk off（可能因為病毒，或者美國出招攻擊中國，甚至bitcoin momentum減弱！？），A股能否有獨善其身嘅能力，let’s wait and see。
|
https://holiday.presslogic.com/article/94581/%E5%85%A8%E5%A4%A9%E7%84%B6%E7%84%A1%E6%B7%BB%E5%8A%A0%E5%8F%B0%E9%A3%B2--%E6%B2%90%E7%99%BD%E7%99%BB%E9%99%B8%E9%A6%99%E6%B8%AF-%E7%9A%87%E7%89%8C%E8%8A%8B%E9%A0%AD%E9%AE%AE%E5%A5%B6-%E4%BB%B2%E6%9C%89%E8%B1%86%E4%B9%B3%E7%B3%BB%E5%88%97-%E5%B2%A9%E5%93%82%E5%A5%B6%E8%A3%BD%E5%93%81%E6%95%8F%E6%84%9F%E4%BA%BA%E5%A3%AB
|
呢個全天然、無添加嘅台飲品牌沐白，係澳門開設第一間海外店後，再下一城係11月13號係香港開店喇！
11月13號開幕當日仲會係下午4點～7點送出300杯贈飲啊！如果將飲品相片上傳到Facebook/Instagram仲可以係11月14號～19號期間買第2杯半價啊！
由兩位靚女老闆娘Eve同Yuni將呢個品牌帶黎香港！自從係台灣飲過就一試難忘～同平時台飲唔同，呢度真係主張健康、天然！
堅持台灣品牌概念，用嘅糖亦係用天然蔗糖同蜂蜜調味，而唔係果糖或者調和蜜。而且飲品入面亦無一用奶精沖，全部都係優質鮮奶！
除此之外，為左要保持係台灣嘅水準，Yuni仲特登去左台灣受訓一個月嫁！
呢個就係老闆娘Eve一飲鍾情嘅飲品喇！用上大甲芋頭，食落係有層次有咬口，而唔係人工芋蓉。而且新鮮製作，芋香味好濃嫁！
呢款草莓控真係絕對要試，入面加入鮮榨草莓沙冰，同奶混和就好似飲緊好濃郁嘅草莓牛奶咁～飲飲下仲會咬到啲果肉嫁！
而豆乳系列都有好多可以揀嫁！不過因為採用豆乳，抹茶味略為比豆味遜色！不過對於飲唔到含乳糖飲品嘅小編黎講，可以飲到咁多款台飲真係好幸福啊！
除此之外，店內幾乎9成飲品都可以轉為熱飲。黎緊冬天可以飲暖暖黑糖鮮奶啦！
預告黎緊12月仲會有荃灣店嘅誕生，想飲嘅朋友要繼續留意喇！
|
https://holiday.presslogic.com/article/68761/%E7%9C%9F%E4%BA%BA%E7%89%88-%E8%8A%B1%E6%9C%A8%E8%98%AD-%E7%94%B7%E4%B8%BB%E8%A7%92%E7%A2%BA%E8%AA%8D-%E5%8E%9F%E8%91%97%E6%9D%8E%E7%BF%94%E5%B0%87%E8%BB%8Dout-%E7%B4%90%E8%A5%BF%E8%98%AD%E8%8F%AF%E8%A3%94%E6%96%B0%E6%98%9F%E9%A0%82%E4%B8%8A%E6%96%B0%E8%A7%92%E8%89%B2
|
真人版《花木蘭》男主角確認！原著李翔將軍Out！紐西蘭華裔新星頂上新角色！
迪士尼經典動畫電影《花木蘭》（Mulan），將改編拍成真人版電影，女主角花木蘭早就確認由劉亦菲飾演，而萬眾期特、會同劉亦菲演情侶檔嘅男主角近日終於落實啦！
出乎影迷意料，動畫原著男主角李翔將軍（Captain Li Shang）將喺真人電影版被刪除，改由特別打造嘅新角色同花木蘭發展感情線。
點解李翔將軍「被消失」？
原版動畫中，負責訓練新兵嘅李翔將軍，對花木蘭女扮男裝後嘅花平產生愛意，及後才發現對方係女兒身。
有推測迪士尼因為擔心電影被指含有同志或「雙性戀」橋段，影響上映或受爭議，故新增名叫「Chen Honghui」嘅新男主角！
片中「Chen Honghui」係隸屬佟將軍（甄子丹飾演）嘅新兵，與木蘭係競爭對手，發現木蘭為女兒身後，漸漸與對方發展成戀人。
獲選飾演「Chen Honghui」嘅新晉紐西蘭華裔演員Yoson An，雖鮮為港人認識，但其實佢已喺唔少荷李活電影亮相過，例如《臥虎藏龍：青冥寶劍》、《巨齒鯊》，同埋演出HBO電視劇等。
身高182cm嘅Yoson An精通英語、國語、廣東話，同時係空手道黑帶，又擅長舉重、中國功夫、彈鋼琴等，多才多藝，難怪能夠從芸芸演員中當選男主角！
Yoson An喺劇集都試過唔同戲路，以流利中英語講對白，談情、懸疑、苦情戲亦難唔到佢。
Yoson An身形高大又帶點「韓仔」味道，未知佢換上中國古裝同劉亦菲演愛情故事會點呢？
真人版《花木蘭》演員陣容超強！除咗有劉亦菲同甄子丹，仲有李連杰同鞏俐久休復出，實在令人期待！
電影將於8月喺中國同紐西蘭開拍，預計2020年3月上映。希望未來會有更多劇情消息啦！
|
https://eatwo.info/?p=37514
|
如果偏要選擇連鎖店，都謹記要揀合適嘅連鎖店，當中日式料理、刺身壽司都有連鎖店，分別遍佈大埔、大圍、荔枝角、長沙灣、大角嘴，都為街坊店。當中，今次以大角嘴分店為例，可見店內主打日式料理、小食、炸物、壽司、刺身，食品，食材新鮮，價錢相宜，總算係拍拖兩個人飯局之選。
要搵平價丼飯唔難，有心搵一定搵到，鍾意貪平食連鎖店壽司、丼飯嘅朋友，不妨揀返間啱嘅連鎖店啦，以下呢間就係分店遍佈港、九、新界嘅日本料理連鎖店，既有日式料理，亦有壽司，刺身。每份套餐都會配有麵豉湯或飲品，麵豉湯有海量蔥花，更有木耳絲，湯入口唔太鹹，可以入口。
丼飯由$40至$178不等，豐儉由人，當中有四色丼$65，包含三文魚、油甘魚、甘蝦、墨魚各2件，另有大羹蟹籽，油甘魚比較遜色，無魚油香味，甘蝦、墨魚不過不失，最突出嘅反而係三文魚，其實係三文魚腩，軟腍而肥美，有魚油甘香味，係多款刺身中最出色。最難得係不單配會唔係平時坊間cheap嘅芥末，非只係嗆鼻，而且會分別有丼飯豉油、壽司豉油，一如日式丼飯食法，丼飯、刺身選用兩款唔同豉油，一種係甜豉油，而另一種係鹹豉油，只係白米飯偏酸。
天氣炎熱，比丼飯更適合嘅有可能係冷麵，當中三文魚冷麵$63 適合夏天食用，麵條涼浸浸，質感彈牙，配搭蟹籽、青瓜絲有咬口，更清爽，加上三文魚令層次更豐富。
(1) 千之味為連鎖店，其他分店位處大圍積運街海福花園商場地下31-C1地舖、荔枝角長義街10號昌隆工業大廈地下3A2號舖、大埔安慈路1號海寶花園地下15號舖、長沙灣福榮街218號美居中心地下64號舖，而大角嘴分店就相對比較少人排隊等候。
(2) 餐牌上嘅菜式基本午市、晚市都會供應，但5點前午餐，5點後晚餐，供應時間為11:00至21:00，價錢一般相差$10至$15，每份都會送麵豉湯或飲品。
(3) 套餐加$28可追加沙律、螺肉之餘，亦可加一款小食，包含雙色刺身、赤蝦、花之卷、餃子辣味雞翼、吉列炸蝦。
(4) 店內有外賣、到會服務，詳情請瀏覽官方Facebook或致電詢問。
|
https://www.jmktvhk.com/copy-of-1
|
廿四味唔飲可以整咩？整餅囉！
有鑑於觀眾投訴上集《黑食》太好食嘅關係，龍哥今次特登用一個唔係人人受到嘅食材做膽，當然就係廿四味啦！另一樣皇牌配搭就係麥皮！究竟兩者點完美結合？自己睇啦！
希望大家愈食愈健康，腸胃愈來愈好！大家覺得廿四味仲可以點配搭？留言話我地知！
龍哥就快掛住玩雞唔煮嘢食架啦！
冬瓜盅可以玩咩新構思？加啲乳酪夠哂簡單！大家一齊試下啦！
中秋食月餅已經Out！食健康肉餅，又環保又清淡！食兩底都唔怕肥！
秋葵納豆又返嚟，今次撈香蕉撈到實一實！就連食物焚化龍都頂唔順！
《標童》鼻祖柒X誇節目挑戰《黑食》！
玩秋葵邊止咁小嘢，今次加埋納豆！龍哥帶你臭出新境界！
飲品大王賈仁調出一杯極品黑汁s比你飲！你又飲唔飲？
做乜勁第一美女 - 喪龍出場！龍哥教你煮果凍！
《黑食》帶你開拓環保煮食新境界！第一集率先由垃圾味蕾螺絲砒教大家用果皮煮美食！
|
https://www2.hkej.com/instantnews/market/article/3353316/%E3%80%90%E7%9B%A4%E6%88%BF%E4%BE%86%E6%96%99%E3%80%91%E5%A4%A7%E5%B8%82%E9%AB%98%E4%BD%8D%E6%95%B4%E5%9B%BA+%E6%9C%AA%E8%A6%8B%E6%B2%BD%E5%A3%93%E5%94%94%E9%A1%98%E5%9B%9E%E9%A0%AD
|
隔晚美股假後復市，高盛公布業績後股價跌6%，影響埋其他銀行股表現，拖累道指下跌391點，標指亦跌8點，暫時仍未重越4000大關；不過納指則錄得七連升，再升15點。至於反映中概股表現嘅金龍指數則跌逾3%，拖累今早恒指低開。
恒指低開62點，一度跌155點，見21422半日低位，10天線又見支持，更止跌回升，一度倒升114點，見21691半日高位。但其後升勢不保，半日恒指收報21549，跌28點；國指報7303，跌10點；恒科指則跌7點，收4492。半日成交額725.54億元，以長假期前嚟講，成交縮水情況都唔算太嚴重。
藍籌股個別發展，大笨象(00005)跟友邦(01299)偏軟，齊齊跌0.2%，但沽壓又唔算大，友邦暫時仍守85元，大笨象則早段見過56.75元月內高位，半日微跌但仍企穩55元。收息之選中移動(00941)半日升0.5%，但另一高息股中海油(00883)則跌1.4%。不過創科(00699)就升5.3%，藍籌之中表現最好，安踏(02020)亦升1.5%。
科網股同樣個別發展，當中以手遊股表現較佳，騰訊(00700)半日升1.1%，網易(09999)更升4.3%，主要係兩者均獲配遊戲版號。同獲批版號嘅心動公司(02400)半日升逾半成；網龍(00777)亦錄1%升幅，但嗶哩嗶哩(09626)則跌1.8%。其他科網股見腳軟，美團(03690)已連跌九日，今日半日再跌1.3%，160元係較近期支持位，未知能否守得住。京東(09618)半日跌3.7%，近日持續跑輸畀阿里巴巴(09988)，阿里半日則跌0.8%。百度(09888)半日跌4.5%，藍籌之中跑第尾。
內地自放寛防疫措施並恢復通關後，澳門遊客大增，澳門旅遊業協會會長胡景光表示，整體酒店1月份首周入住率達七成。濠賭股全面造好，金沙中國(01928)跟銀娛(00027)半日齊齊升逾3%，兩股在多間大行眼中，係濠賭股嘅首選；其他濠賭股亦錄得超過1%升幅。
緊接藥明生物(02269)主要股東減持後，輪到諾輝健康(06606)與亞盛醫藥(06855)雙雙配股，不過諾輝先跌後回升，半日倒升0.6%，亞盛半日卻跌逾一成。藥明生物承接昨日跌勢，半日再跌1.7%，同系藥明康德(02359)則跌0.8%。其他生科股個別發展，普遍都要下跌，但阿Man愛股之一嘅信達生物(01801)半日則升1.1%。
港股暫時高位繼續震盪，雖然喺現水平未見再有大量資金流入追貨，但沽壓亦有限，港股唔係好肯回，今早回到10天線已見支持，睇嚟過年前守到條10天線，放完假返嚟喺無北水之下，外資又可以為所欲為，唔排除放完假返嚟又挾高等北水假期完結之後先喺高位派一派貨。即使阿Man認為個市由低位累計升咗五成，都係時候出現一個較大幅度調整，但喺長假期前，個市又唔多肯回，開淡都無謂，少做少錯，等過埋年返嚟再算，呢兩日忙於大掃除同埋辦年貨，炒少幾日，再等假期後搵個良辰吉日再開工。
|
http://www.pekkle.hk/2013/02/7-11-x-hello-kitty-friends-sweet-delight_59.html
|
7-11 x Hello Kitty & Friends Sweet Delight 情人節特別版喺 13/2/2013 上晝 8:00 開始換，有部份分店，喺半個鐘頭內就已經被搶購一空，有同事用咗四十五分鍾行勻佢所屬地區嘅 7-11，先比佢換到一隻！而我，好好彩地有位朋友一早幫我去換，結果就比佢換到該店最後兩隻情人節特別版公仔！
Kitty 同 Daniel 共用同一條頸巾，幾咁溫馨！睇下 Kitty 個樣幾冧，而 Daniel 紅粉緋緋嘅臉頰，唔知係因為天氣太凍乾燥所致，定係怕醜所以臉紅呢？
一對主角出場！四四正正咁擺喺度，感覺上好似日本嘅結婚公仔呀！對我嚟講，如果 Daniel 同 Kitty 換上 Pekkle 同 Ruby 就 perfect 喇！
原本以為六個特別版加埋一齊，係可以組成一架列車，實物到手後，先發覺原來係唔可以嫁！『高炒』之下，就可以知道點解會咁，其實係因為當你將兩個情人節特別版公仔拼埋之後，就會出現一支箭貫穿兩個心嘅圖案，勁 sweet 囉！試問喺心連心嘅情況之下，仲點可能容納到第三者呢？
Hello Kitty 即係 Hello Kitty，不愧為 Sanrio 嘅大家姐，龍頭地位果然係冇人可替代！照我估計，應該未到中午時份，全線 7-11 已經換罄！相信呢款特別版有好多人都換唔到。唔知係唔係有好多 7-11 店，內部已經一早 hold 住咗 d 貨呢？不過聽到 7-11 嘅店員講，今次情人節特別版只係番咗兩箱，比之前兩次特別版嘅數量為少，所以好快就換哂！呢 d 唔知係唔係 7-11 嘅市場策略，想掀起一個換購熱潮呢？
不過唔知 7-11 又有冇細心唸過，喺長假期當中，一個好應該可以舒舒服服、冚被大覺瞓嘅早上，好多人選擇寧願犧牲休息時間，一大清早就爬起身去排隊換公仔，可惜最後都係換唔到嘅話，佢地係會有幾咁失落呢？喺新年呢個高高興興嘅日子，為乜要搞到人地狼狼狽狽、東撲西撲、大費周章之後，結果都係換唔到公仔，令到大家都怨聲載道、失望而回呢？呢個情況，又係唔係 7-11 預期想見到嘅呢？喺鋪天蓋地嘅投訴聲之中，佢地呢個銷售安排，究竟仲算唔算係成功呢？希望 7-11 嘅市場部職員，會好好檢討一下啦！
|
https://www.aqugrass.com/phpBB3/viewtopic.php?f=1&t=91981&sid=45322cb1f5111f5f1056146be911ec73&start=330
|
想問是否發芽一定要出水面？一定會開花？
這棵霧島外圍有D溶葉，有打ECA，請問仲有冇野可以做？
第三係由水中花芽株繁殖，穀精出天線後，待於水中係花序會有機會長出新植株，例如霧島穀精、朝日穀精、玻利維亞2004等，而小穀精、華南大穀精、小型寬葉穀精、日本產小穀精等同時亦唔會有花芽株出現。
所有穀精品種當轉換一個新環境時，係會出現部份底部溶葉現象，屬於正常，若突然極速白化溶葉，植株好大機會因不適應而受感染，若中心點依然存在，可以將受感染地方清除，定點落ECA治療。
屬中小型品種，葉片幼細，呈針狀，外觀有啲似澳洲穀精，但葉片比澳洲穀精挻身。
基本上種種都可以，除咗玻利維亞，因為啲蝦會咬。
简直 就是 正啊！！！
唔好再問有冇草唔駛CO2啦！！
答案係：冇！
所有植物都需要CO2加光進行光合作用，差在對各種草嚟講，需要多與少嘅問題。
有啲可以靠水面同空氣接觸所溶入嘅微量CO2已經足夠，而絕大部份需求多啲，單單靠水面同空氣接觸所溶入嘅微量CO2係唔足夠，而且當大量種植時，每種草會有CO2競爭問題，有啲會生得好好，有啲會出現矮化縮頭。
而充足CO2對控制藻類有非常重要作用。
屬於迷你型品種，最大都係直徑4cm左右，超可愛！
|
https://hkofficedaily.com/%E4%B8%8A%E5%8F%B8%E8%A6%81%E6%88%91%E5%87%BA%E4%BD%8F%E9%A3%AF%E9%8C%A2%E5%85%88%EF%BC%9A%E9%BB%9E%E8%A7%A3%E4%BD%A0%E4%B8%80%E8%90%AC%E5%B9%BE%E5%8D%83%E9%83%BD%E5%86%87/
|
地點：中上環區一間扒房；時間：放工後晚飯；人物：Manager+我+兩個客；其實以我呢個做咗3個月唔夠嘅新人嚟講，係未需要跟埋一齊去同客食飯，不過有同事請病假，另外又有人清緊假去咗旅行，蜀中無大將，Manager嗰晚就叫埋我去。
我：「唔ok呀！」我真係本能就咁樣答咗，因為呢度啲嘢食唔平，頭先order嗰陣已經見到menu，佢哋嗌到一枱都係，仲要有最恐怖嗰樣嘢 —– 開酒！呢啲地方開枝酒可大可小，佢哋仲要唔止開咗一枝。
唔係想借故推塘，而係我張卡真係得萬幾蚊，我新人嚟咋！
係咪痴線㗎！已經講咗張卡唔夠limit，咁都仲未放棄？叫得我撳點解你唔去撳呀？其實講到咁揚，傻嘅都知佢應該係冇錢埋單，卡又碌唔到，連Cash都冇，唔怪得叫埋我去食飯啦，原來有叫我出住先嘅打算。
我：「Cash都唔夠，我戶口都係得千幾二千蚊。」其實我戶口有，但唔知點解意識到有「危險」，講唔出係咩事，總之覺得我出住先就好難收得返，加上呢場飯局裡面我嘅職位同年紀都係最細，你哋幾條友唔係好意思等我埋單啩？我咪睇戲囉！
食屎啦你！你行唔開又話要走先？擺明係同冇錢埋單有關啦！
阿和係我哋另一個同事，不過唔係同team，好樣衰囉！食飯食到要叫其他同事出嚟埋單。結果Manager真係喺toilet打電話畀阿和，點知冇人聽，呢個時候其中一個客都入嚟小解……
客：「喂！搞咩呀你兩個，去咁耐嘅！我老細埋咗單走咗喇，佢趕住走。」個客一路講一路去尿兜小解，我見到Manager個樣直頭鬆咗一口氣。
得些好意須回手啦！人哋都話埋咗單，你仲走去執個尾彩做咩啫？
之後嗰啲虛假說話我已經聽唔落去，嗰晚嘅飯局就係喺咁嘅情況下結束。
好似咩都冇發生過一樣，第日如常返工，我只係知道下次Manager再叫我出席飯局就一定要推，不過我相信佢都唔會叫埋我再去，仲好！我唔想返工返到有金錢損失。
咁橋我喺pantry撞到阿和斟水（都唔係好橋，公司有幾大吖），跟住我就問佢：「Hello，噚晚我ger係咪打畀你呀？」開場白係咁上下啦！
聽到阿和嘅語氣同埋咁樣答，我就知道一定有故事聽。
個故事原來係，我個Manager周身債，大家都唔知佢點解成日冇錢，有問其他同事借（有啲冇還，有啲還咗部分就冇下文），另外我公司如果出去同客食飯係有得claim，佢試過叫有出席飯局嘅同事出住先，但就自己拎張單走去claim（因為要對應邊一條team同客食），claim完錢又唔畀返同事……好在我張卡真係唔夠limit，呢單嘢簡直逃過一劫。
|
https://onlineshopmy.com/%E7%B6%B2%E8%B3%BCvalentino%E7%AA%A9%E9%87%98%E9%9E%8B%E4%BD%8E%E8%87%B3%E9%A6%99%E6%B8%AF%E5%83%B9%E9%8C%A267%E6%8A%98-%E9%99%90%E6%99%82%E5%85%8D%E8%B2%BB%E7%9B%B4%E9%81%8B%E9%A6%99%E6%B8%AF/
|
憑著優雅大方又有型嘅外觀，好多女仔都心思思想買對Valentino嘅窩釘鞋～網站Mytheresa做緊減價，Valentino窩釘鞋低至香港價錢67折！GOGOGO！
Valentino嘅代表色不嬲都係正紅色，顯得十分霸氣～呢對窩釘鞋就係三條橫間分別係紅、藍、白色，除咗令自己氣場外露之外亦好有新鮮感！
白色係其中一個最容易襯嘅顏色～match埋裸色straps唔單止冇撞色，望上去仲好似融為一體咁～但又唔阻止金屬窩釘突出強勢氣場！
夏天就最適合著淺色衣褲鞋襪，咁先顯得個人後生又有活力！咁樣你又有咩理由唔買呢對粉紅色高跟露趾窩釘涼鞋？夏天著出街仲可以show到腳甲顏色有幾sharp！去馬啦！
夏天有唔少女仔都鐘意著涼鞋，全因為夠通爽！呢對黑色平底涼鞋match埋多straps同金屬窩釘設計，好有羅馬鞋復古feel！
Valentino窩釘鞋都有普通高跟鞋款！呢對銀色高跟鞋鞋邊配上鑲有勁多金屬色窩釘，超級優雅～著去formal event著一定適合！
Mytheresa做緊限時免運費送至香港/澳門！
|
https://gfwestface.com/17302/
|
2.睇緊世界盃，中場休息。
3. 7月15係週年記念日，一早買咗機票，book好酒店同男朋友出國慶祝。
Plan行程時男友話嗰晚要睇世界盃決賽，喺附近是但買啲嘢返酒店食就算。
男友未開口，佢阿媽叫我咪問啦自己google。
我男朋友偷笑。然後我嬲咗佢。
佢google曬所有芝士名出黎都搵唔到巴拿馬芝士。
6.本人就快30歲，最近世界盃，趁熱鬧睇波細細地買50蚊賭下。
7.電視播緊德國，個旁述開口埋口係講湯馬斯梅拿點點點。
|
https://eatwo.info/?p=14112
|
己連拿利聽落係一個唔順口嘅名稱，實際上來自英文Glenealy，可以連接去半山區，不過人跡罕至，獨特嘅建築設計，恍惚進入咗一個平衡時空，錯視感覺令此地可以稱得上係港島區秘景之一。而由中環登上扶手電梯，最頂端可以直上半山高尚住宅區，當中竟然有一座貌似已經廢棄嘅舊屋，從外面觀察，可以見到室內已空置，空無一人，但原來呢座大屋十年前曾被列為香港二級歷史建築？
己連拿利天橋緊貼行車天橋，沿小山路同樓梯即可抵達，天橋由時任立法局議員鄧蓮如於1979年主持啟用儀式，屬殖民地時代建築，所以以Glenealy曾被稱為鐵崗、義律谷、政府山，最終因英國軍人兼殖民地官員查理.義律去職而易名，命名為Glenealy嘅源由其實係來自己連拿利谷（Glenealy Ravine），縮短稱為己連拿利，而己連拿利谷指政府山以西至畢打山以東之間。
天橋位置基本係遊人絕跡嘅地方，只得極少數附近居民跑步、遛狗、拍拖散步經過，沿途由下而上觀察可睇到縱橫交錯嘅行車天橋、行人天橋等道路交織嘅畫面，交通燈不斷轉變、車輛於迂迴曲折道路左穿加插，畫面煞是驚喜。而沿途亦有一個超詭異嘅流水洞穴，驟眼睇有幾分陰森恐怖，增添探險感。
再向上而走，經旋轉樓梯轉入行人天橋，會發覺環境愈來愈似自己走入咗一個平衡時空，人車分隔，無人小路，配合昏黃光線，似足走入一個時光隧道，絕對係兩個人嘅中環半山區取景拍攝好去處。
沿路上山，可以直上至干德道配水庫遊樂場，沿路可返回中環扶手電梯，不過去遊樂場方向要行少量山路，疫情期間遊樂場關閉，附近人流更少，需要特別小心自身安全。
至於同樣位處半山干德道嘅廢棄大屋，海拔高500尺，被高地包圍，其實係雲石堂守衛室（Marble Hall），經李柯倫治建築師事務所（Leigh & Orange）以維多利亞時代印度薩拉森風格設計，於1901年建成，屬商人吉席．保羅．遮打爵士嘅私人大宅。而遮打爵士同遮打夫人分別於1926年、1935年離世後，將大宅、私人珍藏同雲石堂捐予同轉讓香港政府，曾演變成駐港英軍海軍總司令官邸，日佔時曾被日軍佔用，惜於1946年被大火焚燬，始後空置。直到1953年拆卸重建，改為政府宿舍用途，易名為遮打堂（Chater Hall）。
大宅採用歐洲進口雲石建造而成，來自意大利、希臘，而且經比利時打磨，被讚揚為香港最優秀建築物之一，據悉大宅內嘅樓梯亦甚豪華，不單有雲石樓梯，仲有以柚木、紅木、灰泥粉飾嘅磚塊舖砌，花園佔地兩畝，可遠眺維港，相當有氣派。但目前僅存只係得雲石堂守衛室，10年前曾被評為香港二級歷史建築。
至今可以望到嘅只係雲石堂守衞室外牆，一般市民亦無法進入，不過可以睇到部份舊煙囪、中式瓦頂、磚牆、欄杆，近睇可以見到古舊風格嘅木製百葉簾窗，內裏有一支支鐵枝作窗花，加上牆邊有唔少樹枝貼牆而生，充滿頹廢風格，絕對值得兩個人拍拖觀賞吓、亦可當作秘景之一。
而小編有一個疑問，大宅豪華又有氣派，捐予香港政府後，到底當時甚窮困嘅政府係點處置名貴雲石同各種豪華裝潢呢？
（1）配合黃昏光線或天橋內準備入夜時亮起嘅小燈，柔和光線會比較有Feel。
（2）經己連拿利直上，經過香港動植物公園西邊入口、香港聖母無原罪主教座堂，繼續沿小山路向上而行，即可見到天橋位置。
（3）半山明珠台位置靠近干德道配水庫遊樂場，留意目前不准進入，喺外面影相好啦。
（4）由芝蘭台附近觀望或影相，會見到前往明珠台嘅指示牌。
（5）一方面可由中環扶手電梯沿路直上李園，再向樓梯向上而行，轉左直行到尾即達；另一方面可以經干德道配水庫遊樂場行落去，轉右直行到底即可見到一座古舊大屋。
|
https://www.shikoto.com/articles/264018/264366.html
|
見到我咁，佢就急手急腳咁拎條鎖匙出嚟幫我解咗個手銬佢。
手銬一開，我就即刻扯返對手出嚟。
「你無啦啦銬住我，嚇死人咩！」我用力咁攬住佢。
「哎唷唷，諗住玩下你啫，冇事喇冇事喇。」佢一手摸頭，一手掃背。
「你下次講聲先啊嘛，差啲比你嚇撚死！」我鬧佢。
諗返轉頭，我頭先好似真係太惡。
「除非咩？」我打斷佢。
我知唔對路，猶疑咗一陣，但都係伸咗對手出嚟，因為我都諗唔到第二個方法氹佢。
「伸咗出嚟啦。」我用手指篤咗篤佢。
佢轉身，表情都由委屈變成同強姦犯一樣嘅淫笑。
我可以嗌唔好咩？
我對手再一次比佢銬住，呢單嘢應該就咁完啦下嘛？
「合埋眼瞓低。」佢命令我。
我冇話語權，所以都冇做無謂嘅掙扎，直接合埋眼瞓低。
我Feel到佢趴低貼住我，過咗冇耐就有啲輕輕咁扣住我條頸。
到底佢又搞緊啲咩？
「你可以開眼喇。」佢貼住我耳仔用氣聲講。
我就好似受咗啲咩刺激咁，成個人抽搐咗一下。
我擘大眼，見到佢騎住我，仲拎住條好似狗帶咁嘅嘢。
我摸咗摸條頸，上面有一圈好似皮帶咁嘅嘢，而喉核上面就有個扣。
冇錯，我條頸上面有個頸圈。
我未嚟得切問，就比佢扯咗上去。
|
https://www.moneyhero.com.hk/blog/zh/%E8%BF%BD%E5%B0%8B%E5%A4%A2%E6%83%B3%E6%9C%89%E5%92%A9%E8%A6%81%E6%B3%A8%E6%84%8F
|
追尋夢想，有咩要注意？
追夢最重要係乜野？理念、技能、毅力定人脈？其實要實現自己嘅夢想，最重要嘅，可能係你嘅第一筆資金。隨著網上平台愈來愈方便，要達成夢想變得較以前容易，但對好多一腔熱情嘅年輕追夢者黎講，起初資金嘅問題仍然會令佢地卻步。到底依個問題可以點樣解決呢？
根據香港青年・專業網絡嘅調查報告#，18至40歲嘅青年，有62.9%創業時會遇上欠缺資金嘅問題，相比之下，租金昂貴問題不足40%。由此可見，好多青年其實欠缺嘅，只係起初嘅營運資金，以致追夢步伐停步不前。
想解決？私人貸款可以係一個辦法。以為借錢搞生意風險好高，其實絕大部份成功嘅公司都有負債，一筆低息嘅私人貸款除咗可以更有效地使用更多資金去爭取利潤，貸款亦可以讓公司把握到最佳嘅投資時機，同時有更多現金流應付不同嘅經營狀況，咁當然控制貸款嘅比例於一個可以負擔嘅水平係好重要，仲要預計自己嘅定期還款能力，所以每個人都要睇番自己嘅情況。
或者你會話，香港文化唔同，無追夢嘅空間，同埋創業成功嘅土壤喎。但其實不如諗下，到底香港有乜優勢，可以幫到你追夢，而你嘅生意要點樣定位，先可以擴充到你理想嘅規模？了解自己夢想有多大，可以承受多大風險，然後再尋找可信嘅私人貸款供應商，把握時機創業！依家巿面上有好多適合創業者嘅私人貸款，例如以匯豐交稅「萬應錢」私人貸款爲例，借50萬港元一年，佢哋豁免全期手續費，全期總利息支出只喺7,240元(實際年利率2.7%)，無隱藏條件，算係市面上比較吸引嘅私人貸款產品。查詢詳情可按此。
更多 私人貸款產品資訊 ，請按此。
按此瀏覽更多匯豐銀行產品。
|
https://www.beefreight.com/blog/
|
2023年推介，外媒嚴選，小眾但優質嘅旅行箱品牌型號， 輕巧耐用，多功能人性化間隔設計。
2023 年最佳強大吸力，高效清潔，電池續航力 . iRobot , Shark , Roborock 人氣產品。
推薦 6大 vpn 服務，適合香港用户， free VPN gate 免費試用到優惠，睇日本 Netflix Disney+必備。
嚴選熱門品牌，比拼各型號保溫時間，清潔闢味，容量，THERMOS膳魔師 ，象印，Tiger虎牌，Mosh，MoliFun好唔好。
2021 家用HIFU機推介，Duolif, dualsonic … 各牌子邊隻好？比較有效果，副作用少，安全嘅選擇。
推薦人氣2021，比較香港日本牌子 ITSU, OSIM, Momi momi, Maxcare, ogawa, OTO 各大優惠 。
2021比較牌子，輕巧好用，香港門市網購優惠，網民消委會強列推薦！
「分體式冷氣機」2021選購指南，消委會評選最佳5款型號。
六款人氣必吃，網購鳳梨，芒果，芭樂，牛奶果，蓮霧，釋迦，玉荷包到香港。
2021選購指南，比較幾款消委會推薦品牌，Doulton，3M，Brita，三菱等。
2021 推薦五款熱門，比較各品牌用法及原理，暗瘡敏感肌膚同樣適用。
比較9款「超高評價抽濕機」牌子，網民消委會專業推介，呢幾款更有靜音空氣淨化功能，抽濕機種類原理技術大解構。
|
Subsets and Splits
No community queries yet
The top public SQL queries from the community will appear here once available.